CELEX: 32010D0606
Language: da
Date: 2010-02-26 00:00:00
Title: 2010/606/EU: Kommissionens afgørelse af 26. februar 2010 om statsstøtte C 9/09 (ex NN 45/08; NN 49/08 og NN 50/08) iværksat af Kongeriget Belgien, Den Franske Republik og Storhertugdømmet Luxembourg over for Dexia SA (meddelt under nummer K(2010) 1180)  EØS-relevant tekst

19.10.2010   
            
            
               DA
            
            
               Den Europæiske Unions Tidende
            
            
               L 274/54
            
         KOMMISSIONENS AFGØRELSE
   af 26. februar 2010
   om statsstøtte C 9/09 (ex NN 45/08; NN 49/08 og NN 50/08) iværksat af Kongeriget Belgien, Den Franske Republik og Storhertugdømmet Luxembourg over for Dexia SA
   (meddelt under nummer K(2010) 1180)
   (Kun den franske udgave er autentisk)
   (EØS-relevant tekst)
   (2010/606/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde (TEUF), særlig artikel 108, stk. 2, første afsnit,
   under henvisning til aftalen om Det Europæiske Økonomiske Samarbejdsområde, særlig artikel 62, stk. 1, litra a),
   efter at have opfordret de interesserede parter til at fremkomme med deres bemærkninger i medfør af ovennævnte artikler (1), og
   ud fra følgende betragtninger:
   I.   SAGSFORLØB
   
   1.1.   HASTEFORANSTALTNINGER TIL FORDEL FOR DEXIA
   
   
               (1)
            
            
               Den 30. september 2008 meddelte Belgiens, Frankrigs og Luxembourgs (herefter »de berørte medlemsstater«) myndigheder offentligt, at de ville gennemføre den i punkt 3.1 i denne afgørelse anførte kapitaludvidelse (herefter »kapitaludvidelsen«). Den 9. oktober 2008 meddelte de berørte medlemsstater, at den i punkt 3.2 omhandlede sikkerhedsstillelse (herefter »sikkerhedsstillelsen«) var blevet iværksat.
            
         
               (2)
            
            
               Ved meddelelser af 1. og 2. oktober 2008 registreret samme dag i Kommissionen underrettede de berørte medlemsstater Kommissionen om de foranstaltninger, de havde truffet inden for rammerne af kapitaludvidelsen. Kommissionen modtog dernæst begrundede skrivelser om de hasteforanstaltninger, som de berørte medlemsstater havde truffet inden for rammerne af kapitaludvidelsen:
               
                           —
                        
                        
                           brev fra Banque nationale de Belgique (herefter »BNB«) modtaget den 1. oktober 2008
                        
                     
                           —
                        
                        
                           brev fra Banque de France modtaget den 2. oktober 2008
                        
                     
                           —
                        
                        
                           brev fra den luxembourgske kommission til overvågning af finansielle tjenesteydelser (Commission luxembourgeoise de surveillance des services financiers — herefter »CSSF«) modtaget den 10. oktober 2008.
                        
                     
         
               (3)
            
            
               Ved meddelelser af 9., 13. og 17. oktober 2008 underrettede de berørte medlemsstater Kommissionen om iværksættelsen af sikkerhedsstillelsen.
            
         
               (4)
            
            
               Ved meddelelser af 2., 13. og 14. oktober 2008 forpligtede de berørte medlemsstater sig til inden for en frist på seks måneder fra den 3. oktober 2008 at forelægge Kommissionen en omstruktureringsplan for Dexia under hensyntagen til de foranstaltninger, der blev truffet den 3. og 9. oktober 2008.
            
         
               (5)
            
            
               Ved skrivelser af 8. og 13. oktober underrettede BNB for at øge gennemsigtigheden Kommissionen om en likviditetsstøtteforanstaltning (eller »Liquidity Assistance«, herefter »LA-foranstaltningen«), som BNB i samarbejde med Banque de France havde indført som følge af Dexias midlertidige likviditetsproblemer. Den har holdt Kommissionen underrettet om de beløb, der er udbetalt i forbindelse med denne operation.
            
         
               (6)
            
            
               Den 14. november 2008 meddelte den belgiske og den franske stat offentligt, at der var blevet stillet sikkerhed for Dexia-datterselskabet Financial Security Assurances (FSA) (herefter »FSA-foranstaltningen«) finansielle produkter.
            
         1.2.   KOMMISSIONENS FØRSTE BESLUTNING: IKKE INDSIGELSE MOD HASTEFORANSTALTNINGERNE
   
   
               (7)
            
            
               Med beslutning af 19. november 2008 (2) besluttede Kommissionen ikke at gøre indsigelse mod LA-foranstaltningen og de berørte medlemsstaters sikkerhedsstillelse for visse af Dexias passiver. Kommissionen vurderede, at disse foranstaltninger i henhold til artikel 107, stk. 3, litra b), i TEUF (3) var forenelige med fællesmarkedet som redningsstøtte betragtet, og godkendte dem for en seksmåneders periode at regne fra den 3. oktober 2008, samtidig med at det blev præciseret, at støtten efter denne periode skulle revurderes af Kommissionen som strukturforanstaltning.
            
         
               (8)
            
            
               I beslutningen af 19. november 2008 bestemtes det ligeledes udtrykkeligt, at de øvrige hjælpeforanstaltninger skulle behandles separat i en senere beslutning.
            
         1.3.   TREDJEPARTERS KLAGE OVER DEN FORMODEDE STATSSTØTTE, SOM DEXIA HAR MODTAGET
   
   
               (9)
            
            
               Ved brev af 6. november 2008 blev der indgivet en klage til Kommissionen over den formodede ulovlige statsstøtte til Dexia. Denne klage blev indgivet af en konkurrent til Dexia, Banque Belgique (herefter »DBB«), og vedrørte navnlig kapitaludvidelsen på 3 mia. EUR tegnet af de belgiske myndigheder og Dexias belgiske aktionærer samt den belgiske stats sikkerhedsstillelse for interbanklån og tilsvarende til fordel for Dexia.
            
         
               (10)
            
            
               Kommissionen sendte en ikkefortrolig udgave af klageformularen og den ledsagende dokumentation til de belgiske myndigheder med brev af 13. november 2008. De belgiske myndigheder meddelte Kommissionen deres bemærkninger til klagen med brev af 19. november 2008.
            
         1.4.   FORLÆNGELSE AF FORANSTALTNINGERNE OG OMSTRUKTURERINGSPLAN FOR DEXIA
   
   
               (11)
            
            
               Som de berørte medlemsstater var forpligtede til, underrettede de Kommissionen om en omstruktureringsplan (herefter »den oprindelige omstruktureringsplan«) for Dexia henholdsvis den 16., 17. og 18. februar 2009. Supplerende oplysninger om den oprindelige omstruktureringsplan blev fremsendt den 27. februar og den 3., 5., 6., 7., 8. og 9. marts 2009.
            
         
               (12)
            
            
               Inden for rammerne af den oprindelige omstruktureringsplan anmodede de berørte medlemsstater Kommissionen om tilladelse til at forlænge sikkerhedsstillelsen frem til den i sikkerhedsstillelsesaftalen fastsatte dato, nemlig den 31. oktober 2009, og om at opretholde præferencerentesatsen på 25 basispoint for den pågældende sikkerhedsstillelse for obligationer med en løbetid på under en måned. Kommissionen blev endvidere anmodet om at bekræfte, at en forlængelse af sikkerhedsstillelsen efter oktober 2009 (frem til oktober 2010) ville være forenelig med det indre marked.
            
         
               (13)
            
            
               Desuden anmodede den belgiske regering som en præventiv foranstaltning om forlængelse af Dexias mulighed for at gøre brug af LA-foranstaltningerne i BNB frem til den 31. oktober 2009.
            
         
               (14)
            
            
               Endelig underrettede den belgiske og den franske regering Kommissionen om indførelsen af FSA-foranstaltningen, der blev meddelt offentligt den 14. november 2008.
            
         1.5.   KOMMISSIONENS ANDEN BESLUTNING: INDLEDNING AF DEN FORMELLE PROCEDURE
   
   
               (15)
            
            
               Ved brev af 13. marts 2009 meddelte Kommissionen de belgiske, franske og luxembourgske myndigheder, at den havde besluttet at indlede proceduren efter artikel 108, stk. 2, i TEUF med hensyn til hele støtten til Dexia (4). I brevet præciseres det dog, at Kommissionen for at tillade et hurtigt salg af FSA ikke ville gøre indsigelse mod visse aspekter af FSA-foranstaltningen, der blev anset for at være forenelige med det indre marked i henhold til artikel 107, stk. 3, litra b), i TEUF. I brevet præciseres det, at de berørte medlemsstaters sikkerhedsstillelse over for Dexia, der var gyldig frem til den 30. oktober 2009, kunne betragtes som forenelig med det indre marked i henhold til artikel 107, stk. 3, litra b), i TEUF, indtil Kommissionen havde truffet sin endelige beslutning, der gør det muligt at afslutte den formelle procedure.
            
         
               (16)
            
            
               Kommissionens beslutning om at indlede proceduren er blevet offentliggjort i Den Europæiske Unions Tidende. Kommissionen opfordrede interesserede parter til at fremsætte deres bemærkninger til den pågældende støtte (5).
            
         
               (17)
            
            
               Kommissionen har ikke modtaget bemærkninger hertil fra interesserede tredjeparter.
            
         
               (18)
            
            
               Med hensyn til spørgsmålene i tilknytning til FSA-foranstaltningen (værdiansættelse af de aktiver, der er omfattet af foranstaltningen og foranstaltningens forrentning) har Kommissionen baseret sig på den tekniske analyse udarbejdet af eksterne eksperter under kontrakt med Kommissionen (Oliver Wyman).
            
         1.6.   KOMMISSIONENS TREDJE BESLUTNING: FORLÆNGELSE AF SIKKERHEDSSTILLELSEN
   
   
               (19)
            
            
               Sikkerhedsstillelsesaftalen mellem Dexia og de berørte medlemsstater udløb den 31. oktober 2009, og de berørte medlemsstater underrettede derfor den 27. oktober 2009 Kommissionen om, at sikkerhedsstillelsesaftalen ville blive forlænget frem til den 28. februar 2010 med visse tilpasninger. Oplysningerne om ændringerne af sikkerhedsstillelsesaftalen blev sendt til Kommissionen den 10. september, den 8. oktober og den 27. oktober 2009.
            
         
               (20)
            
            
               Kommissionen gav ved beslutning af 30. oktober 2009 (6) tilladelse til en forlængelse af sikkerhedsstillelsen frem til den 28. februar 2010 eller indtil datoen for Kommissionens beslutning om støtteforanstaltningernes og omstruktureringsplanen for Dexias forenelighed, hvis denne blev fremsat inden den 28. februar 2010. Kommissionen præciserede i sin beslutning, at de foranstaltninger, der blev foreslået i den oprindelige omstruktureringsplan, ikke på det pågældende tidspunkt gjorde det muligt at træffe afgørelse om støttens forenelighed.
            
         1.7.   SUPPLERENDE FORANSTALTNINGER TIL OMSTRUKTURERINGSPLANEN FOR DEXIA
   
   
               (21)
            
            
               Ved meddelelse af 9. februar 2010 sendte de berørte medlemsstater Kommissionen oplysninger om de påtænkte supplerende foranstaltninger til den oprindelige omstruktureringsplan, der blev meddelt i februar 2009. Alle de omstruktureringsforanstaltninger, der således blev indberettet mellem februar 2009 og februar 2010, udgør omstruktureringsplanen for Dexia (herefter »omstruktureringsplanen«).
            
         
               (22)
            
            
               Ved meddelelse af 10. februar 2010 underrettede de belgiske myndigheder Kommissionen om, at de med henblik på vedtagelse af nærværende afgørelse snarest muligt accepterede, at beslutningen vedtages på fransk.
            
         II.   BESKRIVELSE AF STØTTEMODTAGEREN
   
   
               (23)
            
            
               Dexia er en finanskoncern, der er aktiv inden for bank- og forsikringsvirksomhed. Moderselskabet, Dexia SA, er et aktieselskab omfattet af belgisk lovgivning, der noteres på børserne Euronext Paris og Euronext Bruxelles. Det havde den 31. december 2008 en børsværdi på 5,64 mia. EUR. Dexia, som er et resultat af fusionen i 1996 mellem Crédit Local de France og Crédit communal de Belgique, har specialiseret sig i udlån til lokale myndigheder, men den har også 5,5 mio. privatkunder, hovedsagelig i Belgien og Tyrkiet via sit lokale datterselskab DenizBank.
            
         
               (24)
            
            
               Efter kapitaludvidelsen den 3. oktober 2008 er de største aktionærers andele i Dexia SA fordelt således:
               
                           Aktionærens navn
                        
                        
                           % inden foranstaltningen
                        
                        
                           Tegningsbeløb (mio. EUR)
                        
                        
                           % pr. 31. december 2008
                        
                     
                           Den belgiske føderale regering
                        
                        
                           —
                        
                        
                           1 000
                        
                        
                           5,73
                        
                     
                           Regionen Flandern
                        
                        
                           —
                        
                        
                           500
                        
                        
                           2,87
                        
                     
                           Regionen Wallonien
                        
                        
                           —
                        
                        
                           350
                        
                        
                           2,01
                        
                     
                           Regionen Bruxelles-Capitale
                        
                        
                           —
                        
                        
                           150
                        
                        
                           0,86
                        
                     
                           Holding Communal SA
                        
                        
                           17
                        
                        
                           500
                        
                        
                           14,34
                        
                     
                           Arcofin SCRL
                        
                        
                           18,08
                        
                        
                           350
                        
                        
                           13,92
                        
                     
                           Ethias
                        
                        
                           6,37
                        
                        
                           150
                        
                        
                           5,04
                        
                     
                           Den franske regering
                        
                        
                           —
                        
                        
                           1 000
                        
                        
                           5,73
                        
                     
                           CDC
                        
                        
                           11,89
                        
                        
                           1 710
                        
                        
                           17,61
                        
                     
                           CNP Assurances
                        
                        
                           2
                        
                        
                           288
                        
                        
                           2,97
                        
                     
                           Lønmodtagere
                        
                        
                           3,92
                        
                        
                            
                        
                        
                           2,57
                        
                     
                           Free float
                        
                        
                           40,74
                        
                        
                           —
                        
                        
                           26,86
                        
                     
         
               (25)
            
            
               Dexia er organiseret omkring et moderholdingselskab (Dexia SA) og tre operationelle enheder beliggende i Frankrig (Dexia Crédit Local, herefter »DCL«), i Belgien (herefter »DBB«) og i Luxembourg (Dexia Banque Internationale à Luxembourg, herefter »Dexia BIL«). Koncernens samlede balance var på 651 mia. EUR pr. 31. december 2008, mens de tre operationelle enheders balance var på henholdsvis:
               
                           —
                        
                        
                           414 mia. EUR for DCL
                        
                     
                           —
                        
                        
                           263 mia. EUR for DBB
                        
                     
                           —
                        
                        
                           67 mia. EUR for Dexia BIL.
                        
                     
         
               (26)
            
            
               Siden oprettelsen har Dexias aktivitet været fordelt på fire hovedforretningsområder:
               
                           —
                        
                        
                           finansielle tjenesteydelser til den offentlige sektor og den halvoffentlige sektor (herefter »Public and Wholesale Banking«, eller PWB): Dette forretningsområde omfatter lån til lokale myndigheder, projektfinansiering, udvidelse af kreditværdighed forestået af datterselskabet FSA under DCL, som blev solgt til Assured Guaranty i juli 2009, samt besiddelse og aktiv forvaltning af en obligationsportefølje og af værdipapirer med pant i bagvedliggende aktiver (herefter »asset-backed securities« eller »ABS«). En stor del af disse aktiviteter ledes af DCL og dets internationale datterselskaber undtagen PWB-aktiviteten i Belgien, der henhører under DBB
                        
                     
                           —
                        
                        
                           finansielle tjenesteydelser til private (herefter »Retail and Commercial Banking« eller »RCB«): Dette forretningsområde omfatter modtagelse af indskud fra og lån til private og til virksomheder i Belgien, Tyrkiet, Slovakiet og Luxembourg samt den private bank i Luxembourg og Belgien. Disse aktiviteter ledes af DBB og Dexia BIL samt for så vidt angår aktiviteterne i Tyrkiet af DenizBank, der er et direkte datterselskab under Dexia SA
                        
                     
                           —
                        
                        
                           treasury-aktiviteter og finansielle markeder (herefter »Treasury, Funding and Markets« eller »TFM«), der omfatter alle treasury-aktiviteter, forvaltning af aktiver og passiver (herefter »asset-liability management« eller »ALM«) og handel for Dexias egen regning
                        
                     
                           —
                        
                        
                           de øvrige aktiviteter, der omfatter kapitalforvaltning (samlet i Dexia asset management, herefter »Dexia AM«), tjenesteydelser til investorer (udbydes af det fælles Dexia-datterselskab og Banque Royale du Canada, RBC Dexia Investor Services, herefter »RBC Dexia IS«) og koncernens forsikringsaktiviteter, der udøves i Belgien, Frankrig (Dexia Epargne Pension, herefter »DEP«), Tyrkiet og Irland.
                        
                     
         
               (27)
            
            
               Fra oprettelsen og frem til krisen i efteråret 2008 adskilte Dexias virksomhed sig fra andre europæiske forretningsbanker på følgende måder:
               
                           —
                        
                        
                           et centralt klientel, lokale myndigheder, der er kendetegnet ved lave kreditmarginer og relativt langvarige udeståender
                        
                     
                           —
                        
                        
                           størstedelen af den kortsigtede finansiering opnås på interbankmarkedet og pengemarkedet med hensyn til langsigtede aktiver (lån til lokale myndigheder, finansiering af projekter, obligationsportefølje)
                        
                     
                           —
                        
                        
                           en stor del af dens finansiering er afhængig af mindre stabile kilder såsom interbankmarkedet eller fremskaffelse af midler hos institutionelle investorer
                        
                     
                           —
                        
                        
                           søgning af marginer uden for koncernens traditionelle forretningsaktiviteter (finansiering til lokale myndigheder, virksomheder og private), navnlig ved hjælp af:
                           
                                       i)
                                    
                                    
                                       kreditudvidelsesaktiviteter via monolineforsikringsfilialen FSA
                                    
                                 
                                       ii)
                                    
                                    
                                       handelsaktiviteter for egen regning
                                    
                                 
                                       iii)
                                    
                                    
                                       investeringer for egen regning i en portefølje, der hovedsageligt består af obligationer, som pr. 31. december 2008 blev anslået til 233 mia. EUR (dvs. 36 % af Dexias samlede balance på dette tidspunkt)
                                    
                                 
                                       iv)
                                    
                                    
                                       salg af afledte og strukturerede produkter.
                                    
                                 
                     
         
               (28)
            
            
               På grund af disse særlige karakteristika frembyder koncernens genfinansieringsprofil ligeledes visse særlige kendetegn, idet en stor del af koncernen (hovedsageligt DCL) har et strukturelt behov for finansiering og navnlig opfylder dette behov ved hjælp af finansiering fra de øvrige dele af koncernen (hovedsageligt DBB og Dexia BIL) og pengemarkederne, obligationsmarkederne og markederne for realkreditobligationer.
            
         
               (29)
            
            
               Da interbankmarkedet og markedet for realkreditobligationer tørrede ud i september 2008 som følge af Lehman Brothers' konkurs, befandt Dexia sig således i en situation, hvor den havde behov for en dynamisk finansiering på kort sigt for at udfylde et hul på [200-300] (7) mia. EUR ([31-46] % af koncernens samlede balance pr. 31. december 2008). Bankens situation forværredes i september og oktober 2008 på grund af dens store engagement i modparter inden for banksektoren og suveræne modparter i vanskeligheder (amerikanske, irske og islandske banker), et kursfald på de aktiver, som Dexia direkte var i besiddelse af, eller som dens datterselskab FSA havde øget værdien af, og kursfaldet på de aktier, banken var i besiddelse af. De samlede tab og det kursfald på aktier, som koncernen registrerede, var på 6,5 mia. EUR pr. 30. september 2009 (heraf 5,9 mia. EUR pr. 31. december 2008).
            
         
               (30)
            
            
               For yderligere oplysninger om de begivenheder, der førte til Dexias problemer, henviser Kommissionen til sine beslutninger af 19. november 2008, 13. marts 2009 og 30. oktober 2009.
            
         
               (31)
            
            
               Som reaktion på disse problemer har koncernens nye ledelse, der blev udpeget den 7. oktober 2008, iværksat en omstruktureringsplan, der har til formål at centrere koncernens forretningsvirksomhed omkring dens kerneområder (nemlig PWB- og RCB-aktiviteter) og nedbringe dens risikoprofil og dens behov for kortsigtet finansiering. Denne omstruktureringsplan mundede ud i følgende centrale foranstaltninger:
               
                           —
                        
                        
                           salg af FSA's kreditudvidelsesaktiviteter til Assured Guarantee, idet FSA's investeringsportefølje (»Financial Products«) forblev i Dexia (8)
                           
                        
                     
                           —
                        
                        
                           indskrænkning af omfanget af de internationale PWB-aktiviteter (dvs. DCL's PWB-aktiviteter uden for Frankrig, Italien og Spanien)
                        
                     
                           —
                        
                        
                           afviklingsaktiviteter i forbindelse med en stor del af obligationsporteføljen (158 mia. EUR pr. 31. december 2008)
                        
                     
                           —
                        
                        
                           indstilling af alle handelsaktiviteter for egen regning i TFM og sammenlægning af ALM-forvaltningsaktiviteterne og treasury-aktiviteterne i et nyt forretningsområde »Group Center«
                        
                     
                           —
                        
                        
                           program for nedbringelse af omkostningerne.
                        
                     
         
               (32)
            
            
               Som følge af gennemførelsen af omstruktureringsplanen havde Dexias situation forbedret sig i begyndelsen af 2009, hvilket gjorde det muligt for koncernen at opnå et positivt nettoresultat på 808 mio. EUR i de første tre kvartaler af 2009.
            
         III.   BESKRIVELSE AF HJÆLPEFORANSTALTNINGERNE
   
   3.1.   KAPITALUDVIDELSEN
   
   
               (33)
            
            
               Kommissionen henviser til sin beslutning af 19. november 2008. De belgiske og franske aktionærers kapitaludvidelse på 6 mia. EUR, der består i tegning af ordinære aktier i Dexia SA, blev endelig den 3. oktober 2008. Tegningen af denne reserverede kapitaludvidelse fordeler sig således:
               
                           a)
                        
                        
                           Belgien:
                           
                                       —
                                    
                                    
                                       den belgiske stat har investeret 1 mia. EUR i Dexia SA
                                    
                                 
                                       —
                                    
                                    
                                       regionen Flandern har investeret 500 mio. EUR i Dexia SA
                                    
                                 
                                       —
                                    
                                    
                                       regionen Wallonien har investeret 350 mio. EUR i Dexia SA
                                    
                                 
                                       —
                                    
                                    
                                       regionen Bruxelles-Capitale har investeret 150 mio. EUR i Dexia SA
                                    
                                 
                                       —
                                    
                                    
                                       Holding Communal SA har investeret 500 mio. EUR i Dexia SA
                                    
                                 
                                       —
                                    
                                    
                                       Arcofin SCRL har investeret 350 mio. EUR i Dexia SA
                                    
                                 
                                       —
                                    
                                    
                                       Ethias har investeret 150 mio. EUR i Dexia SA
                                    
                                 
                     
                           b)
                        
                        
                           Frankrig:
                           
                                       —
                                    
                                    
                                       den franske stat har investeret 1 mia. EUR i Dexia SA. Forvaltningen af denne kapitalinteresse overdrages til Agence des participations de l'État (kontoret for statens kapitalinteresser)
                                    
                                 
                                       —
                                    
                                    
                                       koncernen Caisse des Dépôts et Consignations (CDC) har investeret 1,71 mia. EUR i Dexia SA
                                    
                                 
                                       —
                                    
                                    
                                       CNP Assurances har investeret 288 mio. EUR i Dexia SA.
                                    
                                 
                     
         
               (34)
            
            
               Den luxembourgske stat forpligtede sig i september 2008 til at investere 376 mio. EUR i Dexia BIL i form af konvertible obligationer med en løbetid på tre år, en rente på 10 % om året og en konvertering til ordinære aktier efter aftale. Dexia oplyste i omstruktureringsplanen, der blev meddelt i februar 2010, at koncernen definitivt med øjeblikkelig virkning at regne fra datoen for nærværende afgørelse gav afkald på den konvertible Dexia BIL obligation.
            
         3.2.   SIKKERHEDSSTILLELSEN FOR FORFALDNE OBLIGATIONER
   
   
               (35)
            
            
               Sikkerhedsstillelsen for Dexias forfaldne obligationer, som de interesserede medlemsstater indrømmede den 9. oktober 2008, var allerede omfattet af beslutningen af 19. november 2008. Med aftalen om sikkerhedsstillelse forpligtede de tre interesserede medlemsstater sig til fra den 9. oktober 2008 og frem til den 31. oktober 2009 i fællesskab at garantere de nye interbankfinansieringer og institutionelle finansieringer samt de nye obligationsfinansieringer med en maksimal løbetid på tre år rejst af Dexia SA, Dexia BIL, DCL og DBB. Sikkerhedsstillelsen vedrørte oprindeligt et maksimalt beløb for forfaldne obligationer på 150 mia. EUR og er fordelt med 60,5 % til Belgien, 36,5 % til Frankrig og 3 % til Luxembourg.
            
         
               (36)
            
            
               I ovennævnte beslutning af 19. november 2008 godkendte Kommissionen sikkerhedsstillelsen som en hastende redningsforanstaltning i en periode på seks måneder fra indførelsen af denne. Da der var fremlagt en omstruktureringsplan i henhold til de forpligtelser, de tre berørte medlemsstater havde indgået, blev denne periode i henhold til den pågældende beslutning automatisk forlænget, indtil Kommissionen havde vedtaget sin beslutning om omstruktureringsplanen.
            
         
               (37)
            
            
               Sikkerhedsstillelsesaftalen mellem Dexia og de berørte medlemsstater udløb den 31. oktober 2009, og de berørte medlemsstater underrettede derfor den 27. oktober 2009 Kommissionen om, at sikkerhedsstillelsesaftalen ville blive forlænget frem til den 28. februar 2010 med visse tilpasninger.
            
         
               (38)
            
            
               Betingelserne for sikkerhedsstillelsen er blevet ændret i forhold til den oprindelige aftale om sikkerhedsstillelsen indgået mellem de berørte medlemsstater og Dexia den 9. oktober 2008:
               
                           a)
                        
                        
                           Det maksimale beløb af de af Dexias obligationer, der garanteres af de berørte medlemsstater, er blevet nedsat med 150 mia. EUR til 100 mia. EUR. I et tillæg til aftalen har Dexia forpligtet sig til at gøre, hvad der er muligt for, at de berørte medlemsstaters samlede forpligtelse fra den 1. november 2009 ikke overstiger 80 mia. EUR.
                        
                     
                           b)
                        
                        
                           Den maksimale løbetid for de obligationer, der er omfattet af sikkerhedsstillelsen, blev forlænget fra den 31. oktober 2011 til den 31. oktober 2014 (9).
                        
                     
                           c)
                        
                        
                           Fra den 16. oktober 2009 ophørte sikkerhedsstillelsen med at gælde alle kontrakter med en løbetid på under en måned samt anfordringsindskud svarende til kontrakter med en løbetid på under en måned i bestemmelserne om sikkerhedsstillelse.
                        
                     
         
               (39)
            
            
               Alle de øvrige betingelser i den oprindelige sikkerhedsstillelse indgået den 9. oktober 2008 er uændrede, navnlig betingelserne om betaling, som er følgende:
               
                           a)
                        
                        
                           Betalingen for sikkerhedsstillelsen udgøres af en kommission, som Dexia skal betale hver måned af udeståenderne pro rata temporis svarende til 50 basispoint på et årligt grundlag for alle de garanterede obligationer, der har en løbetid på op til 12 måneder, eller som har en ikke fastsat løbetid.
                        
                     
                           b)
                        
                        
                           For alle de garanterede obligationer, der har en løbetid på over et år, svarer betalingen for sikkerhedsstillelsen til 50 basispoint på et årligt grundlag forhøjet med den laveste af de to følgende værdier, der anvendes på hver enkelt garanteret obligation: enten medianen af Dexias CDS spreads senior på fem år beregnet over perioden 1. januar 2007 til 31. august 2008 (forudsat at disse spreads er repræsentative), eller medianen af CDS spreads på fem år for alle kreditinstitutter, der har en langsigtet kreditvurdering svarende til Dexias, beregnet over den samme periode.
                        
                     
         
               (40)
            
            
               I begge tilfælde beregnes kommissionen på grundlag af det gennemsnitlige udestående i tilknytning til de garanterede obligationer, der har den pågældende løbetid, og som er omfattet af sikkerhedsstillelsen i den sidste månedsperiode.
            
         
               (41)
            
            
               Maksimumsbeløbet for Dexias forfaldne obligationer omfattet af sikkerhedsstillelsen var på 95,9 mia. EUR den 27. maj 2009 (10). I figur 1 illustreres udviklingen i Dexias obligationsbeløb dækket af sikkerhedsstillelsen mellem den 9. oktober 2008 og den 11. februar 2010.
               
                  Figur 1
               
               
                  Udviklingen i Dexias obligationsbeløb omfattet af sikkerhedsstillelsen
               
               
                  
            
         
               (42)
            
            
               Kommissionen gjorde ikke i sin beslutning af 30. oktober 2009 indsigelse mod forlængelsen af de berørte medlemsstaters sikkerhedsstillelse over for Dexia frem til den 28. februar 2010, forudsat at sikkerhedsstillelsen udgør en hastende redningsforanstaltning, der er forenelig med det indre marked i henhold til artikel 107, stk. 3, litra b), i TEUF.
            
         3.3.   LA-OPERATIONEN
   
   
               (43)
            
            
               LA-operationen, der stilles til rådighed af BNB i samarbejde med Banque de France, var allerede omfattet af Kommissionens beslutning af 19. november 2008. […]
            
         
               (44)
            
            
               I henhold til lov af 15. oktober 2008 (11) om foranstaltninger til fremme af den finansielle stabilitet og navnlig om indførelse af en statssikkerhedsstillelse for de tildelte bevillinger og andre operationer gennemført inden for rammerne af den finansielle stabilitet, er de bevillinger, som BNB har ydet Dexia, automatisk omfattet og med tilbagevirkende kraft af den belgiske stats sikkerhedsstillelse. Denne sikkerhedsstillelse omfatter ikke den del af LA-operationen, der er indrømmet af Banque de France.
            
         
               (45)
            
            
               Det fremgår af de oplysninger, som BNB har sendt til Kommissionen, at LA-operationen blev godkendt af Den Europæiske Centralbanks (herefter »ECB«) Styrelsesråd med et maksimumsbeløb på […] mia. EUR. Dexia benyttede sig navnlig af denne facilitet mellem oktober og november 2008.
            
         
               (46)
            
            
               I ovennævnte beslutning af 19. november 2008 godkendte Kommissionen LA-operationen som en hastende redningsforanstaltning i en periode på seks måneder fra indførelsen af denne. I sin meddelelse om omstruktureringsplanen for Dexia til Kommissionen den 17. februar 2009 anmodede den belgiske regering imidlertid ligeledes om, at muligheden for, at Dexia kunne benytte sig af LA-operationerne i BNB, rent præventivt blev forlænget frem til den 31. oktober 2009, såfremt Kommissionen måtte anse denne foranstaltning for at indeholde elementer af statsstøtte.
            
         3.4.   FSA-FORANSTALTNINGEN
   
   
               (47)
            
            
               FSA-foranstaltningen var omfattet af Kommissionens beslutning af 13. marts 2009. I henhold til denne foranstaltning stiller den belgiske og den franske regering sikkerhed, således at Dexia får mulighed for at leve op til en salgsoptionsaftale (herefter »Put«), i henhold til hvilken FSA Asset Management (herefter »FSAM«), et tidligere datterselskab af FSA, der ikke er overdraget til Assured Guaranty, har den option at sælge visse aktiver indeholdt i FSAM's portefølje i Dexia SA og/eller DCL, såfremt der opstår visse udløsende begivenheder (se betragtning 50-59).
            
         3.4.1.   BAGGRUND
   
               (48)
            
            
               Man bør huske på, at aktiviteten Financial Products (herefter »FP«) er udelukket fra de FSA-aktiviteter, der er overdraget til Assured Guaranty. FP-aktiviteten består i hovedsagen i i) overtagelse af investeringer foretaget af tredjeparter, over for hvem FSA forpligter sig til at forrente investeringer på et bestemt niveau i henhold til aftaler om garanterede investeringer (herefter »Guaranteed Investment Contracts« eller »GIC«), og ii) geninvestering af disse investeringer i værdipapirer med et højere afkast end omkostningerne til de garanterede investeringer GIC, hvilket i princippet genererer en positiv nettorentemargin. Rent teknisk indgås GIC af FSA's datterselskaber (herefter »GIC Companies«), som igen låner disse investeringsbeløb til et andet selskab i koncernen, FSAM, der opretter og forvalter porteføljen af aktiver, der skal imødegå passiverne og tilbagebetalingsforpligtelserne over for modparterne i GIC. FSAM og GIC Companies udgør en del af FP-aktiviteten og er således ikke omfattet af de aktiviteter, der er overdraget til Assured Guaranty, og er fortsat en del af Dexias forretningsområde.
            
         
               (49)
            
            
               FSAM's aktivportefølje omfatter hovedsageligt værdipapirer med tilknytning til den amerikanske ejendomssektor, hvis markedsværdi og/eller ratings er blevet kraftigt forringet som følge af subprime-krisen og finanskrisen. For så vidt FSA er garant for FP-aktivitetens aktiver og passiver, medfører udelukkelsen af denne aktivitet fra det overdragede forretningsområde nødvendigvis, at Dexia står som garant for FP-aktiviteterne, så den sikkerhed, FSA har stillet, ikke udnyttes. På grund af Dexias vanskelige finansielle situation og størrelsen af de beløb, der rent teoretisk kan kræves betalt inden for rammerne af GIC, var det absolut nødvendigt for køberen af FSA, Assured Guaranty, at Dexia igen modgaranteres af den belgiske og den franske stat.
            
         3.4.2.   DE VIGTIGSTE BESTEMMELSER
   
               (50)
            
            
               Put er en kontrakt, hvorved FSAM har ret til at sælge Dexia SA og/eller DCL visse aktiver indeholdt i FSAM's portefølje pr. 30. september 2008 (i alt 16,98 mia. USD i resterende pariværdi), såfremt der indtræder visse udløsende begivenheder som anført nedenfor:
               
                           —
                        
                        
                           misligholdelse af et aktiv, dvs. hvis den skyldige hovedstol eller rente af et aktiv i porteføljen ikke betales ved forfald: I dette tilfælde vedrører salgsoptionen de berørte aktiver, der sælges til Dexia til deres resterende pariværdi forhøjet med de påløbne renter
                        
                     
                           —
                        
                        
                           i tilfælde af Dexias insolvens: I dette tilfælde vedrører salgsoptionen alle aktiverne i FSAM's portefølje omfattet af salgsoptionen eller det antal aktiver, hvis resterende pariværdi svarer til den samlede værdi af passiverne i tilknytning til GIC, hvis dette andet beløb er lavere end det førstnævnte. De pågældende aktiver overdrages til den resterende pariværdi forhøjet med påløbne renter
                        
                     
                           —
                        
                        
                           i tilfælde af manglende likviditet, dvs. hvis Dexia ikke opfylder sine forpligtelser i henhold til aftaler om likviditet, som er eller vil blive indgået til fordel for FSAM: I dette tilfælde vedrører salgsoptionen et antal aktiver, hvis resterende pariværdi svarer til det manglende likviditetsbeløb, og som sælges til Dexia til deres resterende pariværdi forhøjet med påløbne renter
                        
                     
                           —
                        
                        
                           i tilfælde af manglende sikkerhedsstillelse, dvs. hvis Dexia ikke giver FSAM en sikkerhedsstillelse svarende til differencen mellem værdien af passiverne i tilknytning til GIC og markedsværdien af FSAM's aktiver efter fradrag af en margen (haircut) på disse aktiver: I dette tilfælde vedrører salgsoptionen et antal aktiver, hvis resterende pariværdi svarer til den manglende sikkerhedsstillelse, og som sælges til Dexia til deres resterende pariværdi forhøjet med påløbne renter.
                        
                     
         
               (51)
            
            
               Inden for rammerne af landenes sikkerhedsstillelsesaftaler forpligter den belgiske stat (for 62,4 %) og den franske stat (for 37,6 %) sig hver især til solidarisk at garantere Dexias forpligtelser i henhold til ovennævnte Put-kontrakt, men efter fradrag af de udelukkede aktiver (herefter »udelukkede aktiver«) til en værdi af omkring 4,5 mia. USD, således at paribeløbet for de aktiver, der indgår i porteføljen omfattet af Put-sikkerhedsstillelsen (herefter de »dækkede aktiver«), beløber sig til 12,48 mia. USD. Landenes sikkerhedsstillelse er en selvstændig anfordringssikkerhedsstillelse, der ikke kan trækkes tilbage, og som er ubetinget. Det maksimale samlede beløb er på 16,98 mia. USD (omfattende 12,48 mia. USD i tilbagebetaling af resterende pariværdi og 4,5 mia. USD i renter), der nedsættes efterhånden som porteføljen afskrives.
            
         
               (52)
            
            
               Såfremt en af de udløsende begivenheder indtræder, anmoder FSAM via sin agent først Dexia om at leve op til dens forpligtelser i henhold til Put-kontrakten, og når visse frister er udløbet og Dexia ikke har betalt eller er gået konkurs, retter FSAM henvendelse til landene.
            
         
               (53)
            
            
               Landene godtgøres af Dexia for deres udbetalinger under sikkerhedsstillelsen i) i kontanter, når de samlede betalinger ligger under eller svarer til en første tranche på 4,5 mia. USD og ii) i aktier og i givet fald »parts bénéficiaires«, når de ligger over dette beløb. Selv om ovennævnte udelukkede aktiver ikke er omfattet af landenes sikkerhedsstillelse, fratrækkes anmodninger i tilknytning til udelukkede aktiver dog beløbet for første tranche på 4,5 mia. USD, for hvilken landene har direkte regres i kontanter over for Dexia.
            
         
               (54)
            
            
               Sikkerhedsstillelsen er omfattet af en betaling, som Dexia erlægger til den belgiske og den franske stat hvert år, på 113 basispoint i forbindelse med afdækning af risikoen for manglende opfyldelse af Put-sikkerhedsstillelsen, hvortil kommer 32 basispoint i forbindelse med afdækningen af risikoen for, at Dexia ikke opfylder sine likviditetsforpligtelser over for FSAM.
            
         
               (55)
            
            
               Frasalget af FSA (dog ikke FP) blev gennemført den 1. juli 2009, og FSA-foranstaltningen trådte i kraft samtidig. Den seneste værdiundersøgelse af FSAM-porteføljen blev sendt til Kommissionen den 18. marts 2009 og var udført af Société Générale (herefter »konsulenten«), en uafhængig ekspert bemyndiget af den belgiske stat, på grundlag af data fra den 31. januar 2009.
            
         
               (56)
            
            
               De vigtigste data om FSAM-porteføljen findes i tabel 1 nedenfor:
               
                  Tabel 1
               
               
                  De vigtigste data i FSAM-porteføljen (i alt)
               
               
                           Aktivkategorier
                        
                        
                           Nominel værdi
                        
                        
                           Markedsværdi
                        
                        
                           Forventede tab (basis)
                        
                        
                           Forventede tab (stress)
                        
                     
                           I mio. USD
                        
                        
                           I % af total
                        
                        
                           I mio. USD
                        
                        
                           I % af total
                        
                        
                           I mio. USD
                        
                        
                           I % af total
                        
                        
                           I mio. USD
                        
                        
                           I % af total
                        
                     
                           RMBS standard
                           (uden for »wrap«)
                        
                        
                           10 582
                        
                        
                           63,8
                        
                        
                           [4 000-5 000]
                        
                        
                           […]
                        
                        
                           [1 500-2 500]
                        
                        
                           […]
                        
                        
                           […]
                        
                        
                           […]
                        
                     
                           Subprime
                        
                        
                           7 317
                        
                        
                           44,1
                        
                        
                           [3 000-4 000]
                        
                        
                           […]
                        
                        
                           [1 000-1 500]
                        
                        
                           […]
                        
                        
                           […]
                        
                        
                           […]
                        
                     
                           Alt-A
                        
                        
                           2 424
                        
                        
                           14,6
                        
                        
                           [500-1 000]
                        
                        
                           […]
                        
                        
                           [0-1 000]
                        
                        
                           […]
                        
                        
                           […]
                        
                        
                           […]
                        
                     
                           Option ARMs
                        
                        
                           694
                        
                        
                           4,2
                        
                        
                           [0-500]
                        
                        
                           […]
                        
                        
                           [0-500]
                        
                        
                           […]
                        
                        
                           […]
                        
                        
                           […]
                        
                     
                           Prime
                        
                        
                           147
                        
                        
                           0,9
                        
                        
                           [0-100]
                        
                        
                           […]
                        
                        
                           [0-10]
                        
                        
                           […]
                        
                        
                           […]
                        
                        
                           […]
                        
                     
                           CES/HELOCs/Wrapped RMBS (12)
                           
                        
                        
                           817
                        
                        
                           4,9
                        
                        
                           [0-500]
                        
                        
                           […]
                        
                        
                           [0-500]
                        
                        
                           […]
                        
                        
                           […]
                        
                        
                           […]
                        
                     
                           NIMs
                        
                        
                           277
                        
                        
                           1,7
                        
                        
                           [0-200]
                        
                        
                           […]
                        
                        
                           [0-30]
                        
                        
                           […]
                        
                        
                           […]
                        
                        
                           […]
                        
                     
                           ABS CDO
                        
                        
                           36
                        
                        
                           0,2
                        
                        
                           [0-20]
                        
                        
                           […]
                        
                        
                           [0-40]
                        
                        
                           […]
                        
                        
                           […]
                        
                        
                           […]
                        
                     
                           CLOs
                        
                        
                           413
                        
                        
                           2,5
                        
                        
                           [0-400]
                        
                        
                           […]
                        
                        
                           [0-100]
                        
                        
                           […]
                        
                        
                           […]
                        
                        
                           […]
                        
                     
                           US Agency RMBS
                        
                        
                           1 338
                        
                        
                           8,1
                        
                        
                           [1 000-1 500]
                        
                        
                           […]
                        
                        
                           [0-100]
                        
                        
                           […]
                        
                        
                           […]
                        
                        
                           […]
                        
                     
                           Andet
                        
                        
                           3 119
                        
                        
                           18,8
                        
                        
                           [1 000-2 000]
                        
                        
                           […]
                        
                        
                           [0-400]
                        
                        
                           […]
                        
                        
                           […]
                        
                        
                           […]
                        
                     
                           I alt
                        
                        
                           16 582
                        
                        
                           100,0
                        
                        
                           [7 000-9 000]
                        
                        
                           […]
                        
                        
                           [2 000-3 000]
                        
                        
                           […]
                        
                        
                           [3 500-4 500]
                        
                        
                           […]
                        
                     
         
               (57)
            
            
               Porteføljen består hovedsageligt af »US RMBS standards« værdipapirer, svarende til næsten 64 %, nærmere betegnet »Subprime«-værdipapirer (44 % af porteføljen) og »Alt-A« (15 % af porteføljen). Porteføljen består også i mindre omfang af »US Agency RMBS« værdipapirer (8 % af porteføljen) og af værdipapirer revalueret af monoline-forsikringsselskaber. Porteføljens nominelle værdi var på 16,6 mia. USD pr. 31. januar 2009, og dens gennemsnitlige markedsværdi på samme dato var på [42,2-54,3] % af den nominelle værdi, dvs. [7-9] mia. USD. De forventede tab i et basisscenario var på [2-3] mia. USD, mens de i et stressscenario anslås til [3,5-4,5] mia. USD. Den reelle økonomiske værdi pr. 31. januar 2009 var på [13,6-14,6] mia. USD ved et basisscenario og på [12-13] mia. USD ved et stressscenario.
            
         
               (58)
            
            
               De vigtigste data i FSAM-porteføljen efter fradrag af de udelukkede aktiver fremgår af tabel 2 nedenfor:
               
                  Tabel 2
               
               
                  Vigtigste data fra FSAM-porteføljen (efter fradrag af udelukkede aktiver)
               
               
                           Aktivkategori
                        
                        
                           Nominel værdi
                        
                        
                           Markedsværdi
                        
                        
                           Forventede tab (basis)
                        
                        
                           Forventede tab (stress)
                        
                     
                           I mio. USD
                        
                        
                           I % af total
                        
                        
                           I mio. USD
                        
                        
                           I % af total
                        
                        
                           I mio. USD
                        
                        
                           I % af total
                        
                        
                           I mio. USD
                        
                        
                           I % af total
                        
                     
                           RMBS standard
                           (uden for »wrap«)
                        
                        
                           9 755
                        
                        
                           79,9
                        
                        
                           [3 500-4 000]
                        
                        
                           […]
                        
                        
                           [1 500-2 500]
                        
                        
                           […]
                        
                        
                           […]
                        
                        
                           […]
                        
                     
                           Subprime
                        
                        
                           6 544
                        
                        
                           53,6
                        
                        
                           [2 500-3 000]
                        
                        
                           […]
                        
                        
                           [1 000-1 500]
                        
                        
                           […]
                        
                        
                           […]
                        
                        
                           […]
                        
                     
                           Alt-A
                        
                        
                           2 371
                        
                        
                           19,4
                        
                        
                           [500-1 000]
                        
                        
                           […]
                        
                        
                           [0-1 000]
                        
                        
                           […]
                        
                        
                           […]
                        
                        
                           […]
                        
                     
                           Option ARMs
                        
                        
                           693
                        
                        
                           5,7
                        
                        
                           [0-500]
                        
                        
                           […]
                        
                        
                           [0-500]
                        
                        
                           […]
                        
                        
                           […]
                        
                        
                           […]
                        
                     
                           Prime
                        
                        
                           147
                        
                        
                           1,2
                        
                        
                           [0-100]
                        
                        
                           […]
                        
                        
                           [0-10]
                        
                        
                           […]
                        
                        
                           […]
                        
                        
                           […]
                        
                     
                           CES/HELOCs/Wrapped RMBS (13)
                           
                        
                        
                           817
                        
                        
                           6,7
                        
                        
                           [0-500]
                        
                        
                           […]
                        
                        
                           [0-500]
                        
                        
                           […]
                        
                        
                           […]
                        
                        
                           […]
                        
                     
                           NIMs
                        
                        
                           276
                        
                        
                           2,3
                        
                        
                           [0-200]
                        
                        
                           […]
                        
                        
                           [0-30]
                        
                        
                           […]
                        
                        
                           […]
                        
                        
                           […]
                        
                     
                           ABS CDO
                        
                        
                           36
                        
                        
                           0,3
                        
                        
                           [0-20]
                        
                        
                           […]
                        
                        
                           [0-40]
                        
                        
                           […]
                        
                        
                           […]
                        
                        
                           […]
                        
                     
                           CLOs
                        
                        
                           413
                        
                        
                           3,4
                        
                        
                           [0-400]
                        
                        
                           […]
                        
                        
                           [0-100]
                        
                        
                           […]
                        
                        
                           […]
                        
                        
                           […]
                        
                     
                           Andet
                        
                        
                           909
                        
                        
                           7,4
                        
                        
                           [200-600]
                        
                        
                           […]
                        
                        
                           [0-400]
                        
                        
                           […]
                        
                        
                           […]
                        
                        
                           […]
                        
                     
                           I alt
                        
                        
                           12 205
                        
                        
                           100,0
                        
                        
                           [4 500-5 500]
                        
                        
                           […]
                        
                        
                           [2 000-3 000]
                        
                        
                           […]
                        
                        
                           [3 500-4 500]
                        
                        
                           […]
                        
                     
         
               (59)
            
            
               Porteføljens nominelle værdi var på 12,2 mia. USD pr. 31. januar 2009, og dens gennemsnitlige markedsværdi på samme dato var på [36,9-45,1] % af den nominelle værdi, dvs. [4,5-5,5] mia. USD. De forventede tab i et basisscenario var på [2-3] mia. USD, mens de i et stressscenario anslås til [3,5-4,5] mia. USD. Den reelle økonomiske værdi pr. 31. januar 2009 var på [9,2-10,2] mia. USD ved et basisscenario og på [7,7-8,7] mia. USD ved et stressscenario.
            
         IV.   OMSTRUKTURERINGSPLANEN
   
   
               (60)
            
            
               Omstruktureringsplanen har til formål igen at centrere Dexias aktiviteter omkring dens vigtigste forretningsområder og markeder (dvs. PWB- og RCB-aktiviteterne i Frankrig, Belgien og Luxembourg). Målet er ligeledes at nedbringe dens risikoprofil og dens leverageniveau og at bringe balance i dens likviditetsprofil igen. Dette indebærer navnlig, at visse aktiviteter opgives, indskrænkes og indstilles. Der indføres to særskilte interne indberetningslinjer, en vedrørende de traditionelle bankforretninger (herefter »Core Division«), der omfatter de vigtigste PWB- og RCB-aktiviteter, som udgjorde 72 % af Dexias samledes balance i slutningen af 2009), den anden vedrørende afviklingsaktiviteter betegnet som »legacy portfolio management division« (herefter »LPMD«) bestående hovedsageligt af obligationsporteføljen og mere marginalt af internationale PWB-forretninger, der udgjorde 28 % af Dexias balance i slutningen af 2009. Forbedringen af likviditetsprofilen opnås ved hjælp af en reduktion af markedsfinansieringerne og finansieringerne på kort sigt samt en forlængelse af den gennemsnitlige varighed af finansieringerne og anvendelse af mere stabile finansieringer (kundeindskud fra private og erhvervsliv, realkreditobligationer).
            
         
               (61)
            
            
               Omstruktureringsplanen består af en række foranstaltninger, som Dexia allerede har gennemført, og af adfærdsmæssige og strukturelle foranstaltninger, som Dexia skal gennemføre i løbet af omstruktureringsperioden under de berørte medlemsstaters kontrol, idet de har forpligtet sig til at sikre, at de overholdes.
            
         
               (62)
            
            
               Alle disse foranstaltninger muliggør en reduktion på 35 % af Dexias samlede balance pr. 31. december 2014 i forhold til 31. december 2008 og under hensyntagen til den nye produktion.
            
         4.1.   GENOPRETNING AF DEN LANGSIGTEDE BÆREDYGTIGHED UNDER NORMALE OMSTÆNDIGHEDER OG UNDER STRESS
   
   
               (63)
            
            
               De berørte medlemsstater har sendt Kommissionen detaljerede oplysninger om bankens virksomhedsmodel. Disse oplysninger omfatter navnlig følgende:
               
                           —
                        
                        
                           koncernens forretningsplan for perioden 2009-2011 og forudsigelser af visse statustal og visse tal i resultatopgørelsen i perioden 2014-2017
                        
                     
                           —
                        
                        
                           udeståendernes og den nye produktions omfang og marginer fordelt på de store forretningsområder (PWB og RCB og andet) og på geografiske områder fra 2009 til 2011
                        
                     
                           —
                        
                        
                           omfang og gennemsnitlige omkostninger ved koncernens finansiering fordelt på finansieringskilder (genkøbsaftaler, garanterede og ikkegaranterede obligationer, realkreditobligationer, indskud og andet).
                        
                     
         
               (64)
            
            
               På baggrund af disse oplysninger forventer Dexia positive resultater i hele omstruktureringsperioden fra 2009 til 2014 og en basisegenkapitalratio (herefter »Core Tier 1«) på mellem 11 % og 15 %. I tabel 3 nedenfor findes prognoserne for resultaterne for hvert enkelt år mellem 2009 og 2014 og for Dexias Core Tier 1-ratio.
               
                  Tabel 3
               
               
                  Prognoser for Dexias resultater og Core Tier 1-ratio i omstruktureringsperioden
               
               
                           (mio. EUR og %)
                        
                     
                            
                        
                        
                           2009
                        
                        
                           2010
                        
                        
                           2011
                        
                        
                           2012
                        
                        
                           2013
                        
                        
                           2014
                        
                     
                           Core Division
                        
                     
                           Nettoresultater før skat
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                     
                           LPD
                        
                     
                           Nettoresultater før skat
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                     
                           Dexia koncernen i alt
                        
                     
                           Nettoresultater før skat
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                     
                           Core Tier 1-ratio
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                        
                           […]
                        
                     
         
               (65)
            
            
               De berørte medlemsstater har ligeledes fremsendt tre typer stresssimuleringer for at fastslå koncernens modstandsdygtighed over for eksterne chok.
            
         
               (66)
            
            
               Den første stresstest, som Dexia har gennemført, havde til formål at afprøve koncernens modstandsdygtighed over for følgende variabler frem til 2011: i) vækstraterne i forskellige landes BNP, ii) interbankrentesatserne fra tre måneder til fem år og iii) vekselkursen for visse udenlandske valutaer. Hvad angår vækstraterne er der blevet formuleret hypoteser for et basisscenario og for et stressscenario i stil med de hypoteser, der blev anvendt i forbindelse med andre tilsvarende øvelser, der for nylig er blevet gennemført i Europa. Resultaterne af stresstesten, som Dexia gennemførte, tyder på, at koncernen fortsat ville have overskud i 2010 og 2011 selv i et stressscenario. Overskuddet før skat beløber sig til […] mio. EUR i 2010 og […] mio. EUR i 2011.
            
         
               (67)
            
            
               Den anden type stresstest, som Dexia har gennemført, havde til formål at teste koncernens modstandsdygtighed over for en stigning i dens finansieringsomkostninger på markedet i et år ved i) 100 basispoint og ii) 200 basispoint. Resultaterne af den stresstest, som Dexia har gennemført, viser, at indvirkningen på koncernens resultater kan anslås til […] mio. EUR i tilfælde af en stigning på 100 basispoint i dens finansieringsomkostninger og på […] mio. EUR i tilfælde af en stigning på 200 basispoint i dens finansieringsomkostninger.
            
         
               (68)
            
            
               Den tredje type stresstest, som Dexia har gennemført, havde til formål at teste koncernens likviditet, særlig koncernens likviditetssituation under usædvanlige omstændigheder, idet den potentielt nødvendige likviditet blev sammenlignet med den potentielt tilgængelige likviditet under sådanne omstændigheder. Stresshorisonten var på tre måneder. Det anvendte scenario knytter virkningen af et idiosynkratisk chok i tilknytning til Dexia sammen med følgerne af en generel likviditetskrise. Denne stresstest af likviditeten er gennemført af såvel Dexia som det franske banktilsyn (Commission bancaire, financière et des assurances, herefter »CBFA«). […] (14) […].
            
         4.2.   ADFÆRDSFORPLIGTELSERNE
   
   
               (69)
            
            
               Omstruktureringsplanen, der blev meddelt den 9. februar 2010, består først og fremmest i en reduktion af de kortsigtede finansieringer, i en forlængelse af den gennemsnitlige levetid for langsigtede finansieringer og i en udvidelse af koncernens stabile finansieringskilder. I denne forbindelse forpligter de berørte medlemsstater sig til at sikre, at Dexia overholder tre kvantitative finansieringsforhold.
               
                           —
                        
                        
                           Dexia fastholder ratioen »kortsigtet finansiering (15) /samlet balance«, på 30 % den 31. december 2009, på 23 % eller derunder den 31. december 2010, på 20 % eller derunder den 31. december 2011, på 14 % eller derunder den 31. december 2012, på 13 % eller derunder den 31. december 2013 og på 11 % eller derunder den 31. december 2014.
                        
                     
                           —
                        
                        
                           Dexia forlænger varigheden af sine finansieringer og holder den gennemsnitlige levetid af koncernens passiver (16) på et niveau, der svarer til eller ligger over niveauerne i tabel 4 nedenfor:
                           
                              Tabel 4
                           
                           
                              Udviklingen i Dexias passivers gennemsnitlige levetid (i år)
                           
                           
                                       31.12.2009
                                    
                                    
                                       31.12.2010
                                    
                                    
                                       31.12.2011
                                    
                                    
                                       31.12.2012
                                    
                                    
                                       31.12.2013
                                    
                                    
                                       31.12.2014
                                    
                                 
                                       […]
                                    
                                    
                                       […]
                                    
                                    
                                       […]
                                    
                                    
                                       […]
                                    
                                    
                                       […]
                                    
                                    
                                       […]
                                    
                                 
                     
                           —
                        
                        
                           Dexia øger sine stabile finansieringskilder: Der beregnes et forhold, hvor tælleren svarer til finansieringsbeløbet i form af realkreditobligationer, finansieringen i form af kommercielle RCB- og PWB-indskud, og hvor nævneren svarer til beløbet for Dexias samlede aktiver. Dette forhold, der var på 36 % den 31. december 2009, skal være på 40 % eller derover den 31.december 2010, på 45 % eller derover den 31. december 2011, på 53 % eller derover den 31. december 2012, på 55 % eller derover den 31. december 2013 og på 58 % eller derover den 31. december 2014.
                        
                     
                           —
                        
                        
                           En uafhængig ekspert kontrollerer hver sjette måned, at disse tre finansieringsforhold overholdes.
                        
                     
         
               (70)
            
            
               Dexia afholder sig fra at yde lån til sine PWB-kunder på et niveau for »risk-adjusted return on capital« (herefter »RAROC«) på under 10 %. Ved beregningen af RAROC sættes nettomarginen efter skat i forhold til den økonomiske kapital (17).
               
                           —
                        
                        
                           bruttomarginen er differencen mellem den margin, der faktureres kunden (udtrykt i basispoint over IBOR-referencesatsen), og Dexias finansieringsomkostninger (udtrykt i basispoint over IBOR-referencesatsen) repræsenteret ved den interne afregningspris
                        
                     
                           —
                        
                        
                           den interne afregningspris afspejler den anslåede omkostning ved en ny finansiering fra Dexias side under hensyntagen til karakteristikaene (modenhed, mulighed for genfinansiering via realkreditobligationer osv.) ved de lån, der ydes til PWB-kunder
                        
                     
                           —
                        
                        
                           nettomarginen svarer til bruttomarginen nedsat med i) omkostninger af enhver art (generalomkostninger, lønomkostninger, driftsomkostninger, afskrivninger osv.) anslået på grundlag af en observation af omkostningerne i tilknytning til udlånsaktiviteten til PWB-kunder, ii) en gennemsnitlig risikoomkostning beregnet for hver transaktion under overholdelse af Basel II-metoden (gennemsnitlig risikoomkostning over en lang periode) og iii) skatter
                        
                     
                           —
                        
                        
                           en uafhængig ekspert kontrollerer hver sjette måned, at RAROC afspejler PWB-afdelingens omkostninger, at ovenstående forpligtelse til at overholde et minimums-RAROC på 10 % for PWB-aktiviteten overholdes, og at metoden og beregningen af RAROC og dets elementer er nøjagtig.
                        
                     
         
               (71)
            
            
               Dexia nedbringer de finansieringer, der i øjeblikket stilles til rådighed for dens tyrkiske datterselskab DenizBank, til nul senest den 30. juni 2011 og yder den ikke nogen ny finansiering inden for koncernen frem til den 31. december 2014.
            
         
               (72)
            
            
               Inden den 30. juni 2010 indfører Dexia en LPMD-indberetningslinje. De aktiver, der afsættes til denne linje, afvikles eller overdrages. Disse aktiver er:
               
                           —
                        
                        
                           »Credit Spread Portfolio« (CSP) og »Public Sector Portfolio« (PSP) porteføljerne (til et anslået beløb på omkring 134 mia. EUR pr. 31. december 2009)
                        
                     
                           —
                        
                        
                           »Financial Products« porteføljen af FSAM-aktiver, som Dexia er i besiddelse af (til et anslået beløb af omkring 10,7 mia. EUR pr. 31. december 2009) og
                        
                     
                           —
                        
                        
                           
                              »non- core PWB loans« porteføljen (til et anslået beløb på omkring 17 mia. EUR pr. 31. december 2009).
                        
                     De finansieringer, som Dexia rejser, og som er omfattet af finansieringssikkerhedsstillelsen, afsættes fuldt ud til denne linje.
            
         
               (73)
            
            
               Dexia begrænser den nye årlige PWB-produktion til 12 mia. EUR i 2009, 15 mia. EUR i 2010 og 18 mia. EUR fra 2011 til 2014.
            
         
               (74)
            
            
               Dexia nedbringer sine driftsomkostninger med 15 % inden den 31. december 2012.
            
         
               (75)
            
            
               Dexia nedbringer sine »trading«-aktiviteter (nedbringelse af værdien af den gennemsnitlige årlige risiko, der var på 126 mia. EUR i 2008, med 44 %) og sætter en stopper for sine handelsaktiviteter for egen regning fra datoen for Kommissionens vedtagelse af nærværende afgørelse.
            
         
               (76)
            
            
               Med øjeblikkelig virkning at regne fra datoen for vedtagelse af Kommissionens afgørelse giver Dexia definitivt afkald på de konvertible Dexia BIL obligationer på 376 mio. EUR, som Luxembourg forpligtede sig til at tegne i september 2008.
            
         
               (77)
            
            
               Dexias udnyttelse af de berørte medlemsstaters finansieringssikkerhedsstillelse er begrænset i henhold til følgende betingelser:
               
                           —
                        
                        
                           sikkerhedsstillelsen ophører for alle aftaler om indskud indgået efter den 31. marts 2010
                        
                     
                           —
                        
                        
                           finansieringssikkerhedsstillelsen ophører for alle kortvarige emissioner (mindre end et år) foretaget efter den 31. maj 2010
                        
                     
                           —
                        
                        
                           finansieringssikkerhedsstillelsen ophører for alle (herunder langsigtede) emissioner eller aftaler foretaget eller indgået efter den 30. juni 2010
                        
                     
                           —
                        
                        
                           de samlede udeståender, der er stillet sikkerhed for, kan ikke på noget tidspunkt overstige 100 mia. EUR
                        
                     
                           —
                        
                        
                           i sikkerhedsstillelsesperioden betaler Dexia de berørte medlemsstater en ekstra godtgørelse af det overskridende beløb, hvis nedenstående tærskler for garanterede udeståender overskrides:
                        
                     
                  Tabel 5
               
               
                  Ekstra godtgørelse, der betales, såfremt beløbene for de garanterede forfaldne obligationer overskrides
               
               
                           Tærskel/tranche (garanterede udeståender i mia. EUR)
                        
                        
                           60-70
                        
                        
                           70-80
                        
                        
                           80-100
                        
                     
                           Supplerende godtgørelse for overskridelsen (i basispoint)
                        
                        
                           + 50
                        
                        
                           + 65
                        
                        
                           + 80
                        
                     
         
               (78)
            
            
               Frem til den 31. oktober 2014 benytter Dexia ikke sin status som en bank, der modtager en sikkerhedsstillelse fra de berørte medlemsstater, til reklameformål, og den anvender ikke sikkerhedsstillelsen til ren arbitrage.
            
         
               (79)
            
            
               Frem til den 31. december 2011 erhverver Dexia SA og de datterselskaber, som den alene eller sammen med andre kontrollerer, ikke over 5 % af selskabskapitalen i andre kreditinstitutioner, investeringsvirksomheder eller forsikringsselskaber, medmindre Kommissionen har godkendt dette. Denne forpligtelse er ikke til hinder for, at Dexia med Kommissionens forudgående accept erhverver en kapitalinteresse som godtgørelse for et aktieindskud eller aktiviteter udført i forbindelse med en afhændelse eller sammenlægning (via fusion eller via indskud) af aktiver eller aktiviteter for så vidt den pågældende kapitalinteresse ikke giver Dexia enekontrol eller delt kontrol med den enhed, der modtager indskuddet, eller som følger af fusionen. Dexia informerer på forhånd Kommissionen om enhver påtænkt erhvervelse, herunder alle påtænkte projekter i virksomheder, som Dexia udøver delt kontrol med.
            
         
               (80)
            
            
               Frem til den 31. december 2014 begrænser Dexia:
               
                           —
                        
                        
                           enhver form for udbytte, der udbetales af Dexia SA i tilknytning til dens ordinære aktier, og
                        
                     
                           —
                        
                        
                           enhver forventet skønsmæssig tilbagebetaling eller kuponbetaling i forbindelse med hybride Tier 1-instrumenter eller Tier 2-instrumenter i) udstedt af enheder, som Dexia udøver enekontrol med, ii) som personer eller andre enheder end Dexia SA og dens datterselskaber er i besiddelse af, og iii) hvis udbetaling eller udnyttelse er skønsmæssig i henhold til aftalebestemmelserne om disse instrumenter, således at Dexias Core Tier 1 (beregnet med henvisning til de seneste konsoliderede årsregnskaber udarbejdet i henhold til IFRS-standarderne) efter den påtænkte fordeling eller udbetaling (og under hensyntagen til eventuelle udbetalinger, der er blevet obligatoriske som følge af udbetaling af udbytte af ordinære aktier)
                        
                     
                           —
                        
                        
                           forbliver på eller over nedenstående niveau, og
                           
                                       31.12.2009
                                    
                                    
                                       31.12.2010
                                    
                                    
                                       31.12.2011
                                    
                                    
                                       31.12.2012
                                    
                                    
                                       31.12.2013
                                    
                                    
                                       31.12.2014
                                    
                                 
                                       10,7 %
                                    
                                    
                                       10,6 %
                                    
                                    
                                       […)
                                    
                                    
                                       […)
                                    
                                    
                                       […)
                                    
                                    
                                       […)
                                    
                                 
                     
                           —
                        
                        
                           forbliver på eller over et beløb svarende til i) 12,5 % af de risikovægtede aktiver (risk weighted assets) i Legacy Portfolio Management Division og ii) 9,5 % af de risikovægtede aktiver (risk weighted assets) i koncernens øvrige aktiviteter (»Core Division«).
                        
                     
         
               (81)
            
            
               Forpligtelsen i betragtning 80:
               
                           —
                        
                        
                           er uafhængig af kravet om overskud til udbetaling (i henhold til § 617 i den belgiske selskabslovgivning) i Dexia
                        
                     
                           —
                        
                        
                           er uafhængig af de operationer, som Dexia i henhold til loven er forpligtet til at gennemføre på hybride Tier 1- eller Tier 2-instrumenter, eller de operationer, som Dexia er forpligtet til at gennemføre i forbindelse med sådanne instrumenter i henhold til kontrakter indgået inden den 1. februar 2010, og
                        
                     
                           —
                        
                        
                           kan revideres i tilfælde af væsentlige ændringer i definitionen af egenkapital og de regnskabsstandarder, der anvendes i Dexia.
                        
                     
         
               (82)
            
            
               Uden at det går ud over de operationer, som Dexia er forpligtet til at gennemføre i henhold til loven, eller operationer, som den er forpligtet til at gennemføre i henhold til kontrakter indgået inden den 1. februar 2010 i forbindelse med hybride Tier 1- og Tier 2-instrumenter, afholder Dexia sig endvidere frem til den 31. december 2011 fra:
               
                           —
                        
                        
                           at indløse kuponer i forbindelse med hybride Tier 1-instrumenter eller Tier 2-instrumenter, som personer eller andre enheder end Dexia SA og dens datterselskaber er i besiddelse af, og hvis indløsning er skønsmæssig i henhold til kontraktbestemmelserne om disse instrumenter
                        
                     
                           —
                        
                        
                           at godkende eller stemme for udbetaling af enhver form for udbytte i enhver enhed, som Dexia SA direkte eller indirekte udøver enekontrol med (herunder 100 % ejede enheder), når en sådan udbetaling medfører en forpligtelse til at indløse en kupon i forbindelse med hybride Tier 1-instrumenter eller Tier 2-instrumenter ejet af andre end Dexia SA og dens datterselskaber
                        
                     
                           —
                        
                        
                           at udnytte en skønsmæssig option på førtidig indfrielse i forbindelse med de hybride Tier 1 instrumenter eller Tier 2 instrumenter, der er nævnt i første led ovenfor.
                        
                     
         
               (83)
            
            
               Dexia SA afholder sig fra at foretage udbytteudbetalinger i forbindelse med ordinære aktier frem til den 31. december 2011. Dette forbud gælder ikke udbytteudbetalinger, der foretages fuldstændigt ved tildeling af nye aktier, for så vidt beløbet for disse udbetalinger er i) i overensstemmelse med betragtning 80 og ii) er på 40 % eller derunder af Dexia SA's nettoresultat for regnskabsåret 2009 for så vidt angår udlodningerne i 2010 og på 40 % eller derunder af Dexia SA's nettoresultat i regnskabsåret 2010 for så vidt angår udlodningerne i 2011 (18).
            
         
               (84)
            
            
               I denne forbindelse skal man huske på, at Dexia i henhold til de forpligtelser, som de berørte medlemsstater indgik i forbindelse med Kommissionens beslutning af 30. oktober 2009 om forlængelse af sikkerhedsstillelsen, er forpligtet til fra datoen for denne beslutning og frem til datoen for nærværende afgørelse at afholde sig fra:
               
                           i)
                        
                        
                           at erklære et udbytte for foreløbigt eller at foreslå generalforsamlingen for Dexia SA's aktionærer, at der udbetales nogen form for udbytte til Dexia SA's aktionærer
                        
                     
                           ii)
                        
                        
                           at godkende eller stemme for udbetaling af enhver form for udbytte i enheder, som Dexia direkte eller indirekte har enekontrol med, men som den ikke (direkte eller indirekte) ejer 100 %
                        
                     
                           iii)
                        
                        
                           at godkende eller stemme for udbetaling af enhver form for udbytte i enhver enhed, som Dexia SA direkte eller indirekte udøver enekontrol med (herunder 100 % ejede enheder), når en sådan udbetaling vil medføre en forpligtelse til kuponindløsning i forbindelse med hybride Tier 1-instrumenter eller uamortisable Upper Tier 2-instrumenter ejet af andre personer eller enheder end Dexia SA og dens datterselskaber
                        
                     
                           iv)
                        
                        
                           at indløse kuponer i forbindelse med hybride Tier 1-instrumenter eller uamortisable Upper Tier 2-instrumenter, som personer eller andre enheder end Dexia SA og dens datterselskaber er i besiddelse af, og hvis indløsning er skønsmæssig i henhold til kontraktbestemmelserne om disse instrumenter. Hvis denne manglende udbetaling imidlertid kan medføre suspendering af Dexia SA's udbytteudbetaling på grundlag af resultaterne for 2009, finder ovenstående forbud muligvis ikke anvendelse, såfremt Dexia på forhånd har underrettet Kommissionen herom, og Kommissionen på ad hoc-basis har godkendt den pågældende kuponindløsning, eller
                        
                     
                           v)
                        
                        
                           at udnytte en skønsmæssig option på førtidig indfrielse i forbindelse med de hybride instrumenter, der er omhandlet i nr. iii) og iv) i denne betragtning.
                        
                     
         
               (85)
            
            
               For at skabe yderligere konkurrence og gennemsigtighed i forbindelse med de lokale myndigheders optagelse af banklån forpligter Frankrig sig til at sikre, at de lokale myndigheder udvikler deres praksis for udbudsforretninger, når de rejser penge eller kapital. Medlemsstaten fremsætter udtrykkeligt henstillinger til de lokale og regionale myndigheder inden udgangen af 2010 vedrørende såvel bankfinansiering som anvendelse af komplekse finansielle produkter. I disse henstillinger understreges den iboende økonomiske interesse inden for denne sektor i at gennemføre udbudsforanstaltninger, og der anføres forskellige praktiske retningslinjer for gennemførelse af disse foranstaltninger. I eksemplerne på god praksis skal udbudsforanstaltningerne vedrørende de største lån være af offentlig karakter. Navnlig når det gælder lokale og regionale myndigheder, skal de organer, der yder dem hjælp og rådgivning, tage udgangspunkt i disse henstillinger. Hvis disse henstillinger skulle vise sig at være utilstrækkelige til at sikre generelt gennemsigtige og ikkediskriminerende udbud fra de lokale myndigheders side inden 2013 med hensyn til bankfinansiering, forpligter Frankrig sig til at fremsætte normgivende forslag herom.
            
         
               (86)
            
            
               For at skabe yderligere konkurrence og gennemsigtighed i forbindelse med de lokale myndigheders optagelse af banklån, forpligter den belgiske regering sig til i samarbejde med regionerne at kontrollere de ordregivende myndigheders offentliggørelse af meddelelser om tildeling af ordrer vedrørende finansiering af de lokale offentlige myndigheder.
            
         4.3.   OVERDRAGELSER OG AFVIKLINGSAKTIVITETER
   
   
               (87)
            
            
               Dexia afhænder de aktiver, der er nævnt i denne betragtning:
               
                           a)
                        
                        
                           afhændelse eller introduktion på børsen af koncernens kapitalinteresse på 70 % i dens italienske datterselskab, Crediop, inden den 31. oktober 2012 (19)
                           
                        
                     
                           b)
                        
                        
                           afhændelse inden den 30. juni 2010 af DEP, det franske datterselskab af Dexia Insurance Belgium (herefter »DIB«), hvis forretningsområder omfatter livsforsikring og social engineering. Afhændelsesaftalen blev underskrevet den 9. december 2009, og salget skulle være gennemført i løbet af første halvår af 2010
                        
                     
                           c)
                        
                        
                           afhændelse eller introduktion på børsen inden den 31. december 2010 af Dexias kapitalinteresse på 51 % i AdInfo, et datterselskab, der beskæftiger sig med levering af it-tjenester til lokale myndigheder i Belgien
                        
                     
                           d)
                        
                        
                           afhændelse af Dexias kapitalinteresse i SPE, en belgisk energiproduktionsvirksomhed inden den 31. december 2010
                        
                     
                           e)
                        
                        
                           afhændelse af Dexias kapitalinteresse på 20 % i Crédit du Nord (denne afhændelse blev gennemført den 11. december 2009)
                        
                     
                           f)
                        
                        
                           lukning i 2010 af omkring 80 kontorer i Belgien inden for rammerne af koncernens nye distributionsmodel
                        
                     
                           g)
                        
                        
                           indstilling af følgende aktiviteter i RCB International:
                           
                                       i)
                                    
                                    
                                       afhændelse af Experta Jersey, afvikling af Dexia »Private Bank« (PB) Jersey, indstilling af PB-aktiviteterne i Montevideo, indstilling af PB-udviklingsprojektet i Singapore, indstilling af consumer finance-projektet i Rusland og indstilling af Dexia Asset Management (herefter »DAM«) aktiviteter i de central- og østeuropæiske lande, afhændelsen af trustforretningerne i Experta i Schweiz fandt sted i løbet af 2009 og starten af 2010
                                    
                                 
                                       ii)
                                    
                                    
                                       afhændelse af Expertas trustforretninger på Bahamas samt afhændelse af den danske filial af Dexia BIL inden den 31. december 2011
                                    
                                 
                     
                           h)
                        
                        
                           afhændelse eller introduktion på børsen inden den 31. oktober 2012 af Dexias kapitalinteresse i det slovakiske datterselskab Dexia Banka Slovensko (herefter »DBS«) (20)
                           
                        
                     
                           i)
                        
                        
                           indstilling og afvikling af følgende PWB International aktiviteter:
                           
                                       i)
                                    
                                    
                                       Indien: afhændelse af enheden gennemført i 2009
                                    
                                 
                                       ii)
                                    
                                    
                                       Schweiz (Dexia Public Finance Switzerland) og Sverige (Dexia Norden): lukning og likvidation inden den 31. december 2010
                                    
                                 
                                       iii)
                                    
                                    
                                       Mexico, Australien og Japan: afvikling af balancen
                                    
                                 
                     
                           j)
                        
                        
                           afhændelse af FSA (afsluttet den 1. juli 2009) og derefter afhændelse af Dexias andele i Assured Guaranty inden den 31. december 2011
                        
                     
                           k)
                        
                        
                           afhændelse af koncernens kapitalinteresse på 49 % i Kommunalkredit Austria (KA) gennemført i fjerde kvartal 2008
                        
                     
                           l)
                        
                        
                           afhændelse eller introduktion på børsen af Deniz Emeklilik, DenizBanks forsikringsgren, inden den 31. oktober 2012
                        
                     
                           m)
                        
                        
                           afhændelse af koncernens kapitalinteresse på 60 % i Dexia Sabadell inden den 31. december 2013
                        
                     
                           n)
                        
                        
                           fremskyndet afhændelse af Dexias obligationsportefølje svarende til [10-20] mia. EUR om året i 2010 og 2011, [5-15] mia. EUR til [10-20] mia. EUR i 2012, [0-10] til [5-15] mia. EUR om året i 2013 og 2014
                        
                     
                           o)
                        
                        
                           afvikling af Standby Bond Purchase Agreements (herefter »SBPA«) og Tender Option Bonds (herefter »TOB«) aktiviteterne (USA/Canada).
                        
                     
         
               (88)
            
            
               Omstruktureringsplanen fører til en reduktion af Dexias samlede balance på 35 % den 31. december 2014 i forhold til den 31. december 2008. De berørte medlemsstater forpligter sig til at sikre, at Dexia foretager de reduktioner af dens balance, der er anført i tabel 6 nedenfor.
               
                  Tabel 6
               
               
                  Reduktion af koncernens, »Core Divisions« og LPMD's balance
               
               
                           (mia. EUR)
                        
                     
                            
                        
                        
                           31.12.2008
                        
                        
                           31.12.2009
                        
                        
                           31.12.2010
                        
                        
                           31.12.2011
                        
                        
                           31.12.2012
                        
                        
                           31.12.2013
                        
                        
                           31.12.2014
                        
                     
                           Koncernens samlede balance
                        
                        
                           651
                        
                        
                           580
                        
                        
                           [510-550]
                        
                        
                           [485-545]
                        
                        
                           [425-490]
                        
                        
                           [405-465]
                        
                        
                           427
                        
                     
                           I alt LPMD
                        
                        
                            
                        
                        
                           162
                        
                        
                           [120-140]
                        
                        
                           [100-120]
                        
                        
                           [80-110]
                        
                        
                           [70-100]
                        
                        
                           79
                        
                     
                           I alt Core Division
                        
                        
                            
                        
                        
                           419
                        
                        
                           [390-410]
                        
                        
                           [385-415]
                        
                        
                           [345-380]
                        
                        
                           [335-365]
                        
                        
                           353
                        
                     
         4.4.   OPFYLDELSE AF FORPLIGTELSERNE
   
   
               (89)
            
            
               En uafhængig ekspert forelægger hvert halve år Kommissionen en rapport om gennemførelsen af forpligtelserne i omstruktureringsplanen. Denne rapport omfatter navnlig et detaljeret tilsyn med i) overholdelsen af den reduktion af balancen, der er anført i betragtning 88, ii) overholdelsen af de tre likviditets- og finansieringsforhold nævnt i betragtning 69, og iii) overholdelsen af forpligtelsen vedrørende RAROC (21) nævnt i betragtning 70. Desuden
               
                           —
                        
                        
                           sendes denne rapport senest tre måneder efter fremlæggelsen af halvårsregnskaberne og godkendelse af årsregnskaberne og under alle omstændigheder inden den 1. oktober og den 30. april hvert år
                        
                     
                           —
                        
                        
                           hvis den uafhængige ekspert i sin rapport fremlagt inden den 1. oktober hvert år påviser risici for, at de årlige mål fastsat i omstruktureringsplanen ikke er nået ved årets udgang, meddeler de berørte medlemsstaters myndigheder inden for en måned efter fremlæggelsen af rapporten Kommissionen de foranstaltninger, der overvejes i samarbejde med Dexia, og som gør det muligt med passende midler at nå disse mål inden årets udgang
                        
                     
                           —
                        
                        
                           hvis den uafhængige ekspert i sin rapport fremlagt inden den 30. april hvert år påviser risici for, at de årlige mål fastsat i omstruktureringsplanen ikke er nået, meddeler de berørte medlemsstaters myndigheder inden for en måned efter fremlæggelsen af rapporten Kommissionen de foranstaltninger, der overvejes i samarbejde med Dexia, og som gør det muligt med passende midler at nå disse mål inden den 30. juni det pågældende år
                        
                     
                           —
                        
                        
                           hvis de påtænkte foranstaltninger ikke fremlægges inden for den foreskrevne frist, eller hvis målene ikke er nået inden den 30. juni (hvad angår de foranstaltninger, der i givet fald meddeles efter fremlæggelsen af den rapport, der skal fremlægges inden den 30. april), kan Kommissionen i henhold til bestemmelserne i Rådets forordning (EF) nr. 659/1999 (22) igen indlede den formelle undersøgelsesprocedure […].
                        
                     
         
               (90)
            
            
               De belgiske, franske og luxembourgske myndigheder sender senest tre måneder efter datoen for nærværende afgørelse Kommissionen en liste til forhåndsgodkendelse over 1-3 personer udvalgt efter aftale med Dexia, som kan udpeges som uafhængig ekspert. Den uafhængige ekspert skal være i besiddelse af de krævede kompetencer og må ikke befinde sig i en interessekonflikt under udøvelsen af sit mandat. Kommissionen kan enten godkende eller afvise den/de uafhængige eksperter. Hvis Kommissionen afviser den/de uafhængige eksperter, foreslår Dexia, de belgiske, franske og luxembourgske myndigheder inden for en måned efter afvisningsmeddelelsen 1-3 nye kandidater, som ligeledes skal godkendes eller afvises af Kommissionen. Hvis Kommissionen ender med at afvise alle de foreslåede kandidater, udpeger Kommissionen selv en uafhængig ekspert. Dexia afholder udgifterne til den uafhængige ekspert.
            
         
               (91)
            
            
               Såfremt en af forpligtelserne til afhændelse af aktiver nævnt i litra a), c), d), h), l) eller m) i betragtning 87 ikke er opfyldt inden for de fastsatte frister, og hvis Kommissionen ikke har godkendt en alternativ forpligtelse, fremlægger de franske, belgiske og luxembourgske myndigheder senest en måned efter den fastsatte dato for afhændelsen en liste til forhåndsgodkendelse for Kommissionen over 1-3 personer udvalgt i samarbejde med Dexia, der kan udpeges til befuldmægtiget med ansvar for gennemførelse af de pågældende afhændelser. Den befuldmægtigede, der skal varetage afhændelsen, skal være uafhængig, være i besiddelse af de krævede kompetencer og må ikke befinde sig i en interessekonflikt under udøvelsen af sit mandat. Kommissionen kan enten godkende eller afvise den/de foreslåede befuldmægtigede. Hvis Kommissionen afviser den/de befuldmægtigede, der skal varetage den/de foreslåede afhændelse/afhændelser, foreslår Dexia, de belgiske, franske og luxembourgske myndigheder inden for en måned efter afvisningsmeddelelsen 1-3 nye kandidater, som ligeledes skal godkendes eller afvises af Kommissionen. Hvis Kommissionen i sidste ende afviser alle de foreslåede kandidater, udpeger den en befuldmægtiget, som Dexia udnævner eller bidrager til at udnævne på grundlag af et mandat godkendt af Kommissionen.
            
         
               (92)
            
            
               De franske, belgiske og luxembourgske myndigheder forpligter sig til at sikre, at Dexia indrømmer den befuldmægtigede, der skal varetage afhændelsen, de nødvendige og passende repræsentationsbeføjelser i) til at varetage afhændelsen af de i betragtning 91 nævnte aktiver (herunder alle nødvendige beføjelser til at sikre en god udførelse af de dokumenter, der kræves for at iværksætte afhændelsen), og ii) til at foretage enhver handling eller fremsætte enhver erklæring, der er nødvendig og passende for gennemførelse af afhændelsen, herunder udpegning af råd, der skal følge afhændelsesprocessen. Den befuldmægtigede, der skal varetage afhændelsen, medtager i købs- og salgsaftalerne de sædvanlige og rimelige bestemmelser og betingelser, som denne finder passende med henblik på gennemførelse af salget i året efter udnævnelsen af den befuldmægtigede. Den befuldmægtigede, der skal varetage afhændelsen, tilrettelægger salgsprocessen, således at der sikres en afhændelse[…]. Dexia afholder udgifterne til den befuldmægtigede, der skal varetage afhændelsen.
            
         V.   BEGRUNDELSER FOR INDLEDNINGEN AF DEN FORMELLE PROCEDURE
   
   
               (93)
            
            
               Kommissionen minder om, at den formelle undersøgelsesprocedure, der blev indledt med beslutningen af 13. marts 2009, både vedrører den oprindelige omstruktureringsplan for Dexia meddelt Kommissionen af de berørte medlemsstater i februar 2009 og FSA-foranstaltningen.
            
         
               (94)
            
            
               Henset til de vanskeligheder, Dexia har oplevet i forbindelse med finanskrisen, og det meget store støttebeløb, den har modtaget, har Kommissionen først og fremmest udtrykt tvivl med hensyn til:
               
                           —
                        
                        
                           den oprindelige omstruktureringsplans kapacitet til at genoprette koncernens langsigtede bæredygtighed uden statsstøtte og hurtigst muligt
                        
                     
                           —
                        
                        
                           de foreslåede foranstaltningers art, idet de ikke lever op til det, der kræves i Kommissionens meddelelse om genoprettelse af rentabiliteten i finanssektoren under den nuværende krise og vurdering af omstruktureringsforanstaltninger på grundlag af statsstøttereglerne (23) (herefter »meddelelsen om omstrukturering af banker«)
                        
                     
                           —
                        
                        
                           de foreslåede foranstaltningers kapacitet til at sikre, at konkurrenceforvridningen begrænses, og at den moralske hasard imødegås ved at begrænse støtten til et nødvendigt minimum, og en passende fordeling af byrderne mellem støttemodtagerne og de berørte medlemsstater.
                        
                     
         
               (95)
            
            
               Med hensyn til FSA-foranstaltningen fandt Kommissionen dernæst i sin beslutning af 13. marts 2009, at selve sikkerhedsstillelsen samt dækningen i form af aktiver og fordelingen af omkostningerne mellem Dexia og de berørte medlemsstater var forenelig med det indre marked. Vurderingen af aktiverne og betalingen for sikkerhedsstillelsen samt forretningen af de værdipapirer, som Dexia skal udstede ud over første tranche på 4,5 mia. USD i henhold til Put-kontrakten, skal imidlertid kontrolleres. Kommissionen har ligeledes besluttet at medtage disse aspekter af FSA-foranstaltningen i forbindelse med den formelle undersøgelsesprocedure, der blev indledt omkring omstruktureringsplanen for Dexia. Kommissionen har ligeledes i samme beslutning præciseret, at sikkerhedsstillelsens eksistens, den aktivportefølje, der er omfattet, og omfanget af de første tab, som Dexia havde lidt, ikke indgik i den procedure, der blev indledt med den pågældende beslutning.
            
         VI.   DE BERØRTE PARTERS BEMÆRKNINGER
   
   
               (96)
            
            
               Kommissionen bemærker, at den ikke har modtaget nogen bemærkninger fra de berørte parter i forbindelse med den formelle undersøgelsesprocedure, der blev indledt vedrørende støtteforanstaltningerne til fordel for Dexia.
            
         
               (97)
            
            
               Derimod blev der, inden proceduren blev indledt, indgivet en formel klage til Kommissionens tjenestegrene af en konkurrent til DBB over kapitaludvidelsen på 3 mia. EUR tegnet af de belgiske myndigheder og aktionærer i Dexia samt den sikkerhedsstillelse, som den belgiske stat havde stillet for interbanklån og tilsvarende til fordel for Dexia. Klagen begrundes således:
               
                           —
                        
                        
                           støtten kan ikke anses for at være proportional, navnlig på grund af tegningskursen for ordinære aktier udstedt af Dexia i forbindelse med rekapitaliseringsforanstaltningen: Kursen på 9,9 EUR, der er baseret på den gennemsnitlige kurs i de 30 dage, der gik forud for operationen, er højere end den kurs, som en markedsøkonomisk investor skulle have betalt henset til de meget ringe forhold for finansielle værdier på udstedelsestidspunktet
                        
                     
                           —
                        
                        
                           støtten kan ikke betragtes som værende begrænset til det nødvendige minimum, for så vidt rekapitaliseringsbeløbet gjorde det muligt at øge Dexias basisegenkapitalratio (Tier 1) fra 11 % til 14 %, hvorved den blev en af de bedst stillede europæiske banker i denne henseende
                        
                     
                           —
                        
                        
                           støtten fører til omfattende konkurrenceforvridning, idet den har gjort det muligt for Dexia at fastsætte takster for indskud fra kunder, der lå over gennemsnittet for de traditionelle banker, der er aktive på det belgiske marked.
                        
                     
         VII.   MEDLEMSSTATERNES BEMÆRKNINGER
   
   7.1.   DEN BELGISKE REGERINGS BEMÆRKNINGER TIL DEN KLAGE, SOM KOMMISSIONEN HAR MODTAGET
   
   
               (98)
            
            
               På grundlag af den ikkefortrolige udgave af den klage, der er indgivet til Kommissionens tjenestegrene, har de belgiske myndigheder fremsat deres bemærkninger til elementerne i begrundelsen for klagen.
            
         
               (99)
            
            
               Med hensyn til tegningskursen for aktier udstedt af Dexia i forbindelse med rekapitaliseringsoperationen understreger de belgiske myndigheder, at kursen på 9,9 EUR pr. aktie, som svarer til den gennemsnitlige kurs over de 30 dage, der gik forud for operationen, blev fastsat i henhold til bestemmelserne i § 598 i den belgiske selskabslovgivning. Heri præciseres det således, at emissionskursen for nye aktier i forbindelse med en kapitaludvidelse mod kontanter forbeholdt en eller flere bestemte personer ikke kan være lavere end den gennemsnitlige kurs over de 30 dage, der går forud for operationen. Kursen på de aktier, der blev udstedt i forbindelse med Dexias rekapitaliseringsoperation, blev således fastsat i henhold til de lovbestemmelser, som de berørte parter var underlagt.
            
         
               (100)
            
            
               Desuden understreger de belgiske myndigheder, at klageren sætter spørgsmålstegn ved nødvendigheden af rekapitaliseringen med den begrundelse, at Dexia befandt sig i en likviditetskrise og ikke en solvenskrise, og at rekapitaliseringen blot har ført til en forøgelse af Dexias egenkapital (Tier 1), der er højere end for andre tilsvarende europæiske banker. Ifølge de belgiske myndigheder tages der i disse påstande ikke hensyn til Dexias behov for solvens i slutningen af september 2008, som følge af den øgede risiko og de forventede tab i tredje og fjerde kvartal 2008 på grund af koncernens engagement i forskellige institutioner, der var gået konkurs eller var i vanskeligheder (Lehman Brothers, Depfa, Bradford & Bingley, irske og islandske banker), forventede tab på FSA-engagementet samt talrige værdiforringelser af aktiver i tilknytning til den dårligere kreditvurdering af flere institutioner inden for udvidelse af kreditværdighed, der havde stillet sikkerhed for de værdipapirer, som Dexia var i besiddelse af.
            
         
               (101)
            
            
               Hvad angår endelig den konkurrenceforvridning, som støtteforanstaltningerne til fordel for Dexia har medført, understreger de belgiske myndigheder, at den belgiske stats ad hoc-indgreb til fordel for Dexia var berettigede for at undgå en systemisk krise og ikke adskilte sig fra andre medlemsstaters indgreb godkendt af Kommissionen i henhold til artikel 107, stk. 3, litra b), i TEUF. Med hensyn til de takster, som Dexia har anvendt på indskud fra kunder, har de belgiske myndigheder desuden fremsendt en skrivelse fra Dexia, hvori sammenlignes de takster, som Dexia har anvendt, og de takster, som dens konkurrenter har anvendt på samme type tjenesteydelser udbudt på det belgiske marked (ING, Deutsche Bank, Fortis, Axa, Citibank, Rabobank og KBC). De takster, som Dexia har anvendt, ser således ud til at ligge på linje med konkurrenternes. I den samme skrivelse understreger Dexia ligeledes, at de takster, der er omfattet af klagen, udelukkende gælder for indskud via internettet, som kun udgør en meget lille del ([10-15] %) af samtlige indskud fra kunder.
            
         
               (102)
            
            
               De belgiske myndigheder mener således i modsætning til de argumenter, der er fremsat i klagen, at støtteforanstaltningerne til fordel for Dexia er forenelige med det indre marked i henhold til artikel 107, stk. 3, litra b), i TEUF.
            
         7.2.   MEDLEMSSTATERNES BEMÆRKNINGER TIL INDLEDNINGEN AF PROCEDUREN
   
   
               (103)
            
            
               De berørte medlemsstater har sendt Kommissionen deres fælles bemærkninger til den formelle undersøgelsesprocedure, der blev indledt med beslutning af 13. marts 2009. De berørte medlemsstaters bemærkninger vedrører både de indberettede foranstaltningers betegnelse som støtte og de pågældende foranstaltningers forenelighed med det indre marked.
            
         7.2.1.   DE INDBERETTEDE FORANSTALTNINGERS BETEGNELSE SOM STØTTE
   7.2.1.1.   
         Kapitaludvidelsen
      
   
   
               (104)
            
            
               De berørte medlemsstater giver i deres bemærkninger først og fremmest udtryk for den holdning, at de Dexia-aktier, som dens historiske aktionærer (Caisse des Dépôts et Consignations, herefter »CDC«, CNP Assurances, Holding Communal, Ethias og Arcofin) tegnede i forbindelse med rekapitaliseringsoperationen, ikke indebærer noget element, der udgør statsstøtte. De berørte medlemsstater minder således om, at disse virksomheder har forpligtet sig samlet i Dexia via en aktionærpagt indgået i en privatretlig aftale af 28. august 2007. For at beskytte denne aktionærgruppes interesser var det således nødvendigt, at alle deltog i kapitaludvidelsen. På grund af rekapitaliseringsoperationens hastende karakter var det desuden logisk, at Dexia i første omgang vendte sig mod sine referenceaktionærer. De berørte medlemsstater understregede, at CDC's, CNP Assurances', Holding Communals, Ethias' og Arcofins beslutning om at deltage i kapitaludvidelsen ikke kunne tilregnes dem, og at denne deltagelse for Arcofins og Ethias' vedkommende ikke blev finansieret med statslige midler.
            
         7.2.1.2.   
         LA-operationen
      
   
   
               (105)
            
            
               Desuden fandt de belgiske myndigheder, at LA-operationen indrømmet Dexia af BNB i samarbejde med Banque de France ikke udgjorde statsstøtte i henhold til artikel 107, stk. 1, i TEUF med den begrundelse, at LA-operationer indgår i de nationale centralbankers normale opgaver, og navnlig deres opgave med at bidrage til det finansielle systems stabilitet i deres egenskab af udlåner i sidste instans i tilfælde af en ellers solvent banks midlertidige likviditetsproblemer. Således:
               
                           —
                        
                        
                           på tidspunktet for LA-operationen bekræftede de finansielle myndigheder, at de ikke havde nogen grund til at tro, at Dexia var insolvent
                        
                     
                           —
                        
                        
                           Dexia stillede tilstrækkelig sikkerhed for tildelingen af LA, og BNB og Banque de France anvendte store sikkerhedsmarginer (»haircut«) afhængigt af kvaliteten af denne sikkerhed
                        
                     
                           —
                        
                        
                           LA blev tildelt strafrenter eller endog prohibitive renter
                        
                     
                           —
                        
                        
                           BNB og Banque de France traf helt selvstændigt og fuldstændig skønsmæssigt beslutning om LA-tildelingen, om forlængelsen af den og om de beløb, der blev udlånt i denne forbindelse
                        
                     
                           —
                        
                        
                           LA-tildelingen er en midlertidig foranstaltning: De tildelte bevillinger inden for rammerne af LA-operationen er begrænset til 1 dag (»overnight«) og kan forlænges efter beslutning truffet af den udlånende bank.
                        
                     
         
               (106)
            
            
               Desuden understregede de belgiske myndigheder, at LA-operationen til fordel for Dexia blev godkendt af Den Europæiske Centralbanks Styrelsesråd (herefter »BCE«) (et maksimumsbeløb på […] mia. EUR). Betegnelse af LA-operationen som statsstøtte gjorde den uforenelig med princippet om forbud mod monetær finansiering knæsat i artikel 123 i TEUF. I henhold til dette princip er det juridisk umuligt at tilskrive en medlemsstat en national centralbanks handlinger under udøvelsen af dens opgaver, når den pågældende centralbank respekterer de betingelser, som BCE har opstillet for udøvelsen af denne opgave. Den LA-operation, der er tildelt Dexia, opfylder imidlertid alle de betingelser, som BCE har opstillet. Den lever navnlig op til kravet om, at beslutningen om tildeling af LA skal træffes skønsmæssigt og helt uafhængigt af den eller de berørte nationale centralbanker.
            
         
               (107)
            
            
               Ifølge de belgiske myndigheder kan alene det faktum, at enhver LA, der tildeles af BNB automatisk garanteres af den belgiske stat, ikke ændre denne konklusion. For det første fandtes statssikkerhedsstillelsen ikke på det tidspunkt, hvor BNB's ledelse helt uafhængigt traf beslutningen om at tildele Dexia LA-operationen. Den kunne således ikke indgå i beslutningstagningen. Den omstændighed, at den belgiske lovgiver følte sig foranlediget til at stille en udtrykkelig sikkerhed fra den belgiske stat for disse operationer — som ikke hang sammen med Dexia-sagen — mens dette stadig ikke er tilfældet i andre medlemsstater, skyldes navnlig de særlige karakteristika ved BNB's aktionærgruppe, idet BNB er et børsnoteret selskab med private aktionærer, mens de andre nationale centralbanker generelt ikke har private aktionærer. Denne sikkerhedsstillelse udgør således en integrerende del af BNB's vedtægter og har til formål at sætte BNB i stand til at udføre sin funktion som udlåner i sidste instans. En sådan udtrykkelig sikkerhedsstillelse er ikke nødvendig i de øvrige centralbanker, der ejes 100 % af de respektive medlemsstater. Statsgarantiens automatiske karakter er udtrykkeligt udformet for at sikre, at BNB's LA-operationer er i overensstemmelse med principperne om forbud mod monetær finansiering og således lever op til Kommissionens kriterier for beslutningspraksis, sådan som de navnlig kommer til udtryk i Northern Rock-beslutningen (24).
            
         
               (108)
            
            
               Endelig understreger de belgiske myndigheder, at støttebeløbet, såfremt Kommissionen alligevel skulle anse LA-operationen for at være statsstøtte i henhold til artikel 107, stk. 1, i TEUF, bør beregnes på grundlag af differencen mellem den anvendte sats og den referencesats, der er nævnt i Kommissionens meddelelse om revision af metoden for fastsættelse af referencesatsen og kalkulationsrenten (»Kommissionens meddelelse om referencesatsen«) (25). Støttebeløbet skal desuden under alle omstændigheder begrænses til halvdelen af LA-operationens samlede beløb svarende til det beløb, som BNB rent faktisk tildelte Dexia, idet den anden halvdel blev tildelt for Banque de France' regning og risiko. Sidstnævnte er dog ikke omfattet af en udtrykkelig sikkerhedsstillelse fra den franske stat, og den belgiske stats sikkerhedsstillelse kan naturligvis ikke dække en operation, der udføres for en fremmed centralbanks regning og risiko.
            
         7.2.1.3.   
         FSA-foranstaltningen
      
   
   
               (109)
            
            
               De berørte medlemsstater mener, at sandsynligheden for, at den sikkerhed, som den belgiske og den franske stat har stillet i tilknytning til FSAM's aktiver, rent faktisk udnyttes, er ringe: Tærsklen på 4,5 mia. USD, der udgør loftet over eksponeringen for de første tab, Dexia led, er således højere end de mest pessimistiske scenarier for økonomiske tab i forbindelse med porteføljen. Derfor bør landenes eventuelle støttebeløb anses for at være nul selv i et pessimistisk scenario.
            
         7.2.2.   DE INDBERETTEDE FORANSTALTNINGERS FORENELIGHED
   7.2.2.1.   
         FSA-foranstaltningen
      
   
   
               (110)
            
            
               De berørte medlemsstater gør først og fremmest gældende over for Kommissionen, at FSA-foranstaltningen efter deres mening ikke henhører under anvendelsesområdet for Kommissionens meddelelse om behandlingen af værdiforringede aktiver i Fællesskabets banksektor (26) (herefter »meddelelsen om værdiforringede aktiver«) med følgende begrundelse:
               
                           —
                        
                        
                           FSA-foranstaltningen er ikke en egentlig sikkerhedsstillelse for aktiver, men en sikkerhedsstillelse for Dexias forpligtelser over for FSAM via dens egen sikkerhedsstillelse (via put). Det er kun, hvis Dexia ikke lever op til sine forpligtelser til at købe de pågældende aktiver af FSAM i tilfælde af udnyttelsen af put, at den belgiske og den franske stats sikkerhedsstillelse vil blive taget i brug. Derfor medfører FSA-foranstaltningen ikke nogen overførsel eller nogen automatisk afhændelse af aktiver
                        
                     
                           —
                        
                        
                           foranstaltningen har ikke til formål at sikre FSAM-porteføljen til fordel for Dexia, men at muliggøre en hurtig afhændelse, der er nødvendig for omstruktureringen af Dexia
                        
                     
                           —
                        
                        
                           den pågældende afhændelse blev gennemført efter en åben og gennemsigtig proces, hvilket analogt med privatiseringssager skulle føre til den konklusion, at den ikke indeholder noget element, der udgør statsstøtte
                        
                     
                           —
                        
                        
                           da foranstaltningen, der blev indberettet inden datoen for vedtagelse af meddelelsen om værdiforringede aktiver (25. februar 2009), allerede er blevet erklæret for forenelig med punkt 16 i retningslinjerne for Fællesskabets rammebestemmelser for statsstøtte til redning og omstrukturering af kriseramte virksomheder (27), er der ikke grundlag for at kræve, at den skal være forenelig med meddelelsen om værdiforringede aktiver.
                        
                     
         
               (111)
            
            
               Desuden understreger de berørte medlemsstater, at Kommissionen, selv om FSA-foranstaltningen skulle vurderes på grundlag af meddelelsen om værdiforringede aktiver, er i besiddelse af alle de elementer, der gør det muligt for den at fastslå, at den pågældende foranstaltning er forenelig med det indre marked, navnlig med følgende begrundelse:
               
                           —
                        
                        
                           omkostningsfordelingen er i overensstemmelse med meddelelsen om værdiforringede aktiver, navnlig fordi de første tab, som Dexia led, og som repræsenterer over 36 % af den samlede nominelle aktivportefølje, der er omfattet, ligger langt over minimumstærsklen på 10 % fastsat i meddelelsen om værdiforringede aktiver; hvis den belgiske og den franske stats sikkerhedsstillelse udnyttes ud over første tranche af tabene, godtgøres disse af Dexia med værdipapirer med andel i egenkapitalen, hvis udstedelse vil mindske koncernens øvrige aktionærers andel
                        
                     
                           —
                        
                        
                           foranstaltningen er omfattet af en markedsgodtgørelse svarende til gennemsnittet af Dexias CDS på fem år (for perioden 1.1.2007-31.8.2008) plus 70 basispoint, dvs. 113 basispoint; de berørte medlemsstater understreger i denne forbindelse, at godtgørelsessatsen er blevet hævet med 21 basispoint i forhold til det beløb, der oprindeligt blev meddelt Kommissionen
                        
                     
                           —
                        
                        
                           det økonomiske tab på de aktiver, der er omfattet af foranstaltningen, sådan som uafhængige parter har vurderet det i henhold til en metode godkendt af de nationale kontrolmyndigheder, afholdes fuldstændigt af Dexia, for så vidt det maksimale tab som tidligere nævnt ligger under de første tab, som Dexia havde.
                        
                     
         
               (112)
            
            
               De berørte medlemsstater anser derfor FSA-foranstaltningen for at være forenelig med det indre marked, og støttebeløbet i forbindelse med foranstaltningen for at være nul.
            
         7.2.2.2.   
         Den oprindelige omstruktureringsplan
      
   
   
               (113)
            
            
               De berørte medlemsstater deler ikke Kommissionens tvivl på, at omstruktureringsplanen, der blev meddelt Kommissionen i februar 2009, vil kunne genoprette bankens langsigtede bæredygtighed, forebygge overdreven konkurrenceforvridning og sikre en passende fordeling af omstruktureringsomkostningerne.
            
         
               (114)
            
            
               I deres bemærkninger giver de berørte medlemsstater således udtryk for den holdning, at de foranstaltninger, der blev meddelt Kommissionen, gør det muligt at sikre Dexias langsigtede bæredygtighed for så vidt:
               
                           —
                        
                        
                           reduktionen af Dexias obligationsportefølje for 2010 beløber sig til [15-30] mia. EUR (heraf […] mia. EUR i afhændelser), det samme beløb for 2011, hvilket forekommer troværdigt og endog konservativt i lyset af Dexias seneste erfaringer
                        
                     
                           —
                        
                        
                           scenariet med genoprettelse af likviditeten, der navnlig sigter mod at mindske Dexias finansieringsbehov med 100 mia. EUR på kort sigt ved udgangen af 2010, er realistisk, navnlig som følge af genopretningen af finansieringsvilkårene på obligationsmarkedet og realkreditobligationsmarkedet
                        
                     
                           —
                        
                        
                           de makroøkonomiske hypoteser, der ligger til grund for genopretningsplanen for Dexia, er meget konservative
                        
                     
                           —
                        
                        
                           de usikkerheder, som Kommissionen har nævnt med hensyn til den fremtidige udvikling på markedet for de lokale myndigheders finansiering, har kun ringe indflydelse på Dexias aktivitet, da dette marked kun i ringe grad er følsomt over for de makroøkonomiske vilkår, og et fald i den nye produktion af lån til de lokale myndigheder har i øvrigt en marginal indflydelse på Dexias indtægter.
                        
                     
         
               (115)
            
            
               Desuden understreger de berørte medlemsstater, at samtlige omstruktureringsforanstaltninger meddelt i februar 2009 vedrører rentable aktiviteter, uanset om der er tale om PWB-aktiviteter eller indskrænkning af RCB-aktiviteternes omfang. Derfor skal der tages hensyn til alle de foreslåede foranstaltninger ved vurderingen af foranstaltninger, der sigter mod at nedbringe overdreven konkurrenceforvridning.
            
         
               (116)
            
            
               Endelig mener de berørte medlemsstater, at Kommissionens vurdering af støttebeløbet i beslutningen af 13. marts 2009 er unøjagtig, for den tilføjer ukorrekte beløb af en anden art for at nå frem til et samlet støttebeløb i størrelsesordenen [170-210] mia. EUR. Dette beløb, på grundlag af hvilket fordelingen af omstruktureringsomkostningerne mellem Dexia og de berørte medlemsstater skal vurderes, er således overvurderet. I modsætning hertil er Dexias bidrag til omstruktureringsomkostningerne ifølge de berørte medlemsstater undervurderede, da der ikke tages hensyn til den reduktion i produktionen af nye lån, som Dexia og de berørte medlemsstater har fastsat i omstruktureringsplanen, der skal betragtes som Dexias eget bidrag til omstruktureringsomkostningerne.
            
         
               (117)
            
            
               Afslutningsvis støtter de berørte medlemsstater Kommissionens beslutning om definitivt at tillade FSA-foranstaltningen for at muliggøre frasalget af FSA til Assured Guaranty, der udgør et vigtigt element i genopretningen af koncernens bæredygtighed og mindskelsen af dens risikoprofil. Til gengæld mener de, at Kommissionens tvivl med hensyn til de øvrige foranstaltninger er ubegrundet.
            
         7.3.   MEDLEMSSTATERNES BEMÆRKNINGER TIL OMSTRUKTURERINGSPLANEN
   
   
               (118)
            
            
               Ud over ovenstående bemærkninger fremsat på grundlag af den oprindelige omstruktureringsplan meddelt Kommissionen i februar 2009 har de berørte medlemsstater fremsendt deres bemærkninger til Kommissionen om de supplerende omstruktureringsforanstaltninger meddelt Kommissionen den 9. februar 2010.
            
         
               (119)
            
            
               I denne henseende mener de berørte medlemsstater, at omstruktureringsplanen gør det muligt at styrke koncernens langsigtede bæredygtighed og for Dexia at fremskynde afviklingen af sikkerhedsstillelsen ved likviditetstilførende operationer, ligesom den imødekommer alle de øvrige betænkeligheder, som Kommissionen fremkom med i beslutningerne af 13. marts 2009 og 30. oktober 2009. Alle de omstruktureringsforanstaltninger, der blev meddelt mellem februar 2009 og februar 2010 udgør samlet set et omstruktureringsprojekt og et projekt for kompensation for eventuelle konkurrenceforvridninger i overensstemmelse med de krav, som Kommissionen fremsatte i sine beslutninger og på møderne med repræsentanter for de berørte medlemsstater og Dexia.
            
         
               (120)
            
            
               De berørte medlemsstater understreger ligeledes, at Kommissionen ved vurderingen af omstruktureringsplanen bør tage hensyn til de objektive forskelle mellem Dexias situation og situationen for andre banker, for hvilke Kommissionen har godkendt en omstruktureringsplan i løbet af de seneste måneder. Til forskel fra de øvrige banker:
               
                           —
                        
                        
                           har Dexia allerede genskabt rentabiliteten med et positivt nettoresultat fra første kvartal af 2009 og i de følgende kvartaler
                        
                     
                           —
                        
                        
                           er gennemførelsesplanen, der skal sikre Dexias tilbagevenden til langsigtet bæredygtighed, allerede godt på vej, navnlig med afhændelsen af FSA og reduktionen af det kortsigtede finansieringsbehov med 100 mia. EUR, et mål, der allerede var nået for 75 %'s vedkommende i tredje kvartal af 2009
                        
                     
                           —
                        
                        
                           frembyder Dexias kerneforretningsaktiviteter (PWB og RCB) en naturlig ringe risiko. Det afkast, som en markedsinvestor kan forvente, tager højde for denne differentieringsfaktor og muliggør et niveau for »return on equity« (ROE), der er lavere end hos andre institutioner med højere risiko
                        
                     
                           —
                        
                        
                           som betaling for den ydede støtte har Dexia ydet og vil fortsat yde de berørte medlemsstater et betydeligt afkast, der i visse tilfælde (navnlig sikkerhedsstillelsen for FP- og FSA-porteføljen) overstiger det niveau, der foreskrives i Kommissionens retningslinjer.
                        
                     
         VIII.   VURDERING AF STØTTEN
   
   8.1.   STØTTENS EKSISTENS
   
   
               (121)
            
            
               Kommissionen skal vurdere, om de pågældende foranstaltninger udgør statsstøtte i henhold til artikel 107, stk. 1, i TEUF. Følgende fremgår således af denne artikel »[b]ortset fra de i traktaterne hjemlede undtagelser er statsstøtte eller støtte, som ydes ved hjælp af statsmidler under enhver tænkelig form, og som fordrejer eller truer med at fordreje konkurrencevilkårene ved at begunstige visse virksomheder eller visse produktioner, uforenelig med det indre marked, i det omfang den påvirker samhandelen mellem medlemsstaterne«. Kommissionen skal således for hver enkelt foranstaltnings vedkommende undersøge, om de kumulative kriterier opstillet i artikel 107, stk. 1, i TEUF er opfyldt.
            
         8.1.1   KAPITALUDVIDELSEN
   
               (122)
            
            
               Med hensyn til om der er tale om støtte i forbindelse med kapitaludvidelsen, henviser Kommissionen til sin beslutning af 13. marts 2009, hvori den fastslår, at den belgiske stats og de belgiske regioners samt den franske og den luxembourgske stats indgreb udgør statsstøtte i henhold til artikel 107, stk. 1, i TEUF. Kommissionen mener i øvrigt, at CDC's og Holding Communals adfærd under de særlige omstændigheder, der gør sig gældende i denne sag, ligeledes kan tilregnes staten.
            
         
               (123)
            
            
               Ifølge retspraksis er den omstændighed, at en økonomisk operatør er undergivet statslig kontrol, ikke i sig selv tilstrækkelig til at tilregne staten de af den trufne foranstaltninger (28). Da det på grund af de privilegerede forbindelser, der findes mellem CDC og Holding Communal på den ene side og deres respektive medlemsstat på den anden side, er meget svært for Kommissionen at påvise, at beslutningerne om at indskyde kapital i Dexia i dette tilfælde rent faktisk er blevet truffet efter de offentlige myndigheders anvisning, fremgår det dog ligeledes af Domstolens retspraksis, at disse støtteforanstaltninger efter omstændighederne kan tilregnes staten på grundlag af en bedømmelse af sagens omstændigheder som helhed og den sammenhæng, hvori foranstaltningerne er truffet (29).
            
         
               (124)
            
            
               Også andre omstændigheder, »nemlig navnlig om denne er integreret i den offentlige forvaltning, karakteren af dens aktiviteter og om disse udøves på markedet under normale konkurrencevilkår med deltagelse fra private erhvervsdrivende, virksomhedens juridiske status — det være sig, om den henhører under den offentlige ret eller privatrettens regler for selskaber — udstrækningen af de offentlige myndigheders kontrol med administrationen af virksomheden eller enhver anden omstændighed, som i det konkrete tilfælde indicerer, at de offentlige myndigheder er impliceret deri, eller som tværtimod sandsynliggør, at de ikke er impliceret i vedtagelsen af en foranstaltning, når endvidere henses til dennes rækkevidde, indhold eller hermed forbundne betingelser«, kan have betydning for, om en stat kan tilregnes en støtteforanstaltning, der er truffet af en offentlig virksomhed (30).
            
         
               (125)
            
            
               I den foreliggende sag kan følgende fastslås:
               
                           —
                        
                        
                           CDC er et offentligt organ oprettet ved loi sur les finances af 1816 og står under tilsyn fra den lovgivende myndighed, der indestår for det, dens formål af almen interesse (navnlig finansiering af public service-organer) er reguleret i bestemmelser i love og administrative forskrifter, og generaldirektøren og de øvrige ledere udnævnes af den franske præsident og regeringen (31). CDC var på tidspunktet for de pågældende omstændigheder og som en undtagelse fra de almindelige retsregler ikke underlagt bankkommissionens eller kontoret for statens kapitalinteressers (Agence des participations de l'Etat) kontrol og heller ikke selskabsskatteretten, idet det ydede et »frivilligt bidrag« til statskassen
                        
                     
                           —
                        
                        
                           Holding Communals aktionærer består af 599 belgiske kommuner og provinser, og det er det vigtigste finansieringsinstrument for de lokale myndigheder. Alle dets bestyrelsesmedlemmer er kommunale rådgivere, borgmestre eller kommunalbestyrelsesmedlemmer. I Holding Communals vedtægter bestemmes det, at det er underlagt finans- og indenrigsministeriernes kontrol i henhold til de i loven fastsatte retningslinjer. I denne forbindelse skal det nævnes, at de to regeringsrepræsentanter (for henholdsvis finansministeriet og indenrigsministeriet) har beføjelser til at modsætte sig en beslutning truffet af bestyrelsen for Holding Communal. Ifølge retspraksis (32) er statens vetoret eller godkendelsesbeføjelse et udtryk for, at staten kan tilregnes en juridisk enheds adfærd, hvilket gælder Holding Communal.
                        
                     Desuden må det i den foreliggende sag fastslås, at CDC's og Holding Communals kapitalindskud fandt sted samtidig med andre foranstaltninger truffet af staten (landenes og regionernes direkte kapitalindskud, landenes sikkerhedsstillelse, FSA-foranstaltningen, LA-operationen garanteret af den belgiske stat). Disse indskud indgår sammen med de øvrige foranstaltninger i en sammenhængende række af foranstaltninger, der havde til formål at redde Dexia i slutningen af september 2009.
               Disse indgrebs samtidighed gør det imidlertid sammen med ovennævnte elementer usandsynligt, at de offentlige myndigheder ikke skulle være indblandet i CDC's og Holding Communals beslutninger om at deltage i Dexias kapitaludvidelse. CDC's og Holding Communals kapitalindskud må derfor tilregnes de respektive medlemsstater.
            
         
               (126)
            
            
               Kommissionen mener ikke, at den rekapitalisering, som de såkaldte »historiske« aktionærer har foretaget, lever op til kriteriet i retspraksis om den private investor i en markedsøkonomi. Aktionærernes deltagelse i rekapitaliseringen af Dexia, der ikke kan tilregnes staten, er begrænset til 12,4 % af den samlede kapitaludvidelse, og det er således ikke tilstrækkeligt til at konkludere, at de historiske aktionærer har handlet i henhold til det markedsøkonomiske investorprincip. Det markedsøkonomiske investorprincip finder kun anvendelse under normale markedsforhold (33). De historiske aktionærer greb imidlertid ind for at redde Dexia, da finanskrisen var på sit højeste, under markedsforhold, der var fuldstændig unormale. De »historiske« aktionærers indgreb indgik endvidere i alle de foranstaltninger, der havde til formål at redde Dexia, en virksomhed i alvorlige vanskeligheder, der havde systemisk betydning for de tre berørte medlemsstaters økonomi. Det skal dog bemærkes, at betragtninger af offentlig politisk, økonomisk og social karakter ikke kan indgå i vurderingen af det markedsøkonomiske investorprincip (34). For at leve op til det markedsøkonomiske investorprincip skal investeringens pålidelighed dernæst underbygges af en ex ante »business plan« og helst en ex ante business plan, der er godkendt af uafhængige revisorer og af stresstest (35).
            
         
               (127)
            
            
               Selv når den offentlige investor har karakter af ejer (hvilket er tilfældet med de »historiske« aktionærer, hvis adfærd kan tilregnes staten, nemlig CDC og Holding Communal), skal det til sammenligning med det markedsøkonomiske investorprincip kontrolleres, at investoren opfører sig som en opmærksom investor, der ikke løber større risici end en privat investor, som handler på normale markedsøkonomiske vilkår (36). Investorens historiske karakter kan således ikke berettige en »mere fleksibel« anvendelse af det markedsøkonomiske investorprincip.
            
         
               (128)
            
            
               Desuden mener Kommissionen, at den kapitaludvidelse, der kan tilregnes de berørte medlemsstater, er selektiv, da den kun vedrører en enkelt virksomhed, nemlig Dexia-koncernen. På grund af Dexias størrelse og dens betydning på det belgiske, franske og luxembourgske marked, og da koncernen uden disse indgreb kunne være blevet insolvent, hvilket ville have ændret bankmarkedets struktur i de tre lande væsentligt, mener Kommissionen, at de pågældende foranstaltninger ændrer samhandelsvilkårene mellem medlemsstaterne.
            
         
               (129)
            
            
               Afslutningsvis mener Kommissionen, at CDC's og Holding Communals kapitalindskud udgør et element i den støtte, som Dexia har modtaget i henhold til artikel 107, stk. 1, i TEUF.
            
         
               (130)
            
            
               Derimod mener Kommissionen, at de ressourcer, der er blevet stillet til rådighed for Dexia som følge af Ethias' (der ikke var nationaliseret på tidspunktet for kapitaludvidelsen), Arcofins (hvis kapital for størstedelens vedkommende ejes af private aktionærer) og CNP Assurances (hvis kapital for størstedelens vedkommende ejes af private aktionærer, nemlig koncernen Banque Populaire Caisses d'Épargne og indehavere af flydende kapital) adfærd, ikke er statslige ressourcer.
            
         8.1.2.   LANDENES SIKKERHEDSSTILLELSE
   
               (131)
            
            
               Kommissionen fastslog i sine beslutninger af 19. november 2008 (betragtning 24-27) og af 30. oktober 2009 (betragtning 13), at sikkerhedsstillelsen har karakter af støtte. I denne forbindelse mener Kommissionen, at begrundelsen i disse beslutninger fortsat er gældende, og at foranstaltningen udgør statsstøtte i henhold til artikel 107, stk. 1, i TEUF.
            
         8.1.3.   LA-OPERATIONEN
   
               (132)
            
            
               Med hensyn til eksistensen af støtte i tilknytning til LA-operationen noterer Kommissionen sig de belgiske myndigheders bemærkninger til LA-operationen, som BNB iværksatte til fordel for Dexia. Kommissionen mener imidlertid ikke, at disse bemærkninger kan ændre dens konklusioner med hensyn til det element af støtte, der er knyttet til LA-operationen, som de fremgår af dens beslutning af 19. november 2008.
            
         
               (133)
            
            
               I punkt 51 i dens meddelelse om statsstøttereglernes anvendelse på foranstaltninger truffet over for pengeinstitutter i forbindelse med den aktuelle globale finanskrise (37) (herefter »bankmeddelelsen«) anførte Kommissionen, at den fandt, at når centralbanker stiller midler til rådighed for et pengeinstitut, er der muligvis ikke tale om statsstøtte, når visse betingelser er opfyldt (38).
            
         
               (134)
            
            
               En af de betingelser for, at der ikke er tale om støtte, der er opstillet i bankmeddelelsen, er, at »foranstaltningen […] ikke (er) bakket op af nogen modsikkerhedsstillelse fra staten«. I den foreliggende sag har Kommissionen bemærket, at de bevillinger, som BNB har ydet, er bakket op af en sikkerhedsstillelse fra den belgiske stats side (med tilbagevirkende kraft) i henhold til lov af 15. oktober 2008 om foranstaltninger til fremme af den finansielle stabilitet og om indførelse af en statssikkerhedsstillelse i forbindelse med ydede bevillinger og andre operationer, der gennemføres inden for rammerne af finansiel stabilitet. Da LA-operationen indrømmet af BNB bakkes op af en sikkerhedsstillelse fra den belgiske stat, er betingelsen i meddelelsen således ikke opfyldt.
            
         
               (135)
            
            
               De betingelser, der er opstillet i bankmeddelelsen for at udelukke, at der er tale om støtte, er således ikke fuldstændig opfyldt. Det skal så undersøges, om betingelserne for, at der er tale om statsstøtte, rent faktisk er opfyldt. Da BNB er et organ under den belgiske stat, er dens ressourcer offentlige ressourcer. Dette gælder navnlig i den foreliggende sag, fordi modsikkerhedsstillelsen bevirker, at ethvert tab vil blive dækket direkte af den belgiske stat. Desuden er LA-operationen en foranstaltning, der indrømmes Dexia selektivt. Endelig stiller foranstaltningen selektivt Dexia gunstigere ved at tildele den en finansiering, som banken ikke længere kan opnå på markedet. Da Dexia er aktiv i flere medlemsstater og for så vidt angår størstedelen af den aktiviteter konkurrerer med andre finansielle institutioner, hvoraf størstedelen ikke har modtaget en tilsvarende støtte, er denne fordel konkurrenceforvridende, og den ændrer samhandelsvilkårene mellem medlemsstaterne.
            
         
               (136)
            
            
               Kommissionen konkluderer, at den LA-operation, som BNB har gennemført for egen regning, udgør statsstøtte i henhold til artikel 107, stk. 1, i TEUF.
            
         8.1.4.   FSA-FORANSTALTNINGEN
   
               (137)
            
            
               Kommissionen fastslog FSA-foranstaltningens karakter af støtte i sin beslutning af 13. marts 2009 (betragtning 53-56) og mener, at de berørte medlemsstaters bemærkninger ikke kan sætte spørgsmålstegn ved dens konklusioner.
            
         
               (138)
            
            
               Kommissionen konkluderer, at FSA-foranstaltningen udgør statsstøtte i henhold til artikel 107, stk. 1, i TEUF.
            
         8.2.   VURDERING AF STØTTENS OMFANG
   
   
               (139)
            
            
               Kommissionen har i sine beslutninger af henholdsvis 19. november 2008 og 13. marts 2009 foretaget en indledende vurdering af støtten til de pågældende foranstaltninger. På grundlag af denne foreløbige vurdering og supplerende oplysninger fremsendt af medlemsstaterne siden den 13. marts 2009 er Kommissionen nået frem til et støttebeløb bestående af følgende elementer:
            
         8.2.1.   KAPITALUDVIDELSEN
   
               (140)
            
            
               Det samlede kapitalindskud som meddelt den 30. september 2008 udgør 6,4 mia. EUR, hvorfra der af ovenanførte årsager skal fratrækkes kapitalindskud fra Ethias, Arcofin og CNP Assurance på henholdsvis 150 mio. EUR, 350 mio. EUR og 288 mio. EUR.
            
         
               (141)
            
            
               Kommissionen bemærker ligeledes, at Dexia i omstruktureringsplanen har givet afkald på de 376 mio. EUR i konvertible Dexia BIL-værdipapirer, som den luxembourgske stat skulle have tegnet, hvilket aldrig skete. Dette beløb skal således også trækkes fra det beløb, der skal indgå i beregningen af den statsstøtte, der er knyttet til kapitaludvidelsen.
            
         
               (142)
            
            
               Det samlede støttebeløb i tilknytning til kapitaludvidelsen udgør således 5,2 mia. EUR (39).
            
         8.2.2.   MEDLEMSSTATERNES SIKKERHEDSSTILLELSE
   
               (143)
            
            
               I overensstemmelse med sikkerhedsstillelsesaftalen mellem Dexia og de pågældende medlemsstater af 9. oktober 2008 vedrører medlemsstaternes sikkerhedsstillelse et beløb på maksimalt 150 mia. EUR. Dette beløb blev nedsat til 100 mia. EUR i den sikkerhedsstillelsesaftale, der trådte i kraft den 1. november 2009.
            
         
               (144)
            
            
               De berørte medlemsstater fremfører i deres bemærkninger til beslutningen om at indlede proceduren, at støttebeløbet i tilknytning til sikkerhedsstillelsen bør beregnes i overensstemmelse med Kommissionens meddelelse om revision af metoden for fastsættelse af referencesatsen og kalkulationsrenten (herefter »meddelelsen om referencesatsen«) (40). Ifølge bestemmelserne i denne meddelelse svarer støtteelementerne i tilknytning til sikkerhedsstillelsen til forskellen mellem renten for sikkerhedsstillelsen og en referencesats defineret som referencesatsen på interbankmarkedet (IBOR) forhøjet med 75 basispoint.
            
         
               (145)
            
            
               Som svar på disse bemærkninger anfører Kommissionen, at det ikke er relevant at anvende en referencesats baseret på markedssatser for kriseramte virksomheder, fordi Dexia uden sikkerhedsstillelsen ikke ville have kunnet opnå anden finansiering på markedet. I overensstemmelse med almindelig praksis i de omstruktureringssager, som Kommissionen har fået forelagt, finder den derfor, at det støtteelement, der skal tages hensyn til i sikkerhedsstillelsen, kan udgøre helt op til det beløb, som sikkerhedsstillelsen rent faktisk dækker, dvs. 100 mia. EUR, hvilket svarer til det maksimale omfang af de elementer i Dexias passiver, som i praksis kan være omfattet af sikkerhedsstillelsen efter den 1. november 2009 (41).
            
         8.2.3.   LA-OPERATIONEN
   
               (146)
            
            
               I lighed med ovenstående begrundelse vedrørende sikkerhedsstillelsen finder Kommissionen, at støtteelementet i den belgiske stats sikkerhedsstillelse for LA-operationen, gennemført af BNB, kan udgøre op til de beløb, som i praksis var dækket af sikkerhedsstillelsen, dvs. […] mia. EUR, hvilket svarer til LA-operationens maksimale beløb som godkendt af ECB's Styrelsesråd, som påhviler BNB, og som den belgiske stat har stillet sikkerhed for.
            
         8.2.4.   FSA-FORANSTALTNINGEN
   
               (147)
            
            
               I overensstemmelse med meddelelsen om værdiforringede aktiver (42) er Kommissionen af den opfattelse, at det beløb, der skal lægges til grund for vurderingen af støttebeløbet i tilknytning til en foranstaltning vedrørende værdiforringede aktiver, er forskellen mellem afregningsprisen og den pågældende porteføljes markedsværdi. Ifølge Kommissionens praksis (43) defineres afregningsprisen som den resterende pariværdi minus den første tranche, som helt påhviler den bank, der begunstiges ved foranstaltningen.
            
         
               (148)
            
            
               FSA-foranstaltningen adskiller sig på visse punkter fra de øvrige foranstaltninger vedrørende behandling af værdiforringede aktiver, som Kommissionen har udtalt sig om:
               
                           —
                        
                        
                           FSAM-porteføljen (resterende pariværdi på 16,98 mia. USD pr. 30. september 2008) består af to underporteføljer: i) udelukkede aktiver (resterende pariværdi 4,5 mia. USD), der er omfattet af en Put-kontrakt uden sikkerhedsstillelse, og ii) omfattede aktiver (resterende pariværdi 12,48 mia. USD), der er omfattet af en Put-kontrakt med sikkerhedsstillelse, idet den franske og den belgiske stat i henhold til en sikkerhedsstillelsesaftale forpligter sig til at stille sikkerhed for Dexias forpligtelser under Put-kontrakten for disse omfattede aktiver. Kommissionen bemærker dog, at samtlige udbetalinger under Put-kontrakten (gælder både omfattede og ikkeomfattede aktiver) indgår i afskrivningen af den første tranche på 4,5 mia. USD, som Dexia har beholdt. Denne første tranche på 4,5 mia. USD dækker med andre ord ikke blot porteføljen af aktiver, der er omfattet af støtten, men hele FSAM-porteføljen.
                        
                     
                           —
                        
                        
                           Desuden omfatter støtten om nødvendigt et indgreb fra den belgiske og den franske stat efter første anmodning vedrørende den første tranche på 4,5 mia. USD, idet den belgiske og den franske stat efterfølgende har regresret over for Dexia, som derefter skal tilbagebetale dette indgreb kontant. Denne mekanisme udsætter således den belgiske og den franske stat for en risiko for tab af de omfattede aktiver og en risiko for misligholdelse fra Dexias side allerede i forbindelse med den første tranche på 4,5 mia. USD. Dette gør sig ikke almindeligt gældende for foranstaltningerne vedrørende værdiforringede aktiver.
                        
                     
         
               (149)
            
            
               På grund af disse særtræk er den portefølje, for hvilken afregningsprisen beregnes, den samlede FSAM-portefølje og ikke kun porteføljen af omfattede aktiver. Pr. 31. januar 2009 udgjorde den resterende pariværdi 16,6 mia. USD. Afregningsprisen er således 12,1 mia. USD (dvs. forskellen mellem 16,6 og 4,5 mia. USD). Markedsprisen var [7-9] mia. USD, hvilket betyder, at støttebeløbet udgør [3,1-5,1] mia. USD eller [2,4-4,0] mia. EUR (44).
            
         8.2.5.   SAMLET BELØB FOR DE FORSKELLIGE STØTTEFORANSTALTNINGER
   
               (150)
            
            
               Som de berørte medlemsstater har understreget i deres bemærkninger til beslutningen om at indlede proceduren, erkender Kommissionen, at det ikke er relevant at lægge de støttebeløb, der svarer til rekapitaliseringer, til sikkerhedsstillelsen for passiver, idet de to former for støtte ikke har samme konkurrencefordrejende virkning. Følgelig bemærker Kommissionen, at den støtte, som Dexia har modtaget i form af en kapitaludvidelse og støtte til behandling af værdiforringede aktiver (FSA-støtte) i alt udgør 8,4 mia. EUR, og at støtten i form af sikkerhedsstillelse og LA-operation kan udgøre helt op til [95-135] mia. EUR.
            
         8.3.   STØTTENS FORENELIGHED
   
   8.3.1.   RETSGRUNDLAG
   
               (151)
            
            
               Det hedder i artikel 107, stk. 3, litra b), i TEUF, at »støtte (…), der kan afhjælpe en alvorlig forstyrrelse i en medlemsstats økonomi, kan betragtes som forenelig med det indre marked (…)«. I lyset af situationen på finansmarkederne siden tildelingen af den berørte støtte finder Kommissionen, at den berørte støtte kan vurderes på grundlag af artikel 107, stk. 3, litra b), i TEUF. Det involverer den belgiske, franske og luxembourgske økonomi og er således blevet bekræftet i Kommissionens forskellige beslutninger om godkendelse af disse medlemsstaters foranstaltninger til bekæmpelse af finanskrisen (45). I lighed med beslutningerne vedrørende Dexia af henholdsvis 19. november 2008, 13. marts 2009 og 30. oktober 2009 er retsgrundlaget for vurderingen af de berørte støtteforanstaltninger stadig artikel 107, stk. 3, litra b), i TEUF.
            
         
               (152)
            
            
               Kommissionen har i forbindelse med den aktuelle krise præciseret betingelserne for at kunne tildele støtte til behandling af værdiforringede aktiver og omstrukturering af kriseramte virksomheder. Disse principper er anført i meddelelsen om værdiforringede aktiver og meddelelsen om omstrukturering.
            
         8.3.2.   FSA-FORANSTALTNINGENS FORENELIGHED
   
               (153)
            
            
               Som nævnt i beslutning af 13. marts 2009 henhører FSA-foranstaltningen under meddelelsen om værdiforringede aktiver, også selv om hovedformålet var at muliggøre gennemførelsen af FSA-salgsoperationen. Denne foranstaltning skal derfor analyseres på baggrund af betingelserne i meddelelsen om værdiforringede aktiver. I denne sammenhæng konkluderede Kommissionen i sin beslutning af 13. marts 2009, at selve sikkerhedsstillelsen samt dækningen i henseende til aktiver og omkostningsfordelingen mellem Dexia og de berørte medlemsstater var forenelig med det indre marked. Vurderingen af aktiverne, betalingen for sikkerhedsstillelsen og forretningen af de værdipapirer, som Dexia skulle udstede ud over første tranche på 4,5 mia. USD, skulle kontrolleres.
            
         8.3.2.1.   
         Vurdering af aktiverne
      
   
   
               (154)
            
            
               Kommissionen har analyseret, om metoden til vurdering af den reelle økonomiske værdi svarede til kravene i meddelelsen om værdiforringede aktiver, og især, om i) den i videst muligt omfang var baseret på observerbare oplysninger, ii) den opstillede realistiske og forsigtige antagelser vedrørende fremtidige pengestrømme, og iii) den var baseret på forsigtige stresstest på det tidspunkt, hvor vurderingen blev foretaget.
            
         
               (155)
            
            
               Denne analyse af metoderne til vurdering af aktiverne blev gennemført med teknisk bistand fra sagkyndige, som Kommissionen har indgået kontrakt med. Analysen er foretaget for hver af de vigtigste klasser af aktiver i den berørte FSAM-portefølje efter et basisscenario og et stresscenario. Undersøgelsen af de metoder og antagelser, der ligger til grund for vurderingen af den reelle økonomiske værdi, resulterer i en positiv vurdering. Kommissionen anfører således, at de valgte antagelser grundlæggende er konservative:
               
                           —
                        
                        
                           misligholdelsessatserne er forsigtigt ansat under anvendelse af de seneste tendenser for disse aktiver, på niveauer, der bedømmes som konservative
                        
                     
                           —
                        
                        
                           opkrævningssatserne (heri indbefattet omkostninger til afvikling og opkrævning) er ansat forsigtigt, afspejler de seneste tendenser og viser ingen forbedring for de kommende år
                        
                     
                           —
                        
                        
                           antagelserne vedrørende førtidig indfrielse er ligeledes konservative og i overensstemmelse med de iagttagne tendenser.
                        
                     
         
               (156)
            
            
               […].
            
         
               (157)
            
            
               Den første tranche på 4,5 mia. USD, som Dexia skal betale tilbage i kontanter, er højere end de forventede tab, der er ansat forsigtigt og i overensstemmelse med meddelelsen om værdiforringede aktiver, både efter basis- og stressscenariet og anvendt på både hele FSAM-porteføljen og på denne portefølje efter fradrag af de udelukkede aktiver. Afregningsprisen, ansat til 12,1 mia. USD, er under den reelle økonomiske værdi, både efter basisscenariet ([13,6-14,6] mia. USD) og stressscenariet ([12-13] mia. USD).
            
         8.3.2.2.   
         Vederlag for FSA-foranstaltningen
      
   
   
               (158)
            
            
               Dexia skal betale et vederlag for FSA-foranstaltningen til den belgiske og den franske stat hvert år på 113 basispoint for dækningen af risikoen for manglende opfyldelse af forpligtelsen vedrørende Put-sikkerhedsstillelsen, hvortil skal lægges 32 basispoint for dækningen af risikoen for, at Dexia ikke opfylder sine likviditetsforpligtelser over for FSAM.
            
         
               (159)
            
            
               Kommissionen ser positivt på, at den første tranche på 4,5 mia. USD, som Dexia skal betale tilbage i kontanter, er højere end det forventede tab pr. 31. december 2009, både i henhold til basisscenariet og til stressscenariet, idet dette reducerer risikoen for den belgiske og den franske stat. Kommissionen ser især positivt på størrelsen af vederlaget for FSA-foranstaltningen til den belgiske og den franske stat i lyset af den resterende risiko for den belgiske og den franske stat. Ifølge meddelelsen om værdiforringede aktiver kan der i forbindelse med vurderingen af FSA-foranstaltningen henvises til den frigivelse af den lovpligtige kapital, som foranstaltningen medfører. På grund af den første tranches størrelse, og da denne vægtes med 1 250 % i beregningen af den lovpligtige kapital i tilknytning til denne første tranche, har den belgiske og den franske stat påvist, at FSA-foranstaltningen ikke frigiver nogen lovpligtig kapital. Som anført i punkt 21 (fodnote 11) i meddelelsen om værdiforringede aktiver skal ordninger for værdiforringede aktiver godtgøres på en måde, der svarer til et kapitalindskud. Det kapitalbeløb, der ville kunne sammenlignes med FSA-foranstaltningen, er her nul, eftersom der ikke frigøres lovpligtig kapital. Til gengæld dækker FSA-foranstaltningen flere udløsende begivenheder end tab af omfattede aktiver. Følgelig finder Kommissionen, at det årlige vederlag for FSA-foranstaltningen er passende.
            
         8.3.2.3.   
         Afkast af værdipapirer, der skal udstedes
      
   
   
               (160)
            
            
               Kommissionen bemærker, at godtgørelsen til den belgiske og den franske stat, i tilfælde af at udbetalingerne under sikkerhedsstillelsen overstiger den første tranche på 4,5 mia. USD, er større, end hvad der kræves i henhold til meddelelsen om værdiforringede aktiver.
            
         8.3.2.4.   
         Konklusion vedrørende FSA-foranstaltningens forenelighed med meddelelsen om værdiforringede aktiver
      
   
   
               (161)
            
            
               Kommissionen konkluderer derfor, at FSA-foranstaltningen er forenelig med principperne i meddelelsen om værdiforringede aktiver.
            
         8.3.3.   OMSTRUKTURERINGSPLANENS FORENELIGHED
   8.3.3.1.   
         Krav til omstruktureringens omfang
      
   
   
               (162)
            
            
               Som anført ovenfor udgør støttebeløbet i tilknytning til kapitaludvidelsen og FSA-foranstaltningen 8,4 mia. EUR. Ifølge punkt 4 i meddelelsen om omstrukturering er det dette beløb, der skal tages hensyn til i vurderingen af forpligtelsen til at fremlægge en omstruktureringsplan. Støtteelementerne i tilknytning til sikkerhedsstillelsen og BNB's LA-operation skal indgå i vurderingen af omstruktureringsplanens forenelighed med det indre marked (46).
            
         
               (163)
            
            
               Som angivet i punkt 4 (fodnote 4) i meddelelsen om omstrukturering dækker de kriterier og de særlige omstændigheder, som udløser forpligtelsen til at fremlægge en omstruktureringsplan, især, men ikke udelukkende tilfælde, hvor en kriseramt bank er blevet rekapitaliseret af staten, eller hvor den bank, hvis aktiver er genstand for en redningsforanstaltning, allerede har modtaget statsstøtte, uanset dennes form, der bidrager til at dække eller undgå tab, og som i alt overstiger 2 % af de risikovægtede aktiver. Men Kommissionen har allerede i sine beslutninger af henholdsvis 19. november 2008, 13. marts 2009 og 30. oktober 2009 påvist, at Dexia var en kriseramt virksomhed på det tidspunkt, da støtteforanstaltningerne blev iværksat.
            
         
               (164)
            
            
               Støtteelementerne i tilknytning til kapitaludvidelsen og FSA-foranstaltningen udgør 5,5 % af koncernens risikovægtede aktiver beregnet pr. 31. december 2008, dvs. et beløb, der er væsentligt højere end 2 % af de risikovægtede aktiver, som skal dække Dexias tab. Ifølge disse principper skal Dexia således fremlægge en omstruktureringsplan.
            
         
               (165)
            
            
               Omstruktureringsgraden afhænger af størrelsen af hver banks problemer og af støttebeløbet. Den støtte, der skal tages hensyn til, er den samlede støtte i forbindelse med rekapitaliseringsforanstaltninger og behandling af værdiforringede aktiver samt den opnåede sikkerhed. Omstruktureringsplanens forenelighed skal således vurderes på baggrund af betingelserne i meddelelsen om omstrukturering. Det drejer sig om følgende betingelser:
               
                           —
                        
                        
                           omstruktureringsplanen skal genoprette virksomhedens rentabilitet på længere sigt
                        
                     
                           —
                        
                        
                           omstruktureringsplanen skal sikre en ligelig fordeling af omstruktureringsomkostningerne mellem staterne og banken
                        
                     
                           —
                        
                        
                           omstruktureringsplanen skal gøre det muligt at rette op på de unødige konkurrencefordrejninger, som støtten måtte have medført.
                        
                     
         8.3.3.2.   
         Genopretning af virksomhedens langsigtede rentabilitet
      
   
   
               (166)
            
            
               Ifølge kapitel 2 i meddelelsen om omstrukturering skal omstruktureringsplanen gøre det muligt at genoprette virksomhedens langsigtede rentabilitet, dvs. at omstruktureringsplanen skal være omfattende, detaljeret og baseret på et sammenhængende koncept. Den bør påvise, hvordan banken hurtigst muligt kan genoprette sin langsigtede rentabilitet uden statsstøtte (højst fem år). Omstruktureringsplanen skal indeholde en sammenligning med alternative muligheder, herunder opsplittelse eller absorbering i en anden bank, den bør kortlægge årsagerne til bankens vanskeligheder, indeholde oplysninger om virksomhedsmodellen, forudsætte opgivelse af aktiviteter, som fortsat vil være tabsgivende af strukturbestemte årsager, sikre et passende afkast på egenkapitalen (efter et basisscenario og et krisescenario) samt fastlægge betingelserne for tilbagebetaling af statsstøtten.
            
         a)   Vurdering af Dexias virksomhedsmodel
   
   
               (167)
            
            
               Kommissionen bemærker med tilfredshed, at Dexias resultat var positivt i de første tre kvartaler af 2009. I lyset af disse resultater bemærker Kommissionen dog også følgende:
               
                           —
                        
                        
                           Koncernens driftspræstation er blevet relativt dårligere i løbet af 2009 med en nedgang på 44 % fra første til tredje kvartal 2009.
                        
                     
                           —
                        
                        
                           En stor del af koncernens resultat, anslået af Dexia til omkring [300-500] mio. EUR i 2009, stammer fra likviditetsresultater, især forarbejdningsaktiviteter, der har været mulige takket være den stejle kurve for løbetider på under et år.
                        
                     
                           —
                        
                        
                           Dexia ville sandsynligvis ikke have haft overskud, hvis banken ikke havde haft adgang til den omfattende finansiering, som de berørte medlemsstater har stillet sikkerhed for (en af de største i Europa).
                        
                     
         
               (168)
            
            
               På grundlag af detaljerede oplysninger fra Dexia og de berørte medlemsstater har Kommissionen isoleret to hovedkilder til Dexias overskud: Det tilbagevendende overskud på Dexias traditionelle bankaktiviteter på den ene side og overskud af mindre solid art på den anden. Førstnævnte dækker især indtægter fra udlån og obligationsporteføljen, indtægter fra provisioner, genfinansieringsomkostninger, risikoomkostninger og driftsomkostninger. Sidstnævnte stammer fra kortsigtede forarbejdningsaktiviteter, markedsaktiviteter for egen regning og ekstraordinære indtægter fra f.eks. salg af aktiver, reserver eller åbne positioner i afledte instrumenter.
            
         
               (169)
            
            
               Ifølge de oplysninger, som Kommissionen har modtaget fra de berørte medlemsstater […], således at analysen af koncernens vigtigste indtægtskilder kan foretages ved at sætte fortjenstmargenen i forhold til referencesatsen på interbankmarkedet. På grund af denne analyse fra 2009 mener Kommissionen, at rentabiliteten af Dexias traditionelle bankaktiviteter ville være yderst begrænset eller endog negativ. En sådan analyse ændres dog ikke af gennemgangen af de positive resultater fra de tre første kvartaler af 2009, der skyldes særlige omstændigheder som nævnt ovenfor.
            
         
               (170)
            
            
               De prognoser, der med rimelighed kan udledes for den fremtidige udvikling af koncernens hovedindtægtskilder, tillader ikke i den foreliggende form at påvise, at resultaterne af Dexias traditionelle bankaktiviteter vil blive bedre. Således kan følgende konstateres:
               
                           —
                        
                        
                           Den gennemsnitlige fortjeneste på PWB-lån og obligationsporteføljen vil fortsat være begrænset på grund af i) lave indtægter fra disse aktiviteter (mellem […] basispoint ifølge oplysningerne i omstruktureringsplanen), ii) den relativt langsomme afskrivningsprofil for disse aktiver på grund af PWB-lånenes og obligationsaktivers gennemsnitlige (lange) løbetid og iii) Dexias problemer med at erstatte disse aktiver ved deres udløb med nye lån med en højere fortjeneste. I den henseende bemærker Kommissionen, at Dexia havde fastsat et mål for ny produktion inden for PWB-aktiviteten på […] mia. EUR i 2009, gennemført for […] af det fastsatte beløb ([…] mia. EUR) i løbet af 11 måneder af 2009 på grund af øget konkurrence for disse aktiviteter på Dexias traditionelle markeder og pres på fortjenstmargenerne i nedadgående retning.
                        
                     
                           —
                        
                        
                           Provisionsindtægter, som tidligere især stammede fra salg af strukturerede produkter inden for rammerne af de finansielle tjenesteydelser, som Dexia tilbød lokale myndigheder, risikerede at falde i fremtiden, fordi denne kilde forventedes at løbe tør (nedgang i salg af strukturerede produkter på grund af nedgang i den nye PWB-produktion og de lokale myndigheders manglende lyst til denne form for produkter i fremtiden), og på grund af stigende konkurrence om provisionsskabende aktiviteter.
                        
                     
                           —
                        
                        
                           Finansieringsomkostninger ville stige, fordi Dexia blev nødt til gradvist at erstatte kortsigtede finansieringer og/eller finansieringer fra centralbanker med mere langsigtede finansieringer fra enten i) obligationsmarkedet, til højere omkostninger end før finanskrisen, eller ii) på markedet for realkreditobligationer, også til højere omkostninger end før krisen og inden for rammerne af dette markeds absorptionsevne, som risikerer at blive snævrere fremover på grund af den forventede begrænsning af sikkerhed, der er kvalificeret og godkendt af ECB, eller iii) via indlån fra kommercielle og institutionelle kunder, dog i et mere konkurrencepræget miljø.
                        
                     
                           —
                        
                        
                           Drifts- og strukturomkostninger (udtrykt i basispoint i forhold til balancesummen) risikerer at forblive på det aktuelle niveau eller endog stige trods planen om at reducere omkostningerne med 15 % inden den 31. december 2012, eftersom denne reduktion skal være den samme som reduktionen af koncernens balancesum over samme periode, som er over 15 %.
                        
                     
                           —
                        
                        
                           Endelig er risikoomkostningerne et element, der kan udvikle sig gunstigt i de kommende år, hvilket underbygges af Dexias tilbageførsler af hensættelser i 2009. Faldet i risikoomkostninger vil dog være begrænset på grund af den forringede kreditkvalitet for visse enheder i den offentlige sektor, som Dexia er engageret i.
                        
                     
         
               (171)
            
            
               I overensstemmelse med denne analyse finder Kommissionen, at omstruktureringsplanen skal i) sænke Dexias leverageniveau, så koncernen kan påtage sig højere finansieringsomkostninger og tillade lave fortjenstmargener på aktiver, ii) forbedre kvaliteten og sammensætningen af sine finansieringskilder og iii) reducere grundlaget for faste omkostninger.
            
         
               (172)
            
            
               Kommissionen finder, at omstruktureringsplanen, som blev anmeldt den 9. februar 2010, hvis denne gennemføres i overensstemmelse med de berørte medlemsstaters forpligtelser, vil give tilfredsstillende svar på spørgsmålet om koncernens rentabilitet på lang sigt.
            
         
               (173)
            
            
               Omstruktureringsplanen vil gøre det muligt at reducere Dexias balancesum med 35 % inden 2014 i forhold til summen pr. 31. december 2008, samt at koncentrere koncernens aktiviteter omkring de traditionelle bankaktiviteter:
               
                           —
                        
                        
                           Salget af FSA til Assured Guaranty, der fandt sted den 1. juli 2009, har i høj grad forbedret Dexias risikoprofil, fordi det mindsker koncernens risikoeksponering i den offentlige sektor og i forbindelse med amerikanske strukturerede produkter. De Assured Guaranty-værdipapirer, som Dexia har erhvervet i forbindelse med afhændelsen af FSA, vil ligeledes blive afhændet, hvilket vil mindske Dexias eksponering i »monoline«-forsikringssektoren.
                        
                     
                           —
                        
                        
                           En stor del af aktiviteterne i forbindelse med forvaltningen af obligationsporteføljen samt visse PWB-aktiviteter på Dexias markeder, der ikke er historiske markeder (især i Australien, Japan, Mexico, Sverige og Schweiz), er isoleret fra koncernens traditionelle bankaktiviteter og placeret i afviklingsaktiviteter. Disse aktiviteter, der er placeret i LPMD, udgjorde tilsammen 161,7 mia. EUR pr. 31. december 2009 eller 27,9 % af Dexias samlede balance på dette tidspunkt. De berørte medlemsstater forventer en gradvis afskrivning af LPMD som angivet i tabel 4. Kommissionen bemærker, at afskrivningen af LPMD, trods den fremskyndede afvikling af obligationsporteføljen som bestemt i omstruktureringsplanen, sker langsommere på grund af den lange løbetid for nogle af de pågældende aktiver (LPMD vil angiveligt udgøre 17,9 % af Dexias samlede balance i 2014). Disse aktiviteter vil således fortsat veje tungt på koncernens rentabilitet i de kommende år. Kommissionen bemærker dog med tilfredshed, at LPMD's anvendelse af konservative kapitaliseringsregler (en »Core Tier 1-ratio« på [10-15] %) begrænser koncernens udlodningskapacitet og bidrager derved til at kapitalisere resultaterne. Stramme finansieringsregler (stabile ressourcer til LPMD i form af obligationsemissioner (med/uden sikkerhed) realkreditobligationer og indskud) skal ligeledes gøre det muligt at begrænse likviditets- og forarbejdningsrisiciene i tilknytning til LPMD. Endelig vil udskillelsen af LPMD's aktiviteter fra resten af koncernen gøre det lettere for markedets observatører at følge dem.
                        
                     
                           —
                        
                        
                           Dexias PWB-aktiviteter på andre end de historiske markeder (Frankrig, Belgien og Luxembourg) er blevet betydeligt indskrænket. De italienske (Dexia Crediop med en balance på 61,2 mia. EUR pr. 30. juni 2009) og spanske (Dexia Sabadell med en balance på 15,6 mia. EUR pr. 31. december 2008) datterselskaber vil blive afhændet før henholdsvis den 31. december 2012 og den 31. december 2013, lige som Dexias aktieandel i Kommunalkredit Austria blev afsat i 2008 og i 2009 PWB's indiske enhed. PWB's lukning af sine aktiviteter på Dexias historiske markeder burde bidrag til at lette presset på margenerne for Dexias PWB-aktiviteter.
                        
                     
                           —
                        
                        
                           Endelig indstilles transaktionerne for egen regning fra datoen for nærværende afgørelse, og markedsaktiviteterne vil blive begrænset betydeligt, hvilket vil reducere Dexias eksponering for markedsrisici og modpartsrisikoen i forbindelse med ikkebalanceførte transaktioner. SBPO- og TOB-aktiviteterne vil blive overført til endelig afvikling, og Dexias VaR-grænser sænkes med 44 % i forhold til i 2008. Det fuldstændige stop for transaktioner for egen regning betyder, at Dexias transaktionsaktiviteter alene vil bestå af at modtage og udføre købs- og salgsordrer for kunderne. Dexia vil under ingen omstændigheder bevare åbne positioner for egen regning, medmindre Dexia ikke har kunnet udføre visse ordrer for sine kunder, dog inden for klart fastlagte rammer, således at de pågældende positioner ikke kan påvirke koncernens solvens og/eller likviditet i negativ retning.
                        
                     
         
               (174)
            
            
               Begrænsningen af Dexias leveragevirkning og koncentrationen af koncernens aktiviteter på traditionelle bankaktiviteter vil gøre det muligt gradvist at genoprette ligevægten i balancen ved at reducere andelen af aktiviteter med lav margen (især PWB-udeståender og obligationsportefølje) og at øge andelen af mere overskudsgivende aktiviteter (især ny PWB- og RCB-produktion og projektfinansieringer). I denne sammenhæng bemærker Kommissionen med tilfredshed, at koncentrationen af Dexias aktiviteter ledsages af et nøje tilsyn med disse aktiviteters og især PWB's rentabilitet. I det omfang Dexia afstår fra udlån til PWB-kunder med et RAROC-niveau på under 10 % efter nærværende afgørelse, kan der sikres et minimumsniveau for rentabiliteten af den økonomiske kapital i PWB-aktiviteterne indtil den 31. december 2014. Prognoser for Dexias resultater for perioden 2009-2014, som de berørte medlemsstater har fremsendt til Kommissionen (47), bekræfter, at den samlede rentabilitet for koncernens aktiviteter kan sikres i samme periode, og at det forventede tab på afviklingsaktiviteter (LPMD) vil kunne opvejes af overskud fra Core Division.
            
         
               (175)
            
            
               Koncentrationen af Dexias aktiviteter på disse aktiviteter og på traditionelle markeder ledsages endelig af en gradvis forbedring af koncernens likviditetsprofil, idet finansieringernes løbetid vil blive yderligere tilpasset aktivernes løbetid. Denne forbedring af likviditetsprofilen baserer sig på tre hovedforanstaltninger:
               
                           —
                        
                        
                           Forlængelse af den gennemsnitlige levetid for langsigtede finansieringer og en udvidelse af koncernens stabile finansieringskilder. I den sammenhæng noterer Kommissionen sig med tilfredshed omstruktureringsplanens målratioer for kortsigtede finansieringer, der sættes i forhold til balancesummen, den gennemsnitlige levetid for koncernens passivelementer og kilderne til stabil finansiering, der sættes i forhold til koncernens aktiver. På betingelse af at disse nøgletal overholdes inden for de fastsatte rammer, mener Kommissionen, at Dexias mindskede eksponering for likviditets- og forarbejdningsrisici vil bidrage positivt til genopretningen af koncernens rentabilitet på lang sigt. En sådan udvikling er for øvrigt på linje med de nye internationale normer for måling af og kontrol med likviditet, som for indeværende drøftes i Baselkomitéen.
                        
                     
                           —
                        
                        
                           Gradvis, førtidig afvikling af garantimekanismen for Dexias passivobligationer senest den 30. juni 2010. Kommissionen bifalder en sådan førtidig afvikling af garantien inden for rammerne af genopretningen af Dexias rentabilitet på lang sigt uden statsstøtte.
                        
                     
                           —
                        
                        
                           100 % ophævelse af den finansiering, Dexia har stillet til rådighed for datterselskabet DenizBank. Denne foranstaltning vil bl.a. gøre det muligt at sikre, at den forventede udvikling af DenizBanks RCB-aktivitet bliver finansieret via sidstnævntes egne ressourcer og således ikke belaster hele koncernens finansieringsbehov yderligere.
                        
                     
         b)   Stressscenarier i henhold til omstruktureringsplanen
   
   
               (176)
            
            
               Ifølge punkt 13 i meddelelsen om omstrukturering har Kommissionen anmodet de berørte medlemsstater om at stressteste Dexias modstandsevne over for en række chok, som kunne forekomme i de kommende år, og vurdere koncernens levedygtighed på lang sigt.
            
         
               (177)
            
            
               Det er vigtigt at præcisere, at Kommissionen har baseret sin analyse på de testresultater, som de berørte medlemsstater har fremsendt. […].
            
         i)   Første stresstest
   
   
               (178)
            
            
               Den første stresstest sigter mod at teste Dexias modstandsevne over for en ændring af de makroøkonomiske hovedvariabler (BNP, rente og kurs). Kommissionen har følgende bemærkninger til denne test:
               
                           —
                        
                        
                           For det første forekommer variationen i Dexias overskud forlods relativt uelastisk på de stressniveauer, der er anvendt på vækstraten. Selv om de simulerede vækstrater er yderst stressede i henseende til de historiske observationer, vil Dexias overskud ganske vist falde på grund af de øgede risikoomkostninger, men koncernen vil stadig i vid udstrækning være overskudsgivende. Dette kan forklares med i) den relativt store andel og gode kreditkvalitet af porteføljen »Public Finance« og obligationsporteføljen under afvikling (48) og ii) det forhold, at Dexia har truffet det begrundede valg ikke at foretage en reel tilpasning af koncernens indtægter i tilfælde af stress i sin model.
                        
                     
                           —
                        
                        
                           For det andet ser det ud til, at der i den model, som Dexia har valgt til stresstesten, ikke er nogen tættere forbindelse mellem vækstraten og Dexias finansieringsomkostninger, og mere generelt er variablen »finansieringsomkostninger«, dvs. margenen ud over den interbanksats, som Dexia skulle betale for nye finansieringer, ikke blevet stresstestet. Dette bidrager ligeledes til at forklare den relativt begrænsede elasticitet i Dexias overskud i tilfælde af stress. Det er så meget mere relevant at medtage dette element, fordi Dexia i vid udstrækning er afhængig af markedsfinansieringer og kortfristede finansieringer, hvilket både øger omfanget af og den hast, hvormed en sådan stigning i finansieringsomkostningerne ville kunne få følger for Dexia. For at kunne analysere dette punkt har Kommissionen anmodet Dexia om separat at gennemføre en anden type stresstest.
                        
                     
                           —
                        
                        
                           For det tredje med hensyn til de to andre variabler var der stor lighed mellem de hypoteser, der var valgt i et stressscenario, og dem, der blev brugt i et basisscenario. Med hensyn til rentesatsen var EURIBOR-rentesatserne for tremånederslån både i basisscenariet og i stressscenariet ansat til […] %, og de femårige interbankrenter (swap) var ansat til henholdsvis […] % og […] %, hvilket viser en yderst begrænset udjævning af kurven. Vekselkurserne var ens i de to scenarier. Kommissionen har derfor anmodet Dexia om at foretage en særskilt sensitivitetsanalyse (jf. betragtning 186-195).
                        
                     
         
               (179)
            
            
               Med hensyn til den første test konkluderer Kommissionen følgelig, at Dexia på grund af den relativt store andel og gode kreditkvalitet af porteføljen »Public Finance« og obligationsporteføljen, der er under afvikling, kan håndtere en stor stigning i risikoomkostningerne i et makroøkonomisk miljø i kraftig tilbagegang og dermed består stresstesten.
            
         ii)   Anden stresstest
   
   
               (180)
            
            
               Formålet med den anden stresstest var at teste Dexias modstandsevne over for en forhøjelse af markedsfinansieringsomkostningerne, og resultaterne viser, at en supplerende stigning på 100 basispoint og 200 point for finansieringsomkostningerne i en periode på tre måneder vil reducere fortjenesten før skat med henholdsvis […] og […] mio. EUR. Indvirkningen vil sandsynligvis blive meget større, hvis Dexia bruger de hypoteser i stresstesten, som Kommissionen har krævet, […]. Det drejer sig om følgende hypoteser, ændret af Dexia:
               
                           —
                        
                        
                           Stigningen i finansieringsomkostninger er simuleret over en begrænset periode på […]. Kommissionen bemærker i den sammenhæng, at nogle elementer såsom Dexias CDS eller finansieringsomkostningerne ved langfristede »senior unsecured« steg med over […] basispoint i en periode på over […]. Vedrørende omkostningerne til kortfristede finansieringer ville disse også være steget kraftigt uden de berørte medlemsstaters og centralbankers hidtil usete indgreb, som skal bortfalde.
                        
                     
                           —
                        
                        
                           Dexia ændrede sit finansieringsmiks i den periode, hvor finansieringsomkostningerne blev stresstestet, og i Dexias hypotese indgik kun kortfristede finansieringer. Kommissionen bemærker i den sammenhæng, at sådanne hypoteser strider mod Dexias seneste erfaringer, idet banken trods de konstant stigende finansieringsomkostninger har øget andelen af langfristet finansiering.
                        
                     
                           —
                        
                        
                           I stressscenariet var de hypoteser, som Dexia brugte, ikke i overensstemmelse med dem, der for nylig er blevet anvendt til lignende øvelser i Europa.
                        
                     
         
               (181)
            
            
               Kommissionen konkluderer heraf, at […]. Kommissionen bemærker ligeledes, at der faktisk ikke er taget hensyn til denne parameter i de øvrige stresstest, som Dexia har gennemført, dvs. den stresstest, der for nylig er gennemført i forbindelse med andre lignende øvelser i Europa, samt likviditetsstresstesten.
            
         
               (182)
            
            
               Dexia anfører, at i) hypoteserne i forretningsplanen før simuleringen af en stigning på […] eller […] basispoint allerede var stressede, fordi de afspejlede de finansielle vilkår i juli 2009, som ganske vist var bedre end ved udgangen af 2008 eller i begyndelsen af 2009, men som ikke afspejlede den positive udvikling i anden halvdel af 2009, ii) en hypotese, hvor finansieringsmikset ikke var ændret, ville ikke afspejle en markedsaktørs adfærd under disse forhold. Kommissionen bekræfter, at de valgte hypoteser for finansieringsomkostninger før stresssimulering er konservative i henseende til Dexias erfaringer fra 2009. I lyset af de ekstraordinære foranstaltninger, som banksektoren fik adgang til i 2009, og de usikre fremtidsudsigter kan Kommissionen ikke udtale sig om den fremtidige udvikling for Dexias finansieringsomkostninger. En stresstest af sidstnævnte er et nyttigt element, fordi det derved bliver muligt at konkludere, om omstruktureringsplanen skal i) mindske Dexias afhængighed af markedsfinansieringer og ii) forlænge disse finansieringers gennemsnitlige løbetid for at mindske Dexias følsomhed over for en forøgelse af finansieringsomkostningerne. Det er netop et af de elementer, som Dexias direktion tog hensyn til i perioden 30. september 2008-30. september 2009, og som omstruktureringsplanen dækker. Udgangspunktet i slutningen af 2008 var et dynamisk finansieringsbehov på kort sigt på [200-300] mia. EUR, som blev reduceret til [150-200] mia. EUR pr. 30. september 2009, og ifølge omstruktureringsplanen skal forholdet mellem kortfristet finansiering og samlet balancesum sænkes fra 30 % pr. 31. december til 11 % pr. 31. december 2014. Dette niveau for den kortfristede finansiering er fuldt ud tilfredsstillende for Kommissionen, fordi det i høj grad mindsker Dexias følsomhed over for f.eks. langvarige stigninger i finansieringsomkostningerne.
            
         
               (183)
            
            
               Med hensyn til den anden stresstest konkluderer Kommissionen følgelig, at selv om Dexias nuværende finansieringsstruktur gør koncernen sårbar over for store chok i forbindelse med finansieringsomkostninger, vil omstruktureringsplanen gradvist, men i tilfredsstillende omfang mindske Dexias sårbarhed over for stigende finansieringsomkostninger. Kommissionen noterer desuden med tilfredshed, at Dexia har en stor aktivportefølje (herunder LPMD's aktiver) af god kvalitet, hvortil der kan opnås finansiering til en marginalt lavere pris på repo-interbankmarkedet og om nødvendigt i centralbankerne.
            
         iii)   Tredje stresstest
   
   
               (184)
            
            
               Med hensyn til den tredje stresstest, hvis formål var at teste koncernens likviditetsprofil, bemærker Kommissionen, at både Dexias og CBFA's stresstest viser, at koncernen opfylder testens krav med en tidshorisont på en måned. Kommissionen bemærker følgende elementer:
               
                           —
                        
                        
                           Modellerne for likviditetsstresstest, der er udformet af Dexia og myndighederne, ser ikke ud til at omfatte hypoteser vedrørende omkostningerne til denne likviditet under ekstraordinære omstændigheder og uden statsstøtte. Kommissionen har derfor anmodet koncernen om at foretage en særskilt stresstest for simulation af varianten »finansieringsomkostninger« (jf. betragtning 180-183).
                        
                     
                           —
                        
                        
                           Hypoteserne i den stresstest, som CBFA gennemførte, og som er udformet i cirkulære af 8. maj 2009, er konservative og afspejler den nylige krises indvirkninger. De omfatter således følgende: i) virksomheden kan ikke længere finansiere sig »unsecured« på valuta- og kapitalmarkedet, ii) anvendelse af konservative haircut-niveauer for repo-finansieringen, iii) »retail«-kunder hæver 5 % af deres anfordringsindskud og opsparing inden for en uge og 20 % af deres indlån inden for en måned, iv) »wholesale«-kunder hæver 100 % af deres øjeblikkeligt forfaldne indskud (som ikke er sikret gennem likvide finansielle aktiver), v) ingen af koncernens tidsindskud fornyes ved forfald.
                        
                     
                           —
                        
                        
                           Likviditetsstresstestens positive resultater afspejler i) de forbedringer, som Dexias direktion har foretaget i løbet af 2009 for at sænke de dynamiske behov for kortfristet finansiering og ii) et gunstigt globalt miljø på finansmarkederne. En vellykket gennemførelse af en likviditetsstresstest på et bestemt tidspunkt er dog ingen garanti for, at testen også vil kunne bestås i fremtiden. Derfor skal Dexia sikre en vis disciplin (i finansieringspolitikken) i de kommende måneder og år for løbende at kunne bestå denne stresstest. I den henseende vil de forpligtelser, der er beskrevet i omstruktureringsplanen, ikke blot forbedre koncernens likviditet, men også gøre det muligt regelmæssigt at kontrollere, at de bliver overholdt.
                        
                     
         
               (185)
            
            
               Følgelig konkluderer Kommissionen, at Dexia består den tredje stresstest.
            
         iv)   Andre betragtninger vedrørende stresstestene
   
   
               (186)
            
            
               For det første kan følgende bemærkes på grundlag af gennemgangen af visse af hypoteserne i Dexias modeller:
               
                           —
                        
                        
                           For nogle typer sektorer eller modparter er sandsynlighedshypoteserne for misligholdelse og/eller tab i tilfælde af misligholdelse (»loss given default«, LGD) ikke særlig forsigtige, når de sammenholdes med visse offentligt tilgængelige oplysninger.
                        
                     
                           —
                        
                        
                           For porteføljen med lån til lokale myndigheder findes der ingen hypotese for migration af rating, hvor der tages hensyn den fremtidige tendens i retning af en forringelse af de offentlige finanser.
                        
                     
         
               (187)
            
            
               Det skal dog understreges, at det er vanskeligt at sammenligne med offentligt tilgængelige data, fordi omfanget af Dexias engagement ikke svarer til de offentligt tilgængelige oplysninger. Den metode, Dexia har brugt til at beregne de forventede tab, er baseret på interne vurderinger, hvor man har integreret sandsynlighedsparametre for misligholdelse og LGD på mellemlang og lang sigt samt konservative og »through-the-cycle«, som er tilpasset for at afspejle den usikkerhed, visse data er behæftet med. Disse parametre undersøges og valideres af CBFA, det franske banktilsyn og CSSF. Ifølge de berørte medlemsstater er de risikoparametre, som Dexia har brugt, fra 10 til 30 % mere konservative end mindstekravene i tilsynsreglerne i Basel II.
            
         
               (188)
            
            
               For det andet bemærker Kommissionen det overordentlig store engagement, både i absolutte og i relative beløb, i nogle landes og finansinstitutioners gæld. I henseende til engagementet i statslige risici noterer Kommissionen sig engagementet ultimo 2008 til […]. […].
            
         
               (189)
            
            
               Følgende skal dog understreges:
               
                           —
                        
                        
                           Et sådant engagement burde ikke automatisk få nogen større betydning for koncernens resultat, især ikke hvis den ikke påregner at sælge disse aktiver før udløbet af deres kontraktligt fastsatte løbetid (de kunne forringe AFS-reservens stabilitet, der er angivet i koncernens balance).
                        
                     
                           —
                        
                        
                           Ifølge Dexias omstruktureringsplan skal dette engagement mindskes, fordi obligationsporteføljen forventes kraftigt reduceret.
                        
                     
         
               (190)
            
            
               For det tredje noterer Kommissionen sig med tilfredshed udviklingen af koncernens behov for kortfristet finansiering. Kommissionen understreger dog, at koncernen hovedsagelig har reduceret sit finansieringsbehov for 0-1-måneders lån. Som det fremgår af nedenstående tabel 7, ser det ud til, at finansieringen af 0-1-månedslån i procent af den samlede finansiering er faldet fra […] % til […] % fra den 31. december 2008 til den 30. september 2009. Andelen af 1-3- og 6-12-måneders lån af den samlede finansiering er steget fra henholdsvis […] % til […] % og fra […] % til […] %. Finansieringen af lån med en løbetid på mellem et og fem år er steget fra […] % til […] %. Hovedparten af finansieringen i denne periode har dog en løbetid på 1-2 år. […].
               
                  Tabel 7
               
               
                  De forskellige finansieringskilders andel af Dexias samlede finansiering
               
               […]
            
         
               (191)
            
            
               Følgende foranstaltninger er beskrevet i omstruktureringsplanen som modtaget af Kommissionen: 1) en reduktion på 83 mia. EUR af LPMD's obligationsportefølje, ii) en forøgelse af de mere stabile finansieringskilders andel (f.eks. kommercielle indskud og realkreditobligationer) fra 36 til 58 %, iii) en gradvis forøgelse af passivernes gennemsnitlige levetid. Disse elementer vil sænke risikoen for, at Dexia får problemer med refinansiering. Det er for øvrigt vigtigt at understrege, at en differentieret stigning i finansieringsomkostningerne i sammenhæng med denne ændring af finansieringspolitikken er integreret i prognoserne for koncernens resultatopgørelse og bekræfter, at Dexia fortsat vil være overskudsgivende i omstruktureringsperioden.
            
         
               (192)
            
            
               For det fjerde er Dexias finansieringsomkostninger stadig relativt høje i forhold til de øvrige bankers trods de bedrede markedsvilkår. Omfanget af femårige CDS er blandt de højeste i Europa og ligger på omkring 180 basispoint. De sekundære niveauer for credit-spreads for Dexias ikkegaranterede »benchmark«-emissioner er stadig høje og ligger på omkring 140-150 basispoint for løbetider på 4-5 år. Finansieringsomkostningerne for »covered bonds« er også høje, omkring 50-60 basispoint for løbetider, der svarer mere eller mindre til de finansierede aktivers.
            
         
               (193)
            
            
               For for det femte at måle Dexias sensitivitet over for forskellige rentesatser har Dexia fremsendt en tabel, der viser sensitiviteten over for et rentechok på 1 % for hver løbetid. Ved en ensartet stigning i rentekurven anslår Dexia, at tabet ikke vil overstige […] mio. EUR (49). Dette sensitivitetsniveau forekommer ganske fornuftigt og kan delvist forklares ved Dexias politik med […], som således reducerer sensitiviteten over for renteudsving. Kommissionen bemærker dog i forbindelse med denne beregning af sensitiviteten, at man heri ikke har medtaget koncernens kortsigtede finansiering på […] mia. EUR, hvilket tyder på, at Dexia er relativt følsom over for bevægelser i rentekurven for løbetider på under et år. Dette har Dexia bekræftet, da koncernen anslår, at den havde et overskud på omkring […] mio. EUR i 2009, alene på grund af den stejle kurve for løbetider på under et år. En kraftig reduktion af forarbejdningsindtægterne indgår dog i Dexias prognoser og viser, at koncernen også vil være overskudsgivende i de kommende år.
            
         
               (194)
            
            
               For det sjette er både det absolutte og relative niveau af Dexias negative reserve overordentlig højt trods forbedringen i løbet af 2009. Den negative AFS-reserve faldt fra 12,7 mia. EUR pr. 31. marts 2009 til 7,2 mia. EUR pr. 30. september 2009. I lyset af i) Dexias kapitalniveau (17,1 mia. EUR i Tier 1-kapital og 19,6 mia. EUR i samlet lovpligtig kapital pr. 30. september 2009), ii) at AFS-reserven for indeværende ikke er medtaget i beregningen af den lovpligtige kapital, frygter Kommissionen, at det vil være til skade for Dexia, hvis denne AFS-reserve medtages i rationerne for lovpligtig kapital i forbindelse med de pågående drøftelser i Baselkomitéen. Kommissionen bemærker i den sammenhæng følgende:
               
                           —
                        
                        
                           Selv hvis hele den negative AFS-reserve medtages i beregningen af den lovpligtige kapital, ville Dexia pr. 30. september 2009 fortsat have opfyldt kravene til lovpligtig kapital. Tier 1-kapitalratioen ændres i så fald til […] og den samlede kapitalratio til […].
                        
                     
                           —
                        
                        
                           En sådan lovændring vil få følger for en række andre banker.
                        
                     
                           —
                        
                        
                           En sådan lovændring vil ifølge de berørte medlemsstater først få virkning fra 2012. Indtil 2012 vil LPMD's portefølje ifølge omstruktureringsplanen falde med 30-40 % (denne afdeling har ansvar for den negative AFS-reserve), hvilket alt andet lige vil mindske den negative AFS-reserve.
                        
                     
         
               (195)
            
            
               For det syvende vil Dexia fortsat have relativt store ikkebalanceførte transaktioner, selv om omfanget blev reduceret i 2009. Disse indgik dog i stresstesten ifølge Dexia.
            
         c)   Aktiviteter vedrørende afledte instrumenter
   
   
               (196)
            
            
               Det fremgår af analysen af Dexias balance pr. ultimo 2008, at markedsværdien på aktivsiden af afledte instrumenter (derivater) er 55 mia. EUR og på passivsiden 75 mia. EUR, hvilket skaber en stor negativ forskel i størrelsesordenen 20 mia. EUR, som især stammer fra rentederivater. Kommissionen har sammenholdt denne forskel med andre finansinstitutioners. Udtrykt i procent af balancesummen og i procent af egenkapitalen er denne forskel ikke blot negativ, men også særlig høj for Dexia sammenholdt med for de øvrige institutioner.
            
         
               (197)
            
            
               Dexia begrunder dette med i) den næsten systematiske politik med […], ii) rentefaldet, iii) den store forskel mellem den gennemsnitlige levetid for aktiver og passiver, iv) […]. Kommissionen er enig i disse forklaringer, men bemærker dog, at i) omfanget af denne negative forskel virkelig er meget stor, og ii) dette betyder sandsynligvis, at Dexia har et stort behov for »sikkerhed«, der kan mindske koncernens »sikkerhedsgrundlag«, som er belånbar til finansiering hos centralbanker eller på repo-interbankmarkedet. Dette behov indgik dog i stresstesten.
            
         d)   Konklusion vedrørende rentabilitet
   
   
               (198)
            
            
               Kommissionen udleder af ovenstående analyse, at omstruktureringsplanen vil gøre det muligt at genoprette Dexias langsigtede rentabilitet. Kommissionen bemærker desuden, at omstruktureringsplanen vil gøre det muligt for Dexia at håndtere den forventede stramning af tilsynsreglerne. Dels er den mindskede leveragevirkning, som skyldes omstruktureringen, på linje med den eventuelle indførelse af en maksimal leverage-ratio. Dels stemmer forbedringen og spredningen af Dexias finansieringskilder overens med indførelsen af nye normer for måling og kontrol af kreditinstitutioners likviditetsrisiko (50).
            
         8.3.3.3.   
         Koncernens eget bidrag
      
   
   
               (199)
            
            
               Ifølge afsnit 3 i meddelelsen om omstrukturering skal omstruktureringsplanen tage udgangspunkt i en ligelig fordeling af omkostningerne til omstruktureringen mellem de berørte medlemsstater og banken, dvs. at banken og dens aktionærer skal yde et så højt bidrag som muligt fra deres egne ressourcer. Et sådant bidrag er nødvendigt for at sætte banker, der er omfattet af redningsforanstaltninger, i stand til at håndtere følgerne af deres forudgående adfærd og skabe relevante incitamenter for deres fremtidige adfærd.
            
         
               (200)
            
            
               Dexia, koncernens aktionærer og de berørte medlemsstater har allerede bidraget til omstruktureringen, bl.a. i form af spredningen af den del af aktiekapitalen, som ejedes af de enheder, der var aktionærer før bankens kapitaludvidelse (de franske og de belgiske myndigheder tegner sig direkte for 3 mia. EUR af den samlede kapitalforhøjelse på 6,4 mia. EUR, som blev meddelt i 2008).
            
         
               (201)
            
            
               Kommissionen bemærker for øvrigt, at omstruktureringsplanens ophævelse af udbetaling af udbytte har en række negative følger:
               
                           —
                        
                        
                           De datterselskaber, som Dexia ejer 50 % af, er ikke berørt af ophævelsen af udbetaling af udbytte, idet dette kun gælder for de enheder, som Dexia SA har direkte eller indirekte enekontrol over (51), og
                        
                     
                           —
                        
                        
                           Ifølge omstruktureringsplanen foregriber ophævelsen (indtil ultimo 2011) af udbetaling af udbytte af hybridinstrumenterne Tier 1 eller Tier 2 ikke transaktioner, som Dexia er forpligtet til at gennemføre i henhold til kontrakter indgået før den 1. februar 2010.
                        
                     
         
               (202)
            
            
               Kommissionen bemærker ligeledes, at ophævelsen af udbetaling af udbytte eller kuponindløsninger for de hybride instrumenter Tier 1 eller Tier 2 gælder for kontrakter indgået før den 1. februar 2010, da Dexia i medfør af beslutningen af 30. oktober 2009 (52) i en periode på fire måneder var forpligtet til ikke at foretage kuponindløsninger og ikke udnytte mulighederne for indfrielse før forfaldstidspunktet for de hybride egenkapitalinstrumenter (Tier 1 og »Upper Tier 2«). Kommissionen bemærker i den sammenhæng, at Dexias hybride instrumenter udgjorde 1,4 mia. EUR pr. 31. december 2008.
            
         
               (203)
            
            
               For at sikre, at der ikke foretages kuponindløsninger i forbindelse med Dexias hybride værdipapirer (Tier 1 og Upper Tier 2) i strid med principperne i meddelelsen om omstrukturering, gør Kommissionen derfor nærværende afgørelse betinget af følgende: Før Dexia foretager kuponindløsninger i forbindelse med de hybride instrumenter Tier 1 og Upper Tier 2 udstedt før den 1. februar 2010, meddeler Dexia senest to uger før begyndelsen af fristen for anmeldelse af kuponindløsning til investorerne Kommissionen, at koncernen indtil den 31. december 2011 har til hensigt at indløse en sådan kupon, og godtgør, at denne betaling er i) obligatorisk, ii) ikke kan udskydes, iii) ikke er skønsmæssig og iv) ikke automatisk udløses af en udbetaling af udbytte, uanset form, fra Dexia SA eller et af koncernens datterselskaber, herfra undtaget DFL's emission af Tier 1. Kommissionen forbeholder sig ret til ikke at tillade en sådan udbetaling, hvis en af fire ovenstående kumulative betingelser ikke er opfyldt.
            
         
               (204)
            
            
               Kommissionen bemærker desuden, at ophævelsen af udbetaling af udbytte ikke gælder for udbetaling af udbytte, der udelukkende stammer fra tildelingen af nye aktier. Det skal dog bemærkes, at udbetaling af udbytte i form af nye aktier, der er muliggjort takket være udbytte, der kan udloddes, ikke strider mod meddelelsen om omstrukturering, i den udstrækning en sådan betaling opføres i Dexias regnskaber som overførsel til reservekapitalen og en udbetaling af udbytte, som tages fra udbyttet fra det seneste afsluttede regnskabsår og af aktionærerne overført til Dexias kapital. Tildelingen af aktier ville således ikke få nogen indvirkning på Dexias egenkapital.
            
         
               (205)
            
            
               Kommissionen bemærker ligeledes, at udbetaling af udbytte i form af Dexia-aktier ikke medfører indløsning af en kupon i forbindelse med et af Dexias hybride instrumenter (Tier 1 eller Tier 2), dog med en enkelt undtagelse, nemlig en emission fortaget af Dexia Funding Luxembourg SA (herefter »DFL«) i 2006. Det skal dog præciseres, at denne undtagelse er blevet godkendt inden for rammerne af omstruktureringsplanen. Som det fremgår af betragtning 204, er Kommissionen ikke generelt imod udbetaling af udbytte, der alene tager form af aktier, så længe dette ikke medfører en forpligtelse til at udbetale udbytte eller en indløse en kupon for andre kategorier af værdipapirer, der indgår i egenkapitalen. I det foreliggende tilfælde ændrer Dexias pligt til at indløse en kupon i forbindelse med DFL's emission ikke noget ved Kommissionens holdning, eftersom undtagelsen sker inden for rammerne af omstruktureringsplanen, vedrører en enkelt emission, der medfører en begrænset indløsning af en kupon, og at Dexia forventer at være overskudsgivende i omstruktureringsperioden.
            
         
               (206)
            
            
               Endelig bemærker Kommissionen, at støtten er begrænset til det strengt nødvendige og tager form af:
               
                           a)
                        
                        
                           afhændelse af aktiver og datterselskaber, herunder temmelig rentable datterselskaber som »Dexia Sabadell«, »Dexia Banka Slovensko« (»DBS«) og »Deniz Emeklilik« (datterselskabet DenizBanks forsikringsdatterselskab, der især er aktivt på RCB-markedet i Tyrkiet) og
                        
                     
                           b)
                        
                        
                           et rimeligt vederlag for støtten i form af de berørte medlemsstaters sikkerhed for Dexias passiver og de afskrevne aktier (betragtning 158-159).
                        
                     
         
               (207)
            
            
               Foranstående elementer mere end kompenserer for de mange betingelser og forbehold, som Kommissionen har bemærket med utilfredshed, der ledsager omstruktureringsplanens ophævelse af udbetaling af udbytte. Følgelig finder Kommissionen, at Dexia og Dexias aktionærer bidrager i tilstrækkelig høj grad til omstruktureringen af deres egne ressourcer.
            
         8.3.3.4.   
         Foranstaltninger, der sigter mod at rette op på konkurrenceforvridningerne
      
   
   
               (208)
            
            
               Ifølge afsnit 4 i meddelelsen om omstrukturering skal omstruktureringsplanen gøre det muligt at begrænse unødige konkurrencefordrejninger forårsaget af støtten, dvs. at omstruktureringsplanen skal omfatte strukturelle foranstaltninger (vedrørende afhændelser og/eller aktivitetsnedskæring) og forholdsregler vedrørende adfærd. Der skal træffes hensigtsmæssige foranstaltninger for at mindske omfanget af konkurrencefordrejninger og undgå, at statsstøtten til Dexia forlænger varigheden af konkurrencefordrejninger, der er opstået som følge af, at koncernen tidligere har påtaget sig for store risici og haft en urentabel forretningsmodel.
            
         
               (209)
            
            
               Det fremgår af punkt 30 i meddelelsen om omstrukturering, at arten og formen af foranstaltningerne til begrænsning af konkurrencefordrejninger skal bestemmes af to kriterier, for det første støttebeløbet og de betingelser og omstændigheder, støtten bevilges på, og for det andet særtræk ved det eller de markeder, som modtagerbanken opererer på.
            
         
               (210)
            
            
               Vedrørende sidstnævnte kriterium konstaterer Kommissionen, at Dexia er en vigtig aktør på finansieringsmarkedet for lokale myndigheder (»PWB«), især i Frankrig, Belgien og Italien, og er relativt kraftigt til stede i Spanien. PWB-markedet er meget koncentreret i Belgien (53), Frankrig (54) og Italien (55), hvor det er yderst vanskeligt at komme ind på markedet (56).
            
         
               (211)
            
            
               Kommissionen bemærker for øvrigt, at omstruktureringsplanen sikrer, at Dexia træffer de nødvendige foranstaltninger for at åbne finansieringsmarkedet for de lokale myndigheder og her begrænse de konkurrencefordrejninger, der skyldes støtten:
               
                           —
                        
                        
                           Først og fremmest begrænsning af PWB-aktiviteterne til Dexias kernemarkeder ved enten at begrænse eller helt ophøre med aktiviteten PWB International, hvilket vil gøre det muligt at styrke konkurrencen på visse markeder. I den sammenhæng har Dexia forpligtet sig til at afhænde Crediop, en stor aktør på markedet for finansiering af lokale myndigheder i Italien, og Dexia Sabadell, der er aktiv på det spanske marked.
                        
                     
                           —
                        
                        
                           Dernæst vil begrænsningen af omfanget af den nye produktion på de kernemarkeder, hvor Dexia fortsat vil være aktiv, ligeledes gøre det muligt for andre aktører at komme ind på markedet, og dette vil fremme konkurrencen på disse markeder (Dexia begrænser den nye årlige PWB-produktion til 12 mia. EUR i 2009, 15 mia. EUR i 2010 og 18 mia. EUR fra 2011 til 2014, hvilket er en betydelig reduktion i forhold til det nuværende niveau på 34 mia. i 2008).
                        
                     
                           —
                        
                        
                           Endelig forpligter Dexia sig til at opgive sin majoritetsinteresse i AdInfo, et datterselskab, der er aktivt inden for edb-ydelser til lokale myndigheder i Belgien. Dette datterselskab giver Dexia adgang til mange offentlige kunder i hele Belgien og har gjort det muligt at styrke positionen som referencebank for lokale aktører i Belgien og at udvikle teknologiske løsninger, der er kompatible med de finansydelser, som koncernen leverer til de lokale myndigheder. Kommissionen finder, at afhændelsen af dette datterselskab vil gøre det muligt at styrke konkurrencen på PWB-markedet i Belgien.
                        
                     
         
               (212)
            
            
               For øvrigt har Dexia forpligtet sig til, at RAROC for hvert lån til PWB-kunder skal ligge på over 10 %, hvilket vil gøre det muligt at sikre, at Dexias takster over for denne kundegruppe er på linje med markedet, og undgå, at Dexia i fremtiden bliver en dominerende aktør på dette marked ved at tilbyde lavere takster, end det er praksis på markedet.
            
         
               (213)
            
            
               På markedet for detailbanker er Dexias tilstedeværelse ikke så udtalt som på markedet for finansiering af lokale myndigheder. Koncernen udøver sine detailbankaktiviteter gennem datterselskaber i de fire vigtigste lande, i Belgien gennem DBB, i Luxembourg gennem Dexia BIL, i Slovenien gennem Dexia Banka Slovensko (DBS) og i Tyrkiet gennem DenizBank. Målt i indskud er Dexias markedsandel omkring [10-15] % i Belgien, [10-15] % i Luxembourg, [0-5] % i Slovakiet og [0-5] % i Tyrkiet.
            
         
               (214)
            
            
               Detailbankmarkedet er ikke så koncentreret som finansieringsmarkedet for lokale myndigheder i Frankrig, Belgien, Italien og Spanien, og der er derfor ikke så stort behov for at gennemføre foranstaltninger til begrænsning af konkurrencefordrejning. I Belgien, hvor Dexias andel af dette marked er størst, er koncernen dog kun den tredjestørste.
            
         
               (215)
            
            
               Under alle omstændigheder noterer Kommissionen sig med tilfredshed følgende foranstaltninger, som Dexia har forpligtet sig til at gennemføre på detailbankområdet:
               
                           —
                        
                        
                           afhændelse af Dexia Banka Slovensko
                        
                     
                           —
                        
                        
                           indstilling af interne finansieringsaktiviteter over for DenizBank indtil ultimo 2014
                        
                     
                           —
                        
                        
                           afhændelse af Dexia Epargne Pension, der er aktiv inden for teknisk knowhow og social engineering i Frankrig
                        
                     
                           —
                        
                        
                           afhændelse af kapitalinteressen i Crédit du Nord, der er aktiv på detailmarkedet i Frankrig, og
                        
                     
                           —
                        
                        
                           afhændelse af forsikringsaktiviteten i Tyrkiet.
                        
                     
         
               (216)
            
            
               Omstruktureringsplanen medfører en nedgang i Dexias samlede balance på 35 % i 2014 i forhold til i 2008. Denne nedgang vil også være resultatet af afviklingen af aktiviteter i LPMD, koncentration af Dexias aktiviteter på de historiske markeder, afhændelse af aktiviteter og begrænsning af den nye PWB-produktion.
            
         
               (217)
            
            
               Dexia er underlagt visse forholdsregler med hensyn til adfærd, f.eks. at koncernen ikke (indtil 30.12.2011) må opkøbe over 5 % af egenkapitalen i andre kredit- eller investeringsselskaber (57). En sådan forholdsregel sikrer, at Dexia i princippet ikke kan opkøbe et andet kredit- eller investeringsselskab for at få kontrollen over det som fastlagt i lovgivningen om fusioner. Dette princip stemmer overens med punkt 40 i meddelelsen om omstrukturering.
            
         
               (218)
            
            
               Med hensyn til Dexias eget bidrag og foranstaltningerne på kernemarkedet konkluderer Kommissionen, at de strukturelle foranstaltninger i omstruktureringsplanen samlet set er tilstrækkelige til at begrænse unødige konkurrencefordrejninger, der måtte være affødt af den pågældende støtte.
            
         
               (219)
            
            
               Endelig vil Dexia overholde de principper om honorarer, der blev fastlagt inden for rammerne af G-20 og de berørte nationale instanser med hensyn til honorarer til medlemmer af Dexias direktion og ledelse samt de vigtigste driftsenheder.
            
         8.3.4.   OPFØLGNING PÅ FORANSTALTNINGER
   
               (220)
            
            
               Kommissionen bemærker, at de berørte medlemsstater i henhold til punkt 46 i meddelelsen om omstrukturering regelmæssigt skal fremsende en detaljeret rapport til Kommissionen, så denne kan kontrollere, at omstruktureringsplanen gennemføres i overensstemmelse med de afgivne tilsagn. Kommissionen skal således hvert halve år modtage en rapport fra en uafhængig ekspert med ansvar for opfølgningen på omstruktureringsplanen, henholdsvis før den 1. oktober og den 30. april.
            
         IX.   KONKLUSIONER
   
   
               (221)
            
            
               Kommissionen konstaterer, at Belgien, Frankrig og Luxembourg ulovligt har ydet støtte i form af kapitaludvidelse, sikkerhedsstillelse og likviditetsstøtte (LA-foranstaltningen) i strid med artikel 108, stk. 3, i TEUF.
            
         
               (222)
            
            
               På grundlag af de oplysninger og tilsagn, som de berørte medlemsstater har afgivet over for Kommissionen, giver Kommissionen tilladelse til at gennemføre Dexias omstruktureringsplan og konvertere den ekstraordinære støtte til omstruktureringsstøtte på de i artikel 2 anførte betingelser. Kommissionen finder ligeledes, at omstruktureringsplanen opfylder kravene i den klage, som Kommissionen har modtaget, idet klageren dog kan påberåbe sig sine rettigheder for den periode, hvor den pågældende støtte ikke var tilladt —
            
         VEDTAGET FØLGENDE AFGØRELSE:
   Artikel 1
   1.   De støtteforanstaltninger, som Belgien, Frankrig og Luxembourg har iværksat til fordel for Dexia til et beløb af 8,4 mia. EUR i form af kapitaludvidelse og støtte til behandling af værdiforringede aktiver og til et beløb af [95-135] mia. EUR i form af sikkerhedsstillelse og en likviditetsstøtteforanstaltning (»Liquidity Assistance« eller LA), udgør statsstøtte som omhandlet i artikel 107, stk. 1, i TEUF.
   2.   Den pågældende støtte er forenelig med fællesmarkedet på de i artikel 2 fastsatte betingelser.
   Artikel 2
   1.   Belgien, Frankrig og Luxembourg overholder alle forpligtelser og betingelser i bilag I til nærværende afgørelse inden for de fastsatte frister.
   2.   Før enhver kuponindløsning i forbindelse med de hybride instrumenter Tier 1 eller Upper Tier 2 udstedt før den 1. februar 2010 og senest to uger før begyndelsen af fristen for anmeldelse af kuponindløsning til investorerne meddeler Dexia Kommissionen indtil den 31. december 2011, at en sådan kupon vil blive indløst, og påviser, at dette:
   
               i)
            
            
               er obligatorisk
            
         
               ii)
            
            
               ikke kan opsættes
            
         
               iii)
            
            
               ikke er skønsmæssigt og
            
         
               iv)
            
            
               ikke automatisk udløses af en udbytteudbetaling, uanset dennes form, foretaget af Dexia SA eller et af dette selskabs datterselskaber, dog med undtagelse af udstedelse af Tier 1 foretaget af DFL (ISIN-kode XS0273230572).
            
         Kommissionen forbeholder sig ret til ikke at tillade en sådan udbetaling, hvis en af de fire ovenstående kumulative betingelser ikke er opfyldt.
   Artikel 3
   Belgien, Frankrig og Luxembourg underretter senest to måneder efter meddelelsen af denne afgørelse Kommissionen om de foranstaltninger, der er truffet for at efterkomme denne.
   Belgien, Frankrig og Luxembourg sender hvert halve år under hele afviklingen af omstruktureringsplanen en rapport til Kommissionen med en detaljeret beskrivelse af gennemførelsen af omstruktureringsforanstaltningerne som bestemt i deres forpligtelser som meddelt Kommissionen den 9. februar 2010 (vedlagt i bilag I til nærværende afgørelse). Den første rapport fremsendes senest seks måneder efter datoen for nærværende afgørelse.
   Artikel 4
   Denne afgørelse er rettet til Kongeriget Belgien, Den Franske Republik og Storhertugdømmet Luxembourg.
   
      Udfærdiget i Bruxelles, den 26. februar 2010.
      
         
            På Kommissionens vegne
         
         Joaquín ALMUNIA
         
            Næstformand
         
      
   
   
      (1)  EUT C 181 af 4.8.2009, s 42.
   
      (2)  Se fodnote 1.
   
      (3)  EUT C 115 af 9.5.2008, s. 91.
   
      (4)  Se fodnote 1.
   
      (5)  Se fodnot 1.
   
      (6)  EUT C 305 af 16.12.2009, s. 3.
   
      (7)  Fortrolige oplysninger markeres med firkantede parenteser: […].
   
      (8)  For yderligere oplysninger om disse aktiviteter og salget af FSA henviser Kommissionen til sin beslutning af 13. marts 2009.
   
      (9)  Denne forlængelse af den maksimale løbetid gælder kun obligationer udstedt efter vedtagelsen af Kommissionens beslutning af 30. oktober 2009.
   
      (10)  Se: http://www.nbb.be/DOC/DQ/warandia/index.htm
   
      (11)  Moniteur belge af 17. oktober 2008, udgave 2, s. 55634 ff.
   
      (12)  CES = Closed-end second mortgages / HELOC = Home equity line of credit
   
      (13)  CES = Closed-end second mortgages / HELOC = Home equity line of credit
   
      (14)  […]
   
      (15)  Den kortsigtede finansiering omfatter: repo-operationer (tilbagekøbsforretninger) af enhver art (med centralbankerne, bilaterale eller trepartsoperationer), indskudsbeviser og gældsbreve, interbankindskud, deponeringsaftaler, indskud i centralbanker samt andre wholesale-finansieringer.
   
      (16)  De af koncernens passiver, der indgår i dette forhold, er porteføljen i) langfristet: samtlige realkreditobligationer udstedt af koncernen og EMTN-emissioner (garanterede, ikkegaranterede og placeret på interbankmarkedet eller via detailbanknettet) og ii) kortfristet: samlede kortfristede finansieringer som opført i koncernens balance.
   
      (17)  Den økonomiske kapital beregnes i henhold til Baselkomitéens metode (jf.: Convergence internationale de la mesure et des normes de fonds propres — Dispositif révisé (juni 2006).
   
      (18)  De berørte medlemsstater har sendt Kommissionen et brev fra Dexia dateret den 12. februar 2010, hvori det bekræftes, at der ikke findes nogen værdipapirer på hybridgæld og efterstillet gæld udstedt af koncernens enheder, og hvis bestemmelser og betingelser indeholder en forpligtelse til kuponindløsning (»coupon pusher«), såfremt Dexia SA skulle foretage en udbyttebetaling i aktier med den ene undtagelse, som udgøres af den emission på 500 mio. EUR, som Dexia Funding Luxembourg SA foretog i 2006 (ISIN: XS0273230572).
   
      (19)  Dexia vil ikke være forpligtet til at afhænde sin deltagelse i Crediop til en alt for lav pris (under […] gange den bogførte værdi i 2010 og 2011 og […] gange den bogførte værdi i 2012).
   
      (20)  Dexia vil ikke være forpligtet til at afhænde DBS til en alt for lav pris (under […] gange den bogførte værdi i 2010 og […] gange den bogførte værdi i 2011).
   
      (21)  RAROC afspejler omkostningerne i PWB-afdelingen, og at metoden og beregningen af RAROC og dens elementer er nøjagtige.
   
      (22)  EFT L 83 af 27.3.1999, s. 1.
   
      (23)  EUT C 195 af 19.8.2009, s. 9.
   
      (24)  Kommissionens beslutning af 5.12.2007, Northern Rock, sag NN /07 (EUT C 43 af 16.2 2008) og pressekommuniké IP/08/1557 af 16.2.2008.
   
      (25)  Meddelelse fra Kommissionen om revision af metoden for fastsættelse af referencesatsen og kalkulationsrenten (EUT C 14 af 19.1.2008, s. 6).
   
      (26)  EUT C 72 af 26.3.2009, s. 1.
   
      (27)  EUT C 244 af 1.10.2004, s. 2.
   
      (28)  Jf. i denne retning dom af 16. maj 2001, sag C-482/99, Frankrig mod Kommissionen (Stardust-dommen), Sml. 2002 I, s. 4397, præmis 52 og 58.
   
      (29)  Jf. i denne retning dommen nævnt i foregående fodnote, præmis 52, 55 og 56.
   
      (30)  Stardust-dommen, præmis 56 og 57:
   
      
                  »(56)
               
               
                  Også andre omstændigheder kan have betydning for, om en stat kan tilregnes en støtteforanstaltning, der er truffet af en offentlig virksomhed, nemlig navnlig om denne er integreret i den offentlige forvaltning, karakteren af dens aktiviteter og om disse udøves på markedet under normale konkurrencevilkår med deltagelse fra private erhvervsdrivende, virksomhedens juridiske status — det være sig, om den henhører under den offentlige ret eller privatrettens regler for selskaber — udstrækningen af de offentlige myndigheders kontrol med administrationen af virksomheden eller enhver anden omstændighed, som i det konkrete tilfælde indicerer, at de offentlige myndigheder er impliceret deri, eller som tværtimod sandsynliggør, at de ikke er impliceret i vedtagelsen af en foranstaltning, når endvidere henses til dennes rækkevidde, indhold eller hermed forbundne betingelser.
               
            
                  (57)
               
               
                  Den omstændighed alene, at en offentlig virksomhed er oprettet i form af et privatretligt kapitalselskab, kan dog ikke, selv om denne selskabsform giver det en vis autonomi, udelukke, at en støtteforanstaltning, der træffes af et sådant selskab, kan tilregnes staten (jf. i denne retning dommen af 21.3.1991 i sag C-305/89, Italien mod Kommissionen, præmis 13). Den omstændighed, at en sådan virksomhed er undergivet kontrol, og at der som følge heraf i praksis består en reel mulighed for at udøve en dominerende indflydelse, indebærer, at det på forhånd ikke er udelukket at tilregne staten en foranstaltning truffet af en sådan virksomhed, og der følgelig ikke kan udelukkes at være en risiko for omgåelse af traktatens regler om statsstøtte, selv om den offentlige virksomheds juridiske form i sig selv er relevant som et blandt flere indicier for, om staten i et konkret tilfælde er impliceret eller ej.«
               
            
   
      (31)  I den såkaldte Air France-dom var disse oplysninger tilstrækkelige til at begrunde, at CDC måtte anses for at henhøre under den offentlige sektor, og at dets adfærd måtte tilregnes staten (jf. navnlig præmis 58-61 i dom af 12. december 1996, sag T-358/94, Air France mod Kommissionen, Sml. 1996 II, s. 2019).
   
      (32)  Jf. navnlig Domstolens dom af 2. februar 1988, forenede sager 67, 68 og 90/85, Van der Kooy m.fl. mod Kommissionen, Sml. 1988, s. 219, præmis 36.
   
      (33)  Kommissionen præciserede i sit brev til medlemsstaterne af 17. september 1984 (SG(84) D/11853) om anvendelse af artikel 92 og 93 i EØF-traktaten på de offentlige myndigheders kapitalandele i selskabskapitalen, at det markedsøkonomiske investorprincip kun finder anvendelse under normale markedsforhold. Domstolen bekræftede dette punkt i sin WestLB-dom af 6. marts 2003, forenede sager T-228/99 og T233/99, Westdeutsche Landesbank Girozentrale mod Kommissionen, Sml. 2003 II, s. 435, præmis 267.
   
      (34)  Jf. Meura-dommen af 10.7.1986, Belgien mod Kommissionen, Sml. 1986, s. 2263, præmis 14.
   
      (35)  Jf. Kommissionens beslutninger fra 2005 om rekapitalisering af de tyske banker »Landesbanken«, NN 71/2005, HSH Nordbank og NN 72/2005, Bayern LB, ikke trykt i EUT. Jf. ligeledes Kommissionens beslutning i sagen Shetland Shellfish (beslutning 2005/336, EUT L 81 af 18. marts 2006, s. 36), hvor Kommissionen forkastede to rapporter udarbejdet af den offentlige myndighed på Shetlandsøerne med henblik på investering, som indeholdt en anslået resultatopgørelse, en anslået statusopgørelse og et anslået likviditetsregnskab for 2000, 2001 og 2002. Det Forenede Kongerige gjorde undersøgelsernes ex ante karakter gældende og den »konservative og forsigtige« karakter af de hypoteser, de var baseret på, men Kommissionen konkluderede, at de ville være blevet anset for at være utilstrækkelige af en privat investor, som handler på normale markedsøkonomiske betingelser.
   
      (36)  Ovennævnte West LB-dom, præmis 255.
   
      (37)  EUT C 270 af 25.10.2008, s. 8.
   
      (38)  Jf. ligeledes Kommissionens beslutning angående Northern Rock, se fodnote overfor.
   
      (39)  6,376 – (0,150 + 0,350 + 0,288 + 0,376) = 5,212 mia. EUR.
   
      (40)  EUT C 14 af 19.1.2008, s. 6.
   
      (41)  Sikkerhedsstillelsen har aldrig dækket passiver hos Dexia til en værdi af over 100 mia. EUR, ikke engang i perioden 9.10.2008-1.11.2009, hvor det maksimale beløb i henhold til sikkerhedsstillelsesaftalen var 150 mia. EUR. Det maksimale sikkerhedsbeløb, som Dexia har udnyttet, er 95,6 mia. EUR, registreret den 27. maj 2009.
   
      (42)  Jf. punkt 20.
   
      (43)  Jf. Kommissionens beslutning af 15. december 2009, LBBW, sag C17/09, endnu ikke offentliggjort, og pressemeddelelse IP/09/1927 af 15. december 2009.
   
      (44)  Til kurs 1 EUR for 1,2816 USD pr. 30.1.2009.
   
      (45)  Jf. bl.a. Kommissionens beslutninger i følgende statsstøttesager: N 574/08, Garantie Fortis (EUT C 38 af 17.2.2009, s. 2), NN 42/08, Fortis (EUT C 80 af 3.4.2009, s. 7), NN 57/09, Rescue aid in favour of Ethias (EUT C 176 af 29.7.2009, s. 1), C 18/09 KBC (EUT C 216 af 10.9.2009, s. 10), beslutning af 18. november 2009 C 18/2009 KBC (endnu ikke offentliggjort), N 548/08, Mesures de refinancement en faveur des institutions financières — Frankrig (EUT C 123 af 3.6.2009, s. 1), N 251/09, Prolongation de dispositif de refinancement en faveur des institutions financières — Frankrig (EUT C 174 af 28.7.2009, s. 2), N 613/08, Dispositif de renforcement des fonds propres — Frankrig (EUT C 106 af 8.5.2009, s. 15), N 29/09, Modification du régime de renforcement des fonds propres — Frankrig (EUT C 116 af 21.5.2009, s. 5), C 123/09, Modification du dispositif de renforcement des fonds propres — Frankrig (EUT C 123 af 3.6.2009, s. 3), N 23/09, Régime temporaire relatif aux aides sous forme de garanties — Frankrig (EUT C 62 af 17.3.2009, s. 11), N 128/09, Régime temporaire de garantie en vue af redressement économique — Luxembourg (EUT C 106 af 8.5.2009, s. 9).
   
      (46)  Jf. punkt 31 i meddelelsen om omstrukturering.
   
      (47)  Jf. betragtning 64.
   
      (48)  For de 161,7 mia. EUR i aktiver i LPMD pr. 31. december 2009 har 97 % eksempelvis en »investment grade«-rating (AAA 32 %, AA 28 %, A 25 % og BBB 12 %).
   
      (49)  Pr. 30.9.2009.
   
      (50)  Jf. »Comité de Bâle sur le contrôle bancaire, International framework for liquidity risk measurement, standards and monitoring (Consultative Document)«, december 2009.
   
      (51)  Jf. punkt 9 i bilag I til denne beslutning.
   
      (52)  Jf. State aid: Commission recalls rules concerning Tier 1 and Tier 2 capital transactions for banks subject to a restructuring aid investigation, MEMO/09/441 af 8. oktober 2009. Kan hentes på Kommissionens websted på følgende adresse: http://europa.eu/rapid/pressReleasesAction.do?reference=MEMO/09/441&format=HTML&aged=0&language=EN&guiLanguage=en
   
      (53)  Jf. navnlig Kommissionens beslutning om fusion i sagen M. 2400 (Dexia/Artesia). I denne beslutning anfører Kommissionen, at Dexia er en dominerende, stor aktør på det belgiske marked med en markedsandel på 80-85 % på det nationale finansieringsmarked for lokale myndigheder og 65-70 %, hvis der også tages hensyn til ikkelokale myndigheder såsom bl.a. regionerne.
   
      (54)  Ifølge de oplysninger, Kommissionen har adgang til, har Dexia Credit i Frankrig den største markedsandel, nemlig [40-45] % af alle langfristede lån til lokale myndigheder. De største konkurrenter er Caisses d'épargne (omkring 20 %) Crédit Agricole (ca. 15 %), Société Générale og BNP Paribas.
   
      (55)  Ifølge Kommissionens oplysninger deler fire bankkoncerner 80 % af det italienske marked. Dexia er den næststørste (ca. [20-30] %) efter Cassa Depositi et Prestiti (»CDP«). De to øvrige aktører er Intesa SanPaolo (14 %) og BNL (10 %).
   
      (56)  En række elementer tyder bl.a. på, at udbud ikke altid afholdes på en åben og gennemsigtig måde, og at omkostningerne ved overførsler er temmelig høje for de lokale myndigheder (især fordi de historiske banker tilbyder myndighederne en bred vifte af ydelser som bl.a. likviditetsstyring, der består af flere elementer end finansiering).
   
      (57)  Jf. punkt 2 i bilag I til denne afgørelse.
   
      BILAG I
      
         DE BERØRTE MEDLEMSSTATERS FORPLIGTELSER SOM ANMELDT TIL KOMMISSIONEN DEN 9. FEBRUAR 2010
      
      
         Adfærdsforpligtelser
      
      
                  1.
               
               
                  Medmindre andet bestemmes, gælder nedenstående forpligtelser indtil den 31. december 2014, herfra dog undtaget forpligtelsen i nedenstående punkt 7.
               
            
                  2.
               
               
                  Frem til den 31. december 2011 erhverver Dexia SA og de datterselskaber, som den kontrollerer alene eller sammen med andre (»Dexia«), ikke over 5 % af selskabskapitalen i andre kreditinstitutioner eller investeringsvirksomheder (i henhold til direktiv 2004/39/EF af 21. april 2004 om markedet for finansielle instrumenter) eller forsikringsselskaber, medmindre Kommissionen har godkendt dette.
                  Foranstående forpligtelse er ikke til hinder for, at Dexia med Kommissionens forudgående accept erhverver en kapitalinteresse som godtgørelse for et aktieindskud eller aktiviteter udført i forbindelse med en afhændelse eller sammenlægning (via fusion eller via indskud) af aktiver eller aktiviteter, for så vidt den pågældende kapitalinteresse ikke giver Dexia enekontrol eller fælles kontrol med den enhed, der modtager indskuddet, eller som følger af fusionen.
                  Dexia informerer på forhånd Kommissionen om enhver påtænkt erhvervelse, herunder alle påtænkte projekter i virksomheder, som Dexia udøver fælles kontrol med.
               
            
                  3.
               
               
                  
                              a)
                           
                           
                              Dexia afholder sig fra at yde lån til sine PWB-kunder på et niveau for »risk-adjusted return on capital« (herefter »RAROC«) på under 10 %. Ved beregningen af RAROC sættes nettomarginen efter skat i forhold til den økonomiske kapital. I nærværende forpligtelsesskrivelse
                              
                                          i)
                                       
                                       
                                          er bruttomarginen differencen mellem den margin, der faktureres kunden (udtrykt i basispoint over IBOR-referencesatsen), og Dexias finansieringsomkostninger (udtrykt i basispoint over IBOR-referencesatsen) repræsenteret ved den interne afregningspris
                                       
                                    
                                          ii)
                                       
                                       
                                          afspejler den interne afregningspris den anslåede omkostning ved en ny finansiering fra Dexias side under hensyntagen til karakteristika (løbetid, mulighed for genfinansiering via covered bonds osv.) ved de lån til PWB-kunder
                                       
                                    
                                          iii)
                                       
                                       
                                          svarer nettomarginen til bruttomarginen med fradrag af i) omkostninger af enhver art (generalomkostninger, lønomkostninger, driftsomkostninger, afskrivninger osv.) anslået på grundlag af en observation af omkostningerne ved udlånsaktiviteten til PWB-kunder, ii) en gennemsnitlig risikoomkostning beregnet for hver transaktion under overholdelse af Basel II-metoden (gennemsnitlig risikoomkostning over en lang periode) og iii) skatter. Den økonomiske kapital beregnes efter Basel II-metoden.
                                       
                                    
                        
                              b)
                           
                           
                              En uafhængig ekspert vil på de i nedenstående punkt 17 angivne betingelser og vilkår blive bemyndiget til hvert halve år at kontrollere, at:
                              
                                          i)
                                       
                                       
                                          RAROC som fastlagt i nærværende forpligtelsesskrivelse og dens bestanddele (omkostninger til ny finansiering, generalomkostninger, lønomkostninger, driftsomkostninger, afskrivninger, risikoomkostninger, skatter osv.) afspejler bidraget fra lån til PWB-kunder til koncernens rentabilitet
                                       
                                    
                                          ii)
                                       
                                       
                                          beregningen af RAROC er korrekt, og
                                       
                                    
                                          iii)
                                       
                                       
                                          metoden er fulgt.
                                       
                                    
                        
                              c)
                           
                           
                              Den uafhængige ekspert kontrollerer hvert halve år, at forpligtelsen som angivet i punkt 3,a) overholdes.
                           
                        
                              d)
                           
                           
                              Den uafhængige ekspert får adgang til Dexias interne procedureregler, der beskriver anvendelsen af RAROC (i henhold til nærværende forpligtelsesskrivelse) og til listen over og betingelserne for hvert lån ydet af Dexia til PWB-kunderne.
                           
                        
            
                  4.
               
               
                  Dexia nedbringer de finansieringer, der i øjeblikket stilles til rådighed for dets tyrkiske datterselskab DenizBank, til nul senest den 30. juni 2011 og forpligter sig til ikke at yde nogen ny koncern intern finansiering frem til den 31. december 2014.
               
            
                  5.
               
               
                  Dexia nedbringer de kortfristede finansieringers andel af balancen og forlænger den gennemsnitlige løbetid for de langfristede finansieringer. Overholdelsen af disse forpligtelser vil overordnet blive vurderet under anvendelse af tre kvantitative indikatorer. I denne sammenhæng gør følgende sig gældende:
                  
                              a)
                           
                           
                              Dexia fastholder en ratio mellem kortsigtet finansiering og samlet balance som fastlagt i bilag II til nærværende afgørelse på 30 % pr. 31. december 2009, på 23 % eller derunder pr. 31. december 2010, på 20 % eller derunder pr. 31. december 2011, på 14 % eller derunder pr. 31. december 2012, på 13 % eller derunder pr. 31. december 2013 og på 11 % eller derunder pr. 31. december 2014. Denne ratio vil ligeledes blive iagttaget som årligt gennemsnit i forhold til hele referenceperioden.
                           
                        
                              b)
                           
                           
                              Dexia forlænger varigheden af sine finansieringer og udligner forskellen i løbetider ved at holde den gennemsnitlige levetid for koncernens passiver som fastlagt i bilag II til nærværende afgørelse på et niveau, der overstiger eller svarer til nedenstående niveauer:
                              
                                          (år)
                                       
                                    
                                          31.12.2009
                                       
                                       
                                          31.12.2010
                                       
                                       
                                          31.12.2011
                                       
                                       
                                          31.12.2012
                                       
                                       
                                          31.12.2013
                                       
                                       
                                          31.12.2014
                                       
                                    
                                          […]
                                       
                                       
                                          […]
                                       
                                       
                                          […]
                                       
                                       
                                          […]
                                       
                                       
                                          […]
                                       
                                       
                                          […]
                                       
                                    
                        
                              c)
                           
                           
                              Dexia øger sine kilder til stabil finansiering. Der beregnes et forhold, hvor tælleren svarer til finansieringsbeløbet i form af »covered bonds«, til finansieringen i form af kommercielle RCB- og PWB-indskud, og hvor nævneren svarer til beløbet for Dexia-koncernens samlede aktiver. Dette forhold, der var på 36 % pr. 31. december 2009, skal være på 40 % eller derover pr. 31.december 2010, på 45 % eller derover pr. 31. december 2011, på 53 % eller derover pr. 31. december 2012, på 55 % eller derover pr. 31. december 2013 og på 58 % eller derover pr. 31. december 2014.
                           
                        
            
                  6.
               
               
                  Indtil den 31. oktober 2014 må Dexia ikke:
                  
                              i)
                           
                           
                              udnytte sin status som bank med statsgaranti for nogle af sine forpligtelser i reklameøjemed over for andre tredjeparter end støttemodtagende tredjeparter og
                           
                        
                              ii)
                           
                           
                              anvende sikkerhedsstillelsen til ren børshandel.
                           
                        
            
                  7.
               
               
                  Senest den 30. juni 2010 indfører Dexia en indberetningslinje med betegnelsen »Legacy Portfolio Management Division«. Aktiverne på denne linje overgår til afvikling eller afhændelse inden for rammerne af den i nedenstående punkt 13.n) anførte forpligtelse. Der er tale om følgende aktiver: i) CSP/PSP-porteføljer (til et anslået beløb af ca. 134 mia. EUR pr. 31. december 2009), ii) FP-porteføljen (til et anslået beløb af ca. 10,7 mia. EUR pr. 31. december 2009) og iii) porteføljen »non-core PWB loans« (til et anslået beløb af ca. 17 mia. EUR pr. 31. december 2009). De finansieringer, som Dexia rejser, og som er omfattet af finansieringssikkerhedsstillelsen, anføres fuldt ud på denne linje.
               
            
                  8.
               
               
                  Dexia begrænser:
                  
                              a)
                           
                           
                              enhver form for udbytte, som Dexia SA udbetaler i tilknytning til sine ordinære aktier, og
                           
                        
                              b)
                           
                           
                              enhver førtidig skønsmæssig tilbagebetaling eller kuponindløsning i forbindelse med hybride Tier 1-instrumenter eller Tier 2-instrumenter i) udstedt af enheder, som Dexia har enekontrol over, ii) som personer eller andre enheder end Dexia SA og dens datterselskaber er i besiddelse af, og iii) hvis udbetaling eller udnyttelse er skønsmæssig i henhold til aftalebestemmelserne om disse instrumenter,
                              således at Dexia-koncernens Core Tier 1 (beregnet med henvisning til de seneste konsoliderede årsregnskaber udarbejdet i henhold til IFRS-standarderne) efter den påtænkte udlodning eller udbetaling (og under hensyntagen til eventuelle udbetalinger, der er blevet obligatoriske som følge af udbetaling af udbytte af ordinære aktier)
                              
                                          i)
                                       
                                       
                                          forbliver på eller over nedenstående niveau, og
                                          
                                                      31.12.2009
                                                   
                                                   
                                                      31.12.2010
                                                   
                                                   
                                                      31.12.2011
                                                   
                                                   
                                                      31.12.2012
                                                   
                                                   
                                                      31.12.2013
                                                   
                                                   
                                                      31.12.2014
                                                   
                                                
                                                      10,7 %
                                                   
                                                   
                                                      10,6 %
                                                   
                                                   
                                                      […] %
                                                   
                                                   
                                                      […] %
                                                   
                                                   
                                                      […] %
                                                   
                                                   
                                                      […] %
                                                   
                                                
                                    
                                          ii)
                                       
                                       
                                          forbliver på eller over:
                                          
                                                      i)
                                                   
                                                   
                                                      12,5 % af de risikovægtede aktiver (risk weighted assets) i Legacy Portfolio Management Division som defineret i ovenstående punkt 7 og
                                                   
                                                
                                                      ii)
                                                   
                                                   
                                                      9,5 % af de risikovægtede aktiver (risk weighted assets) i koncernens øvrige aktiviteter (»Core Division«).
                                                   
                                                Foranstående forpligtelse:
                                          
                                                      i)
                                                   
                                                   
                                                      er uafhængig af kravet om overskud til udbetaling (i henhold til § 617 i den belgiske selskabslovgivning) i Dexia
                                                   
                                                
                                                      ii)
                                                   
                                                   
                                                      har ingen indflydelse på de operationer, som Dexia i henhold til loven er forpligtet til at gennemføre i forbindelse med hybride Tier 1- eller Tier 2-instrumenter, eller de operationer, som Dexia forpligtes til at gennemføre i forbindelse med sådanne instrumenter i henhold til kontrakter indgået inden den 1. februar 2010
                                                   
                                                
                                                      iii)
                                                   
                                                   
                                                      vil blive revideret i tilfælde af væsentlige ændringer i definitionen af egenkapital og de regnskabsstandarder, der anvendes i Dexia og
                                                   
                                                
                                                      iv)
                                                   
                                                   
                                                      gælder for enhver udbetaling frem til den 31. december 2014.
                                                   
                                                
                                    
                        
            
                  9.
               
               
                  Uafhængigt af de operationer, som Dexia er forpligtet til at gennemføre i henhold til loven, eller operationer, som koncernen er forpligtet til at gennemføre i henhold til aftaler indgået inden 1. februar 2010 i forbindelse med hybride Tier 1- og Tier 2-instrumenter, afholder Dexia sig endvidere frem til den 31. december 2011 fra:
                  
                              a)
                           
                           
                              at foretage kuponindløsninger i forbindelse med de hybride instrumenter Tier 1 eller Tier 2 tilhørende andre personer eller enheder end Dexia SA og Dexias datterselskaber, og hvis udbetaling er skønsmæssig i medfør af de aftalebestemte bestemmelser vedrørende disse instrumenter
                           
                        
                              b)
                           
                           
                              at godkende eller vedtage udbetaling af enhver form for udbytte i enhver enhed, som Dexia SA direkte eller indirekte udøver enekontrol med (herunder 100 % ejede enheder), når en sådan udbetaling medfører en forpligtelse til at indløse en kupon i forbindelse med hybride Tier 1-instrumenter eller Tier 2-instrumenter ejet af andre end Dexia SA og Dexias datterselskaber, og
                           
                        
                              c)
                           
                           
                              at udnytte en skønsmæssig option på førtidig indfrielse i forbindelse med de hybride Tier 1-instrumenter eller de Tier 2-instrumenter, der er nævnt i ovenstående litra a).
                           
                        Dexia afstår fra udbetaling af udbytte på almindelige aktier indtil den 31. december 2011. Dette forbud gælder ikke udbytteudbetalinger, der udelukkende tager form af tildeling af nye aktier, for så vidt beløbet for disse udbetalinger er i) i overensstemmelse med ovenstående punkt 8., og ii) udgør 40 % eller derunder af Dexia SA's nettoresultat for regnskabsåret 2009, for så vidt angår udbetalingerne i 2010, og 40 % eller derunder af Dexia SA's nettoresultat for regnskabsåret 2010, for så vidt angår udbetalingerne i 2011.
               
            
                  10.
               
               
                  Dexia vil fortsat overholde de principper om honorarer, der blev fastlagt inden for rammerne af G-20 og de berørte nationale instanser med hensyn til honorarer til medlemmer af Dexias direktion og ledelse samt de vigtigste driftsenheder i Dexia-koncernen.
               
            
                  11.
               
               
                  I overensstemmelse med den af Dexia den 17. oktober 2009 fremsendte omstruktureringsplan:
                  
                              a)
                           
                           
                              sænker Dexia i sin politik for ny produktion den nye produktion af PWB til 12 mia. EUR i 2009, 15 mia. EUR i 2010 og 18 mia. EUR i perioden 2011-2014
                           
                        
                              b)
                           
                           
                              nedbringer Dexia sine driftsomkostninger med 15 % inden den 31. december 2012
                           
                        
                              c)
                           
                           
                              sikrer Dexia i sine tradingaktiviteter, at koncernen ikke påtager sig risici for egen regning, som ikke er i overensstemmelse med målsætningen om at genskabe rentabiliteten på grundlag af en fornuftig forvaltning. Følgelig nedbringer Dexia sine tradingaktiviteter (nedbringelse af den gennemsnitlige årlige value-at-risk, der var på 126 mia. EUR i 2008, med 44 %) og indstiller sine tradingaktiviteter for egen regning fra datoen for Kommissionens vedtagelse af nærværende afgørelse
                           
                        
                              d)
                           
                           
                              giver Dexia med øjeblikkelig virkning at regne fra datoen for Kommissionens afgørelse definitivt afkald på den konvertible Dexia BIL obligation på 376 mio. EUR, som Luxembourg forpligtede sig til at tegne i september 2008.
                           
                        
            
         Finansieringssikkerhedsstillelse
      
      
                  12.
               
               
                  Dexias udnyttelse af finansieringssikkerhedsstillelsen som forlænget med tillægsaftale af 14. oktober 2009 (»sikkerhedsstillelsen«) begrænses i henhold til følgende betingelser:
                  
                              a)
                           
                           
                              Dexias mulighed for at udnytte sikkerhedsstillelsen ophører for alle aftaler om indskud indgået efter den 31. marts 2010
                           
                        
                              b)
                           
                           
                              Dexias mulighed for at udnytte sikkerhedsstillelsen ophører for alle kortfristede emissioner (under et år) foretaget efter den 31. maj 2010
                           
                        
                              c)
                           
                           
                              Dexias mulighed for at udnytte sikkerhedsstillelsen ophører for alle emissioner eller aftaler gennemført eller indgået efter den 30. juni 2010
                           
                        
                              d)
                           
                           
                              det samlede udestående, der er stillet sikkerhed for, kan ikke på noget tidspunkt overstige 100 mia. EUR
                           
                        
                              e)
                           
                           
                              i sikkerhedsstillelsesperioden betaler Dexia de berørte medlemsstater et supplerende vederlag for det overskridende beløb, hvis nedenstående tærskler for garanterede udeståender overskrides:
                              
                                          Tærskel/tranche (garanterede udeståender i mia. EUR)
                                       
                                       
                                          [60-70]
                                       
                                       
                                          [70-80]
                                       
                                       
                                          [80-100]
                                       
                                    
                                          Supplerende vederlag for overskridelsen i basispoint
                                       
                                       
                                          + 50
                                       
                                       
                                          + 65
                                       
                                       
                                          + 80
                                       
                                    
                        
            
         Afhændelse og afvikling
      
      
                  13.
               
               
                  Dexia afhænder aktiver i henhold til nedenstående liste og tidsplan:
                  
                              a)
                           
                           
                              Afhændelse eller børsnotering af koncernens aktiepost på 70 % i det italienske datterselskab Crediop senest den 31. oktober 2012. I medfør af punkt 15 i meddelelsen om omstrukturering af banker er Dexia ikke pligtig at afhænde sin aktiepost i Crediop til en uforholdsmæssigt lav pris (under […] gange den bogførte værdi i 2010 og 2011 og […] gange den bogførte værdi i 2012)
                           
                        
                              b)
                           
                           
                              afhændelse senest 30. juni 2010 af Dexia Epargne-Pension (DEP), Dexia Insurance Belgiums (DIB) franske datterselskab, hvis forretningsområder omfatter livsforsikring og social engineering. Afhændelsesaftalen blev underskrevet den 9. december 2009, og salget skulle være gennemført i løbet af første halvår af 2010.
                           
                        
                              c)
                           
                           
                              afhændelse eller børsnotering senest den 31. december 2010 af Dexias aktiepost på 51 % i AdInfo, et datterselskab, der beskæftiger sig med levering af it-tjenester til lokale myndigheder i Belgien
                           
                        
                              d)
                           
                           
                              afhændelse af Dexias aktiepost i SPE senest den 31. december 2010
                           
                        
                              e)
                           
                           
                              afhændelse af Dexias aktiepost på 20 % i Crédit du Nord. Denne afhændelse fandt sted 11. december 2009 (faktisk overførsel af værdipapirer og kontantbeholdning)
                           
                        
                              f)
                           
                           
                              lukning i 2010 af omkring 80 filialer i Belgien i henhold til den nye model for koncernens struktur
                           
                        
                              g)
                           
                           
                              indstilling af følgende aktiviteter i RCB International:
                              
                                          i)
                                       
                                       
                                          afhændelse af Experta Jersey, likvidation af Dexia PB Jersey, indstilling af PB-aktiviteterne i Montevideo, indstilling af PB-udviklingsprojektet i Singapore, indstilling af consumer finance-projektet i Rusland og indstilling af Dexia Asset Managements aktiviteter i de central- og østeuropæiske lande, afhændelse af trustaktiviteterne i Experta i Schweiz fandt sted i løbet af 2009 og starten af 2010
                                       
                                    
                                          ii)
                                       
                                       
                                          afhændelse af Expertas trustaktiviteter på Bahamas samt afhændelse af Dexia BIL's danske datterselskab, hvis forretningsområde er aktiestyring, vil ske senest den 31. december 2011.
                                       
                                    
                        
                              h)
                           
                           
                              afhændelse eller børsnotering senest den 31. oktober 2012 af Dexias aktiepost i det slovakiske datterselskab Dexia Banka Slovensko (DBS). I medfør af punkt 15 i meddelelsen om omstrukturering af banker vil Dexia ikke være forpligtet til at afhænde DBS til en uforholdsmæssig pris (under […] gange den bogførte værdi i 2010 og […] gange den bogførte værdi i 2011).
                           
                        
                              i)
                           
                           
                              indstilling og afvikling af følgende af PWB International's aktiviteter:
                              
                                          1.
                                       
                                       
                                          Indien: afhændelse af enheden gennemført i 2009
                                       
                                    
                                          2.
                                       
                                       
                                          Schweiz (Dexia Public Finance Switzerland) og Sverige (Dexia Norden): lukning og likvidation senest den 31. december 2010
                                       
                                    
                                          3.
                                       
                                       
                                          Mexico, Australien og Japan: afvikling af balancen og reduktion af antallet af ansatte. Den mexicanske enhed blev lukket i 2009 og dens aktiver overført til DCL New York, hvor de er under afvikling. De ansatte i Japan og Australien blev opsplittet i to i 2009, og de dertil knyttede aktiviteter vil blive sat under afvikling.
                                       
                                    
                        
                              j)
                           
                           
                              afhændelse af FSA (afsluttet den 1. juli 2009) og derefter afhændelse af Dexias andele i Assured Guaranty senest den 31. december 2011
                           
                        
                              k)
                           
                           
                              afhændelse af koncernens aktiepost på 49 % i Kommunalkredit Austria (KA). Denne afhændelse blev gennemført i fjerde kvartal af 2008
                           
                        
                              l)
                           
                           
                              afhændelse eller børsnotering af Deniz Emeklilik, DenizBanks forsikringsgren, senest den 31. oktober 2012
                           
                        
                              m)
                           
                           
                              afhændelse af koncernens aktiepost på 60 % i Dexia Sabadell senest den 31. december 2013
                           
                        
                              n)
                           
                           
                              førtidig afhændelse af Dexias obligationsportefølje på [10-20] mia. EUR om året i 2010 og 2011, [5-15] til [10-20] mia. EUR i 2012, [0-10] til [5-15] mia. EUR om året i 2013 og 2014
                           
                        
                              o)
                           
                           
                              i overensstemmelse med omstruktureringsplanen, fremsendt den 17. december 2009, afvikling af aktiviteterne Standby Bond Purchase Agreements (SBPA) og Tender Option Bonds (TOB) (USA/Canada).
                           
                        Ovenstående forpligtelser til afhændelser, litra a)-n), vil blive betragtet som opfyldt, når Dexia og køber har indgået en bindende, endelig aftale (dvs. en aftale, som Dexia ikke kan opsige ensidigt uden at skulle betale et strafgebyr) om afhændelse af Dexias fulde aktiepost i den berørte enhed eller det berørte aktiv, også selv om samtlige tilladelser eller erklæringer om, at de kompetente tilsynsmyndigheder ikke vil gøre indsigelse herimod, endnu ikke foreligger på tidspunktet for aftalens underskrivelse.
               
            
                  14.
               
               
                  De i ovenstående punkt 13 anførte afhændelser af aktiver samt afskrivninger af Dexias aktiver og passiver vil give følgende resultater:
                  
                              a)
                           
                           
                              Reduktion på 35 % af Dexias samlede balance pr. 31. december 2014 i forhold til situationen pr. 31. december 2008, på de vilkår og i henhold til den regnskabspraksis, der er beskrevet i de supplerende foranstaltninger til Dexias omstruktureringsplan, fremsendt til Kommissionen 17. december 2009. I absolutte tal vil det samlede balancebeløb falde til 651 mia. EUR pr. 31. december 2008, 580 mia. EUR pr. 31. december 2009, [510-550] mia. EUR pr. 31. december 2010, [485-545] mia. EUR pr. 31. december 2011, [425-490] mia. EUR pr. 31. december 2012, [405-465] mia. EUR pr. 31. december 2013 og 427 mia. EUR pr. 31. december 2014, svarende til en reduktion på 224 mia. EUR. Disse beløb skal korrigeres for udviklingen i de afledte produkters markedsværdi som opført i Dexias balance, hvis denne udvikling adskiller sig fra den i Dexias omstruktureringsplan beskrevne, i det omfang en sådan forskel ikke skyldes en betydelig forøgelse af disse afledte produkters nominelle værdi.
                           
                        
                              b)
                           
                           
                              Den samlede balance for Core Division vil udgøre [390-410] mia. EUR pr. 31. december 2010, [385-415] mia. EUR pr. 31. december 2011, [345-380] mia. EUR pr. 31. december 2012, [335-365] mia. EUR pr. 31. december 2013 og 353 mia. EUR pr. 31. december 2014, dvs. en reduktion på 45 % i forhold til koncernens samlede balance pr. 31. december 2008. Den årlige udvikling i balancen for henholdsvis aktiviteterne i Core Division og Legacy Portfolio Management Division vil stemme overens med beskrivelsen i bilag II til nærværende afgørelse.
                           
                        
            
         Befuldmægtiget med ansvar for afhændelsen
      
      
                  15.
               
               
                  
                              a)
                           
                           
                              Såfremt en af forpligtelserne til afhændelse af aktiver nævnt i punkt 13.a), 13.c), 13.d), 13.h), 13.l) eller 13.m) ikke er opfyldt inden for de ovenanførte frister, og hvis Kommissionen ikke har godkendt en alternativ forpligtelse, fremlægger de franske, belgiske og luxembourgske myndigheder senest en måned efter den fastsatte dato for afhændelsen en liste til forhåndsgodkendelse hos Kommissionen over 1-3 personer udvalgt i samarbejde med Dexia med henblik på udpegelse af en eller flere befuldmægtigede med ansvar for gennemførelsen af de pågældende afhændelser.
                           
                        
                              b)
                           
                           
                              Den befuldmægtigede med ansvar for afhændelsen skal være uafhængig, være i besiddelse af de krævede kompetencer og må ikke befinde sig i en interessekonflikt under udøvelsen af sit mandat.
                           
                        
                              c)
                           
                           
                              Kommissionen kan enten godkende eller afvise den/de foreslåede befuldmægtigede. Hvis Kommissionen afviser den/de befuldmægtigede med ansvar for den/de foreslåede afhændelse/afhændelser, foreslår Dexia, de belgiske, franske og luxembourgske myndigheder senest en måned efter afvisningsmeddelelsen 1-3 nye kandidater, som ligeledes skal godkendes eller afvises af Kommissionen. Hvis Kommissionen i sidste instans afviser alle de foreslåede kandidater, udpeger den en befuldmægtiget, som Dexia udnævner eller medvirker til at udnævne på grundlag af et mandat godkendt af Kommissionen.
                           
                        
                              d)
                           
                           
                              De franske, belgiske og luxembourgske myndigheder forpligter sig til at sikre, at Dexia indrømmer den befuldmægtigede med ansvar for afhændelsen de nødvendige, relevante repræsentationsbeføjelser:
                              
                                          i)
                                       
                                       
                                          til at gennemføre afhændelsen af de i ovenstående litra a) anførte aktiver (herunder alle nødvendige beføjelser til at sikre en god fuldbyrdelse af de dokumenter, der kræves for at iværksætte afhændelsen)
                                       
                                    
                                          ii)
                                       
                                       
                                          til at gennemføre enhver foranstaltning eller fremsætte enhver erklæring, der er nødvendig og passende for gennemførelsen af afhændelsen, herunder udpegning af råd, der skal følge afhændelsesprocessen.
                                       
                                    
                        
                              e)
                           
                           
                              Den befuldmægtigede med ansvar for afhændelsen anfører i købs- og salgsaftalerne de sædvanlige og rimelige bestemmelser og betingelser, som denne finder passende med henblik på gennemførelse af salget i løbet af det år, der følger efter udnævnelsen af den befuldmægtigede. Den befuldmægtigede med ansvar for afhændelsen tilrettelægger salgsprocessen, således at der sikres en afhændelse […].
                           
                        
                              f)
                           
                           
                              Dexia afholder udgifterne til den befuldmægtigede med ansvar for afhændelsen.
                           
                        
            
         Gennemførelse
      
      
                  16.
               
               
                  I tilfælde af en ændring i Dexias kontrol kan Kommissionen beslutte, at alle eller en del af ovennævnte forpligtelser bortfalder. Kommissionen tager hensyn til følgerne af den forventede udvikling for den langsigtede rentabilitet og konkurrencesituationen og overholder navnlig princippet om, at salget af støttemodtageren til en konkurrent i sig selv er en form for kompensation for eventuelle konkurrencefordrejninger.
               
            
                  17.
               
               
                  
                              a)
                           
                           
                              De belgiske, franske og luxembourgske myndigheder sender senest en måned efter datoen for denne endelige afgørelse Kommissionen en liste til forhåndsgodkendelse over 1-3 personer udvalgt efter aftale med Dexia, der kan udpeges som uafhængig ekspert med ansvar for at kontrollere overholdelsen af ovennævnte forpligtelser (»den uafhængige ekspert«).
                           
                        
                              b)
                           
                           
                              Den uafhængige ekspert skal være i besiddelse af de krævede kompetencer og må ikke befinde sig i en interessekonflikt under udøvelsen af sit mandat.
                           
                        
                              c)
                           
                           
                              Kommissionen kan enten godkende eller afvise den/de uafhængige eksperter. Hvis Kommissionen afviser den/de uafhængige eksperter, foreslår Dexia, de belgiske, franske og luxembourgske myndigheder senest en måned efter afvisningsmeddelelsen 1-3 nye kandidater, som ligeledes skal godkendes eller afvises af Kommissionen.
                           
                        
                              d)
                           
                           
                              Hvis Kommissionen ender med at afvise alle de foreslåede kandidater, udpeger Kommissionen selv en uafhængig ekspert.
                           
                        
                              e)
                           
                           
                              Dexia afholder udgifterne til den uafhængige ekspert.
                           
                        
            
                  18.
               
               
                  
                              a)
                           
                           
                              Kommissionen har under hele gennemførelsen af omstruktureringsplanen ubegrænset adgang til de oplysninger, der er nødvendige for at gennemføre beslutningen om godkendelsen af omstruktureringsplanen. Efter aftale med de belgiske, franske og luxembourgske myndigheder kan den henvende sig direkte til Dexia for at få de nødvendige redegørelser og præciseringer. De belgiske, franske og luxembourgske myndigheder og Dexia samarbejder om alle de kontroller og tilsyn, som Kommissionen eller i påkommende tilfælde den uafhængige ekspert måtte anmode om.
                           
                        
                              b)
                           
                           
                              Den uafhængige ekspert fremlægger i samarbejde med Dexia hvert halve år Kommissionen en rapport om gennemførelsen af forpligtelserne i omstruktureringsplanen. Der skal i rapporten gøres detaljeret rede for fremskridt med gennemførelsen af omstruktureringsplanen og især: i) reduktionen af balancen som anført i ovenstående punkt 14, ii) likviditets- og finansieringsratio som anført i ovenstående punkt 5, iii) overholdelse af forpligtelsen vedrørende RAROC i det forløbne halvår som anført i ovenstående punkt 3, iv) afhændelser og lukninger af aktiviteter som anført i ovenstående punkt 13, omfattende dato for afhændelse eller lukning, aktivernes bogførte værdi pr. 31. december 2008, værdien af afhændelsen, den realiserede mer- eller mindreværdi samt detaljerede oplysninger om de resterende foranstaltninger under omstruktureringsplanen. Denne rapport skal ligeledes indeholde omkostningselementerne og beregningen af RAROC (nævnt under ovenstående punkt 3) for det halvår, der følger efter rapportens fremsendelse. Rapporten fremsendes senest en måned efter fremlæggelsen af halvårsregnskaberne og godkendelse af årsregnskaberne og under alle omstændigheder inden den 1. oktober og den 30. april hvert år.
                           
                        
                              c)
                           
                           
                              Hvis den uafhængige ekspert i den rapport, der skal fremlægges senest den 1. oktober hvert år, påviser risici for, at de årlige mål som fastsat ovenfor ikke er nået ved årets udgang, meddeler de belgiske, franske og luxembourgske myndigheder inden for en måned efter fremlæggelsen af rapporten Kommissionen de foranstaltninger, der overvejes i samarbejde med Dexia, for med passende midler at nå disse mål inden årets udgang.
                           
                        
                              d)
                           
                           
                              Hvis den uafhængige ekspert i den rapport, der skal fremlægges senest den 30. april hvert år, påviser risici for, at de årlige mål som fastsat ovenfor ikke er nået, meddeler de belgiske, franske og luxembourgske myndigheder inden for en måned efter fremlæggelsen af rapporten Kommissionen de foranstaltninger, der overvejes i samarbejde med Dexia, for med passende midler at nå disse mål inden den 30. juni det pågældende år.
                           
                        
            
                  19.
               
               
                  Hvis de i ovenstående punkt 18.c) og 18.d) anførte foranstaltninger ikke fremlægges inden for den foreskrevne frist, eller hvis målene ikke er nået inden den 30. juni (hvad angår de foranstaltninger, der i givet fald meddeles efter fremlæggelsen af den rapport, der skal indgives senest den 30. april), kan Kommissionen i henhold til bestemmelserne i forordning (EF) nr. 659/1999 indlede den formelle undersøgelsesprocedure på ny. […]
               
            
         Revision af forpligtelserne
      
      
                  20.
               
               
                  Kommissionen kan på grundlag af en tilstrækkelig begrundet anmodning fra Frankrig, Belgien og Luxembourg:
                  
                              a)
                           
                           
                              give Dexia tilladelse til at udsætte afhændelsen af et eller flere af de i ovenstående punkt 13 anførte aktiver eller
                           
                        
                              b)
                           
                           
                              give Dexia tilladelse til at erstatte afhændelsen af et eller flere af de i ovenstående punkt 13 anførte aktiver med afhændelse af aktiver, der repræsenterer en tilsvarende andel af Dexias balance, eller
                           
                        
                              c)
                           
                           
                              beslutte, at en eller flere af ovennævnte forpligtelser ikke længere skal finde anvendelse
                           
                        
                              d)
                           
                           
                              tage hensyn til Dexias kapacitet til at dække sit behov for kortfristet finansiering ved at mobilisere aktiver, der er godkendt til repo-operationer, i tilfælde af at en af de i punkt 5 definerede indikatorer ikke opfyldes.
                           
                        
            
                  21.
               
               
                  Kommissionen kan træffe en af de i ovenstående punkt anførte beslutninger, hvis den vurderer, at en sådan beslutning er nødvendig, f.eks. for at opretholde en effektiv konkurrence på markedet eller genskabe den finansielle stabilitet i tilfælde af langvarig finansiel eller økonomisk krise, eller hvis udviklingen i det økonomiske miljø, især kursernes udvikling, eller regnskabs- og tilsynsreglerne berettiger dette.
               
            
         Konkurrence og gennemsigtighed i relation til de lokale myndigheders banklån
      
      
                  22.
               
               
                  For at skabe yderligere konkurrence og gennemsigtighed i forbindelse med de lokale myndigheders optagelse af banklån forpligter Frankrig sig til at sikre, at de lokale myndigheder udvikler deres praksis for udbudsforretninger, når de rejser penge eller kapital.
                  Medlemsstaten fremsætter udtrykkeligt henstillinger til de lokale og regionale myndigheder inden udgangen af 2010 vedrørende såvel bankfinansiering som anvendelse af komplekse finansielle produkter.
                  I disse henstillinger understreges den iboende økonomiske interesse inden for denne sektor i at gennemføre udbudsforanstaltninger, og der anføres forskellige praktiske retningslinjer for gennemførelse af disse foranstaltninger. I eksemplerne på god praksis skal udbudsforanstaltningerne vedrørende de største lån være af offentlig karakter.
                  Navnlig når det gælder de lokale og regionale myndigheder, skal de organer, der yder dem hjælp og rådgivning, tage udgangspunkt i disse henstillinger. Hvis disse henstillinger skulle vise sig at være utilstrækkelige til at sikre generelt gennemsigtige og ikke-diskriminerende udbud fra de lokale myndigheders side inden 2013 med hensyn til bankfinansiering, forpligter Frankrig sig til at fremsætte normgivende forslag herom.
               
            
                  23.
               
               
                  For at skabe yderligere konkurrence og gennemsigtighed i forbindelse med de lokale myndigheders optagelse af banklån, forpligter den belgiske regering sig til i samarbejde med regionerne at kontrollere de ordregivende myndigheders offentliggørelse af meddelelser om tildeling af ordrer vedrørende finansiering af de lokale offentlige myndigheder.
               
            
   
      BILAG II
      1.   Udvikling af balancen for aktiviteterne Core Division og Non-Core, herunder interne finansieringer
      
                  (mia. EUR)
               
            
                   
               
               
                  2009
               
               
                  2010
               
               
                  2011
               
               
                  2012
               
               
                  2013
               
               
                  2014
               
            
                  Core-aktiver i alt
               
               
                  419
               
               
                  [390-410]
               
               
                  [385-415]
               
               
                  [345-380]
               
               
                  [335-365]
               
               
                  353
               
            
                  Non-Core-aktiver i alt
               
               
                  162
               
               
                  [120-140]
               
               
                  [100-120]
               
               
                  [80-110]
               
               
                  [70-100]
               
               
                  79
               
            2.   Koncernens samlede konsoliderede balance
      
                  (mia. EUR)
               
            
                  31.12.2008
               
               
                  31.12.2009
               
               
                  31.12.2010
               
               
                  31.12.2011
               
               
                  31.12.2012
               
               
                  31.12.2013
               
               
                  31.12.2014
               
            
                  651
               
               
                  580
               
               
                  [510-550]
               
               
                  [485-545]
               
               
                   
               
               
                  [405-465]
               
               
                  427
               
            3.   Definition af RAROC i punkt 3.a) under forpligtelser
      RAROC beregnes efter følgende formel:
      
         
      hvor
      Indtægter= produkter
      ØK= økonomisk kapital
      FT= forventet tab
      Omkostninger= omkostninger ved transaktionen
      Skatter= skatter og afgifter
      4.   Definition af koncernens dækkede kortsigtede finansieringer som anført i forpligtelsernes punkt 5.a)
      De kortsigtede finansieringer under punkt 5.a) omfatter: repo-operationer (tilbagekøbsforretninger) af enhver art (med centralbankerne, bilaterale eller trepartsoperationer), indskudsbeviser og gældsbreve, interbankindskud, deponeringsaftaler, indskud i centralbanker samt andre wholesale-finansieringer. Ovenstående følges af koncernens likviditetskompetencecenter, og sammensætningen af de kortsigtede finansieringer er omfattet af regler, der fremsendes af den uafhængige ekspert.
      5.   Definition af koncernens passiver som anført i forpligtelsernes punkt 5.b)
      Koncernens passiver som anført i punkt 5.b) omfatter følgende portefølje:
      
                  i)
               
               
                  langfristet: samtlige covered bonds udstedt af koncernen og EMTN-emissioner (garanterede, ikke-garanterede og placeret på interbankmarkedet eller via detailbanknettet)
               
            
                  ii)
               
               
                  kortfristet: samlede kortfristede finansieringer som opført i koncernens balance.